ישיבת מליאה, כנסת 25, פרוטוקול מספר 163, 2024-03-26 00:00

אמיר אוחנה: חברות וחברי הכנסת, אני מתכבד לפתוח את ישיבת הכנסת

אמיר אוחנה:  היום יום שלישי ט"ז באדר ב' התשפ"ד, 26 במרץ 2024

אמיר אוחנה:       אנחנו מתכבדים לארח כאן את מחלקת שגיא, קורס קצינים ייעודי של משטרת ישראל, מחזור ע"ג, 25 צוערים ושלושה אנשי סגל, ובהם גם צוער ממשמר הכנסת, ניר מורד

אמיר אוחנה:  ברוכים הבאים לכנסת

אמיר אוחנה:             הודעה למזכיר הכנסת, בבקשה

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת –     הצעות חוק לדיון מוקדם – החל בהצעת חוק פ/4437/25 וכלה בהצעת חוק פ/4470/25: הצעת חוק הביטוח הלאומי (תיקון – זכאות לקצבת אזרח ותיק לנכה), התשפ"ד–2024, מאת חבר הכנסת גלעד קריב; הצעת חוק הביטוח הלאומי (תיקון – פטור מתשלומי חובה בעד תגמול מילואים), התשפ"ד–2024, מאת חבר הכנסת עידן רול; הצעת חוק זכויות החולה (תיקון – קבלת חוות דעת נוספת על מצב רפואי), התשפ"ד–2024, מאת חבר הכנסת יונתן מישרקי; הצעת חוק האזרחים הוותיקים (תיקון – הקצאת מקומות חניה במקום ציבורי לאזרח ותיק), התשפ"ד–2024, מאת חברי הכנסת אימאן ח'טיב יאסין, מנסור עבאס, ווליד טאהא ויאסר חוג'יראת; הצעת חוק התגמולים לנפגעי פעולות איבה (תיקון – הנצחת אזרחי ישראל חללי פעולות איבה), התשפ"ד–2024, מאת חברת הכנסת לימור סון הר מלך; הצעת חוק הביטוח הלאומי (תיקון – תשלום דמי אבטלה לנשים שיצאו לחופשה ללא תשלום לאחר לידה מסיבות מוצדקות), התשפ"ד–2024, מאת חברי הכנסת עאידה תומא סלימאן, איימן עודה, אחמד טיבי, עופר כסיף, יוסף עטאונה ומטי צרפתי הרכבי; הצעת חוק הנכים (תגמולים ושיקום) (תיקון – הוראות לגבי אישה נכה), התשפ"ד–2024, מאת חבר הכנסת יצחק קרויזר; הצעת חוק לתיקון פקודת מס הכנסה (נקודת זיכוי בעד בן זוג במילואים), התשפ"ד–2024, מאת חבר הכנסת עידן רול; הצעת חוק הרשויות המקומיות (פטור חיילים, נפגעי מלחמה ושוטרים מארנונה) (תיקון – הנחה בארנונה למשרת בשירות מילואים פעיל), התשפ"ד–2024, מאת חבר הכנסת עידן רול; הצעת חוק להחלפת המונח שיקום נכה נפש (תיקוני חקיקה), התשפ"ד–2024, מאת חבר הכנסת ואליד אלהואשלה; הצעת חוק שירות המדינה (מינויים) (תיקון – עדיפות למשרת מילואים פעיל), התשפ"ד–2024, מאת חבר הכנסת דן אילוז; הצעת חוק שכר ביום בחירות (תיקוני חקיקה), התשפ"ד–2024, מאת חברי הכנסת מטי צרפתי הרכבי, נעמה לזימי, גלעד קריב, סימון דוידסון, דבי ביטון, ירון לוי, אלי דלל, מתן כהנא, נאור שירי, אורית פרקש הכהן, בועז טופורובסקי, אלון שוסטר, עמית הלוי, דן אילוז, ששון ששי גואטה, משה פסל, משה סעדה, יואב סגלוביץ', מיקי לוי, משה טור פז, יסמין פרידמן, טטיאנה מזרסקי, מיכל שיר סגמן, יצחק קרויזר, רון כץ, מיכאל מרדכי ביטון, מירב כהן ומשה סולומון; הצעת חוק שירות המדינה (מינויים) (תיקון – הצהרת אמונים), התשפ"ד–2024, מאת חברי הכנסת יבגני סובה, אביגדור ליברמן, עודד פורר, שרון ניר, יוליה מלינובסקי וחמד עמאר; הצעת חוק הנכים (תגמולים ושיקום) (תיקון – ועדה רפואית), התשפ"ד–2024, מאת חבר הכנסת יצחק קרויזר; הצעת חוק מניעת העסקת עובד הוראה בעל תואר אקדמי מהרשות הפלסטינית (תיקוני חקיקה), התשפ"ד–2024, מאת חברי הכנסת עמית הלוי, אושר שקלים, צגה מלקו, משה פסל, דן אילוז, אריאל קלנר, משה סעדה, בועז ביסמוט, לימור סון הר מלך, אברהם בצלאל, אוהד טל וסימון מושיאשוילי; הצעת חוק מס ערך מוסף (תיקון – מס בשיעור אפס על תרכובת מזון לתינוקות), התשפ"ד–2024, מאת חבר הכנסת ואליד אלהואשלה; הצעת חוק הרשויות המקומיות (פטור חיילים, נפגעי מלחמה ושוטרים מארנונה) (תיקון – הנחה בארנונה למשרת בשירות מילואים פעיל) (הוראת שעה), התשפ"ד–2024, מאת חברי הכנסת שרון ניר, אביגדור ליברמן, עודד פורר, יבגני סובה, יוליה מלינובסקי וחמד עמאר; הצעת חוק הנוער (שפיטה, ענישה ודרכי טיפול) (תיקון – נוכחות עורך דין בחקירת קטין) (הוראת שעה), התשפ"ד–2024, מאת חבר הכנסת ארז מלול; הצעת חוק העונשין (תיקון – סיוג חסינות נושא משרה שיפוטית מפני אחריות פלילית), התשפ"ד–2024, מאת חברת הכנסת טלי גוטליב; הצעת חוק-יסוד: הממשלה (תיקון – הגבלת מספר שרים וסגני שרים), מאת חברי הכנסת מטי צרפתי הרכבי, מיקי לוי, יואב סגלוביץ', ולדימיר בליאק, איימן עודה, גלעד קריב, נעמה לזימי, אחמד טיבי, אימאן ח'טיב יאסין, יוסף עטאונה, ואליד אלהואשלה, עופר כסיף, אלון שוסטר, מיכל שיר סגמן, נאור שירי, סימון דוידסון וטטיאנה מזרסקי; הצעת חוק סדר הדין הפלילי (סמכויות אכיפה – מעצרים) (תיקון – שיפוט משמעתי של עצורים), התשפ"ד–2024, מאת חבר הכנסת יצחק קרויזר; הצעת חוק החברות הממשלתיות (תיקון – קציבת זמן לוועדה למסירת ממצאים), התשפ"ד–2024, מאת חבר הכנסת שלום דנינו; הצעת חוק החברות הממשלתיות (תיקון – רציפות כהונת דירקטורים מקרב העובדים), התשפ"ד–2024, מאת חבר הכנסת משה פסל; הצעת חוק סדר הדין הפלילי (חקירת חשודים) (תיקון – נוכחות עורך דין בחקירת חשוד), התשפ"ד–2024, מאת חבר הכנסת ארז מלול; הצעת חוק ההוצאה לפועל (תיקון – הגבלת סכום חוב פסוק מינימלי), התשפ"ד–2024, מאת חברת הכנסת טלי גוטליב; הצעת חוק הנכים (תגמולים ושיקום) (תיקון – קביעת זכאויות נוספות לנכים), התשפ"ד–2024, מאת חברי הכנסת מיכאל מרדכי ביטון, יצחק קרויזר, שרון ניר, מיכל מרים וולדיגר, רון כץ, ירון לוי, נעמה לזימי, אפרת רייטן מרום וזאב אלקין; הצעת חוק הדיור הציבורי (הגדלת המלאי), התשפ"ד–2024, מאת חברי הכנסת ינון אזולאי ומיכאל מרדכי ביטון; הצעת חוק הנכים (תגמולים ושיקום) (תיקון – תגמול לנכה שאינו מסוגל להשתכר למחייתו), התשפ"ד–2024, מאת חבר הכנסת יצחק קרויזר; הצעת חוק האזנת סתר (תיקון – אחריות של הורה לקטין שטרם מלאו לו 10 שנים), התשפ"ד–2024, מאת חברת הכנסת טלי גוטליב; הצעת חוק תשלומים לפדויי שבי (תיקון – סכומי התשלומים ומועדיהם), התשפ"ד–2024, מאת חברי הכנסת יצחק קרויזר, גלעד קריב וולדימיר בליאק; הצעת חוק החברות הממשלתיות (תיקון – פעילות פוליטית של דירקטור בחברה ממשלתית ציבורית), התשפ"ד–2024, מאת חבר הכנסת שלום דנינו; הצעת חוק הביטוח הלאומי (תיקון – זכאות לקצבת אזרח ותיק לנכה), התשפ"ד–2024, מאת חברי הכנסת טטיאנה מזרסקי, ארז מלול, עאידה תומא סלימאן, אימאן ח'טיב יאסין, אחמד טיבי ומטי צרפתי הרכבי; הצעת חוק הביטוח הלאומי (תיקון – מועדי תשלום דמי לידה), התשפ"ד–2024, מאת חברי הכנסת אברהם בצלאל, יונתן מישרקי, אריאל קלנר, יצחק פינדרוס, משה רוט, יוסף טייב, אליהו ברוכי, דן אילוז, ששון ששי גואטה, שלום דנינו, דוד ביטן, צגה מלקו, חוה אתי עטייה, ניסים ואטורי, אחמד טיבי, לימור סון הר מלך, אושר שקלים, סימון מושיאשוילי, מאיר כהן, עופר כסיף, משה סעדה, יואב סגלוביץ', בועז טופורובסקי, יעקב אשר, משה גפני, טלי גוטליב, קארין אלהרר, פנינה תמנו וחנוך דב מלביצקי; הצעת חוק הביטוח הלאומי (תיקון – חישוב התגמול למשרתים במילואים), התשפ"ד–2024, מאת חברי הכנסת יצחק קרויזר, משה טור פז, אלון שוסטר, שרון ניר, משה סולומון ולימור סון הר מלך

דן מרזוק:  תודה

אמיר אוחנה: תודה למזכיר הכנסת

אמיר אוחנה: על סדר-היום כרגע נאומים בני דקה

אמיר אוחנה:  חברי כנסת המבקשים להירשם, מוזמנים להצביע בעד, בבקשה

אמיר אוחנה:  עד שאקבל לידיי את הרשימה, ראשון הנואמים יהיה חבר הכנסת אבי מעוז

אמיר אוחנה:  בבקשה

אמיר אוחנה:  חבר הכנסת מעוז, בבקשה

אבי מעוז: תודה, אדוני היושב-ראש

אבי מעוז:  נאום הנדסת תודעה מס' 105, והפעם על קמפיינים סותרים

אבי מעוז:  בשנה שעברה התנהל בידי אחים לנשק וחבריהם משרתי המילואים קמפיין בעד סרבנות ואי- התייצבות

אבי מעוז:  שר הביטחון של מדינת ישראל לא תקף את הקמפיין, ובטח שלא הורה לרמטכ"ל להפסיק אותו

אבי מעוז:  גם ראשי מפלגות האופוזיציה לא נזעקו כנגד הקמפיין

אבי מעוז:       כעת מתנהל קמפיין נגד ההשתמטות ובעד גיוס החרדים

אבי מעוז:  שר הביטחון מצטרף אליו בחדווה, וראשי מפלגות השמאל רוכבים עליו בהנאה

אבי מעוז:  הקמפיין והיפוכו

אבי מעוז:  קמפיין נגד השתמטות וקמפיין בעד סרבנות, אבל זו כמובן עוד הנדסת תודעה פשוטה

אבי מעוז:  המשותף לשני הקמפיינים האלה הוא אחד: הפלת הימין וממשלתנו, ממשלת נתניהו

אבי מעוז:       אני ממליץ לאזרחי ישראל לחזק את ממשלת ישראל במשימתה למגר את אויבינו ולהשיב את חטופינו כולם

אבי מעוז:  תודה

אמיר אוחנה: תודה רבה

אמיר אוחנה:  אני מוסיף את חבר הכנסת קרויזר לרשימה ונועל אותה

אמיר אוחנה:  הדובר הבא – חבר הכנסת סימון דוידסון

אמיר אוחנה:  אחריו – חברת הכנסת צגה מלקו

אמיר אוחנה:  בבקשה

סימון דוידסון: תודה רבה, אדוני היושב-ראש

סימון דוידסון:  חיים פרי – חיים פרי, בן 79, נחטף לעזה מקיבוץ ניר עוז ב-7 באוקטובר

סימון דוידסון:       חיים נולד בגבעתיים בשנת 1944

סימון דוידסון:  הוא גדל בשכונת בורוכוב ולמד בבית ספר התיכון קלעי

סימון דוידסון:  בנערותו הצטרף לתנועת הנוער השומר הצעיר, ומשם המשיך לגרעין צבר, אשר איתו הגיע בגיל 18 לקיבוץ ניר עוז

סימון דוידסון:  בניר עוז הכיר את אסנת, ולהם חמישה ילדים ו-13 נכדים

סימון דוידסון:  בקיבוץ הוא עובד כמסגר במוסך, מקצוע שמאפשר לו לבטא גם את כישוריו ואהבתו הגדולה לפיסול בברזל ובעץ

סימון דוידסון:  ברחבי הקיבוץ מוצבים פסלים רבים שלו

סימון דוידסון:  לפני כ-20 שנה הוא שיפץ בית עתיק בשדות, והקים שם במו ידיו גן פסלים וגלריה לתערוכות מתחלפות – מקום של תרבות, אירועים ומפגשים חברתיים

סימון דוידסון:  אהבתו הגדולה של חיים היא ליצירה ומלאכת כפיים, למשפחתו ולנכדיו, לקיבוץ ולמרחביו

סימון דוידסון:       חיים הוא הומניסט בכל נימי נפשו, בעל מצפן ערכי מאוד חזק

סימון דוידסון:  תמיד האדם, קודם כול האדם – רווחתו וזכויותיו במרכז

סימון דוידסון:  יש עוד הרבה מאוד שאפשר לומר על חיים, ואנחנו כולנו תפילה שחיים פרי, בן 79, מקיבוץ ניר עוז יחזור הביתה, וכמה שיותר מהר

סימון דוידסון:  תודה

אמיר אוחנה: אמן ואמן

אמיר אוחנה:  תודה רבה

אמיר אוחנה:  חברת הכנסת צגה מלקו, ואחריה – חבר הכנסת עודד פורר, בבקשה

צגה מלקו: אדוני היושב-ראש, כנסת נכבדה, אתמול ביקרתי במרכז קליטה בצפת

צגה מלקו:  היימנוט קסאו בת התשע נעדרת מאותו מרכז קליטה

צגה מלקו:  פגשתי את השוטרים החוקרים ואת מנהלת מרכז הקליטה, את העולים החדשים

צגה מלקו:  היימנוט קסאו נעדרת באותו מקום

צגה מלקו:  רואים אותה במצלמה כשהיא נכנסת עם חברים שלה, אבל לא יודעים אם היא יצאה או לא

צגה מלקו:  אני ביקרתי שם

צגה מלקו:  יש עוד דלת יציאה

צגה מלקו:  בדלת היציאה אין מצלמה

צגה מלקו:  אם הדלת נטרקת מבפנים, אי-אפשר להיכנס אליה

צגה מלקו:       אתמול, 25 במרץ – בדיוק חודש – ידידיה, אחותה הצעירה בת השש, שאלה שאלה

צגה מלקו:  כל בוקר היא הייתה הולכת עם אחותה היימנוט לבית הספר והייתה סוחבת את התיק שלה

צגה מלקו:  והיא שואלת: איפה אחותי? אף אחד לא יודע

צגה מלקו:  הילדה נעלמה בתוך הבניין

צגה מלקו:  לא ייאמן

צגה מלקו:  היימנוט ירדה מסדר- היום התקשורתי במדינתנו

צגה מלקו:  אף אחד לא סופר כמה ימים עברו חוץ מההורים שלה ומהמשפחה הקרובה

צגה מלקו:  זה כל כך מצער וכואב

צגה מלקו:       תרשו לי להגיד גם היום באמהרית להורים שלה: (אומרת דברים בשפה האמהרית

צגה מלקו: ) כואב הלב

צגה מלקו:  כולי תקווה שבשבוע הבא אני לא אעמוד כאן ואדבר עליה

צגה מלקו:  במקום זה נחגוג ביחד ונמצא אותה

צגה מלקו:  תודה

אמיר אוחנה: אמן ואמן

אמיר אוחנה:  תודה רבה

אמיר אוחנה:  חבר הכנסת עודד פורר, ואחריו – אחרון הדוברים לפרק זה, חבר הכנסת יצחק קרויזר

עודד פורר: תודה, אדוני

עודד פורר:  אדוני היושב-ראש, חברי הכנסת, לשמוע כאן את "הנדסת התודעה" של שרי וחברי ממשלת הקונספציה באשר לגיוס לכולם, כאילו מדובר בשאלה של ימין ושמאל, זאת פשוט שערורייה שאין כדוגמתה

עודד פורר:  להאשים את העובדה שאנשים רוצים לגייס את כל מי שמגיע לגיל 18 במדינת ישראל, כפי שצריך להיות, ברצון להפלת שלטון הימין – זאת פשוט זילות של הזכות והחובה הגדולה שיש לכולנו, להגן על מדינת ישראל

עודד פורר:       והגדיל לעשות היום שר התקשורת, כשהוא מפרסם את הפתרון שלו לצרכים של כוח האדם נוכח המלחמה

עודד פורר:  במקום לגייס את כל בני הישיבות, הוא אומר: תחזירו לשירות מילואים פעיל עשרות אלפי חיילי מילואים קרביים, שקיבלו פטור סתם כך רק בגלל רשלנות ועצלנות של צה"ל

עודד פורר:  כלומר, לשיטת הממשלה הזו, המשרתים בצה"ל – ישרתו יותר; הנושאים בנטל – יישאו יותר בנטל, והמשתמטים – ישתמטו יותר

עודד פורר:       אני רק אזכיר למי שאומר ימין או שמאל באשר לשירות לכולם, מי שהקים את הגדודים העבריים עוד לפני שהייתה כאן מדינה היה זאב ז'בוטינסקי

עודד פורר:  זאת האידיאולוגיה של הימין, שכנראה מי שיושבים היום בממשלה שכחו

עודד פורר:  והדוגמה הטובה לכך היא העובדה ש-90 שנה אחרי, טקס תל חי, י"א באדר, נותר מיותם, וכבר לא היה שם טקס ממלכתי – פעם ראשונה

עודד פורר:  רק בזכות מתנדבים שהגיעו לשם ועשו ביוזמתם איזשהו טקס מאולתר

עודד פורר:  אבל העובדה שאי-אפשר היה לקיים טקס בגליל, כי ממשלת ישראל הנוכחית ויתרה עליו, היא אולי העדות לקונספציה הגדולה שכושלת

אמיר אוחנה: תודה רבה

אמיר אוחנה:  חבר הכנסת יצחק קרויזר, ואחריו נעבור לפרק הבא

יצחק קרויזר: תודה רבה, אדוני היושב-ראש

יצחק קרויזר:  ליאור רודאיף, בן 61, נולד בארגנטינה למשפחה ציונית שעלתה למדינת ישראל מתוך אהבת הארץ והאמונה במפעל הציוני

יצחק קרויזר:  המשפחה עלתה מבואנוס אייריס התוססת והשוקקת היישר לשקט המדברי הקסום של קיבוץ ניר יצחק

יצחק קרויזר:  את יום הולדתו השביעי חגג ליאור על סיפון האונייה בדרך ארצה

יצחק קרויזר:  הוא השתלב מהר בקהילה והפך לקיבוצניק אמיתי בכל רמ"ח איבריו

יצחק קרויזר:       ליאור נשוי ליפה כבר 38 שנים

יצחק קרויזר:  את ביתם הקימו בקיבוץ ניר יצחק, ויש להם ארבעה ילדים – נעם, נדב, בר ובן

יצחק קרויזר:  לפני שבע שנים קיבל את התואר השווה ביותר: סבא ליאורצ'יק

יצחק קרויזר:  הוא סבא לתומר בן השבע, לדגן בן החמש ולשי הקטנה, שהצטרפה למשפחה לפני כשבועיים

יצחק קרויזר:  ליאור הוא סבא משקיען, מסור ומצחיק, קשור מאוד לנכדיו והם אליו

יצחק קרויזר:  גם הנכדים יודעים שסבא ליאורצ'יק הוא מגשים החלומות הפרטי שלהם – הם רק צריכים לבקש, והוא כבר ידאג למלא כל משאלה

יצחק קרויזר:      ליאור הוא איש של עשייה: קצין בטיחות בתעבורה, מרצה למקצועות הנהיגה, מוסכניק מומחה, נהג משאית, ובכללי כל דבר שמחוברים אליו גלגלים הוא החוזקה והתשוקה שלו

יצחק קרויזר:  לאורך השנים לימד דורות של נערות ונערים נהיגה על טרקטור

יצחק קרויזר:  הוא עצמו אוהב לטייל על אופנוע, רוכב אופניים ואדם פעיל פיזית

יצחק קרויזר:  הוא רשום יחד עם קבוצת הרכיבה שלו לטיול אופנועים ברומניה בסוף מאי

יצחק קרויזר:  הטיול כבר שולם, והאופנוע שוריין ומחכה לו

יצחק קרויזר:       ליאור הוא אדם שתמיד עזר לזולת, מעניק ונותן מעצמו למען הכלל

יצחק קרויזר:  הוא מתנדב לאורך שנים במד"א, מעביר הרצאות על נהיגה בטוחה לנערים וקשישים, הדרכות עזרה ראשונה בבית הספר האזורי ועוד

יצחק קרויזר:  לכן זה היה לא מן הנמנע שהוא יצא מהבית בניסיון לעזור באותה שבת ארורה

יצחק קרויזר:  הוא הבשלן המשפחתי, בין אם זה סטייק טוב, אסאדו איכותי או ערב פיצות משפחתי

יצחק קרויזר:  הוא מתייחס לכך ברצינות רבה, וההכנות מתחילות כמה ימים טובים לפני

יצחק קרויזר:  לפני כשנתיים עבר אירוע לבבי חמור, ומאז שנחטף הוא בלי התרופות, אותן הוא צריך לקחת מדי יום

יצחק קרויזר:      ליאור חסר לאשתו, לארבעת ילדיו ולנכדיו, לאחיו ולאחותו

יצחק קרויזר:  אביו הקשיש וכל קהילת ניר יצחק ממתינים שהוא יחזור אליהם

יצחק קרויזר:  בשעות הבוקר של 7 באוקטובר ליאור הספיק להודיע כי הוא נפצע מירי, ומאז למשפחתו ולחבריו אין שום אינדיקציה על מצבו

יצחק קרויזר:  האם נחטף ומוחזק בחיים ברצועת עזה? האם הוא נרצח באותה שבת ארורה? בכל יום שחולף, הדאגה והחרדה לשלומו וגורלו גדלות ומתעצמות

יצחק קרויזר:  בתפילה שיחזרו כולם בריאים ושלמים במהרה

יצחק קרויזר:  תודה

אמיר אוחנה: אמן ואמן

אמיר אוחנה:  שכל החטופות וכל החטופים יושבו במהירות למשפחותיהם בריאים ושלמים

אמיר אוחנה: [רשומות (הצעות חוק, חוב' מ/1730)

אמיר אוחנה: ]    

אמיר אוחנה: הנושא הבא שעל סדר-היום – הצעת חוק הסדרת העיסוק במקצועות הבריאות (תיקון מס' 10), התשפ"ד–2024, לקריאה הראשונה

אמיר אוחנה:  את ההצעה יציג השר בן צור בשם שר הבריאות, ואני מתכבד להזמין את השר אל הדוכן

אמיר אוחנה:  כבוד השר, הבמה שלך

יואב בן צור: אני מקווה שבעוד נושאים

יואב בן צור:      אדוני היושב-ראש, חבריי חברי הכנסת, אני מתכבד להביא בפני הכנסת לקריאה ראשונה את הצעת חוק הסדרת העיסוק במקצועות הבריאות (תיקון מס' 10), התשפ"ד–2024

יואב בן צור:  הצעת החוק שלפניכם היא חלק מההשלמה שעורך משרד הבריאות להסדרת מקצוע הכירופרקטיקה, המוסדר בחוק הסדרת העיסוק במקצועות הבריאות, תשס"ח–2008, והיא נועדה להאריך את הוראות המעבר בחוק הנוגעות למקצוע הבריאות כירופרקטיקה, שנקבעו בתיקון מס' 2 לחוק

יואב בן צור:      סעיף 58 לחוק קובע הוראות מעבר שונות ותוקן בתיקון מס' 2, כך שבנסיבות מסוימות מי שטרם תחילתו של החוק החזיק תעודת הכרה במקצוע בריאות, סיים לימודי תואר מסוימים או עסק במקצוע בישראל טרם כניסת החוק לתוקף, יהיה זכאי לקבל תעודה במקצוע הבריאות, בלי שיצטרך לעמוד בחלק מהתנאים לקבלת תעודה במקצוע הבריאות שנקבעו בחוק, כדוגמת בחינות רישוי או עבודה בפיקוח

יואב בן צור:      על פי הוראות המעבר שבסעיף 58 לחוק, כפי שתוקן בתיקון מס' 2, יש לעמוד בתנאים שונים הנוגעים להשכלה, לעיסוק, וכן להגיש בקשה לקבלת תעודה, והכול במועדים שנקבעו בהוראות המעבר, זאת מאחר שהמחוקק סבר כי על הוראות המעבר להיות מוגבלות בזמן ותחומות לתקופה מסוימת, ואחריה יחולו ההוראות הקבועות שבחוק

יואב בן צור:      במקצוע הכירופרקטיקה עד היום טרם הותקנו תקנות לפי סעיפים 14–17 לחוק, העוסקות בהסדרת נושאי וסדרי בחינות, בהכשרה המעשית ובעבודה בפיקוח, ולכן בפועל, לעוסקים במקצוע הכירופרקטיקה לא ניתנו תעודות מקצוע על ידי משרד הבריאות עד היום, וממילא לא ניתן היה להגיש גם בקשות על ידי העוסקים במקצוע במסגרת הוראות המעבר

יואב בן צור:      הואיל והמועדים האחרונים להגשת בקשות למשרד לקבל תעודה במסגרת הוראות המעבר שבסעיף 58 לתיקון מס' 2 חלפו כבר בשנים 2012-2011, מוצע בהצעת החוק שלהלן להאריך את תקופת המעבר ואת המועדים להגשת הבקשה לתעודה במקצוע הכירופרקטיקה למי שעשוי להיות זכאי לפטור מחלק מההוראות שנקבעו בתקנות, כאמור לעיל, וזאת עד למועד של שנה ושנתיים לאחר המועד שבו יותקנו התקנות הקבועות הרלוונטיות וייכנסו לתוקף

יואב בן צור:      בימים אלה המשרד נערך להבאת התקנות הקבועות הנדרשות לעניין הכשרה מעשית ולעניין עבודה בפיקוח לאישור ועדת הבריאות של הכנסת, והכוונה היא להביא אותן לדיון לאחר שהצעת חוק זו תעבור

יואב בן צור:  בהתקנת התקנות תושלם למעשה הסדרת מקצוע הכירופרקטיקה, וניתן יהיה לתת תעודות קבועות במקצוע זה

יואב בן צור:      מנגנון זה, הקושר בין מועד הגשת הבקשה למועד התקנת התקנות, נקבע כדי שלא יהיה צורך בתיקון נוסף לחוק אם יחול עיכוב בלתי צפוי בהתקנת התקנות האמורות

יואב בן צור:  בנוסף, הצעת החוק כוללת גם תיקון לתיקון מס' 2; בתיקון מס' 2 נקבע בסעיף 18(2) כי האיסורים הפליליים שבחוק יחולו על ארבעת המקצועות שהוסדרו בו בתום שנתיים מיום פרסומו של התיקון, כלומר ביום א' בניסן התשע"ב, 24 במרץ 2012, זאת כדי לאפשר לעוסקים במקצוע טרם חקיקת תיקון מס' 2 להתארגן ולהשלים דרישות שהיה צורך להשלימן

יואב בן צור:  במקביל יוכלו להמשיך לעסוק במקצוע מבלי שייחשבו כמי שעוברים עבירה פלילית או משמעתית

יואב בן צור:  לאור זאת, יש צורך לתקן את סעיף 18(2) לתיקון מס' 2, כך שמועד התחילה של האיסורים בחוק ביחס למקצוע הכירופרקטיקה יחולו בתום שנתיים מיום פרסום חוק זה או מיום פרסום התקנות הרלוונטיות כמפורט לעיל, לפי המאוחר

יואב בן צור:      הצורך לדחות את מועד כניסת האיסורים בשנתיים נועד לאפשר לעוסקים כיום בישראל במקצוע הכירופרקטיקה להמשיך לעסוק במקצוע עד שיקבלו את תעודת המקצוע, קרי עד חלוף פרק הזמן להגשת הבקשות וקבלת תעודת המקצוע וכן פרק הזמן לסיים דרישות הקבועות בהוראות המעבר, כדוגמת השלמת העבודה בפיקוח, שאורכה חצי שנה למי שנדרש, מבלי שייחשבו כמי שעברו עבירה פלילית או משמעתית

יואב בן צור:      פרק הזמן של שנתיים נקבע במקור, כאמור לעיל, כשחוקק תיקון מס' 2

יואב בן צור:  לאור העובדה שניתן יהיה לתת תעודות רק עם השלמת התקנת התקנות העיקריות, וכדי שלא יחזור על עצמו המצב שבו עוסקים בכירופרקטיקה ממשיכים לעסוק במקצוע מבלי שניתנות תעודות ובכך עוברים על החוק, מוצע לקבוע בהצעת חוק זו חלופה למועד התחילה של האיסורים ביחס למקצוע הכירופרקטיקה, שתהיה במועד פרסום התקנות וכניסתן לתוקף או פרסום התיקון לחוק, לפי המאוחר

יואב בן צור:      בנוסף, כחלק מתיקון המצב כמתואר לעיל נקבע כי התיקון ביחס לתחילת סעיף 18(2) בתיקון מס' 2, כאמור, יחול רטרואקטיבית ביום הפרסום המקורי של תיקון מס' 2, זאת כדי שלא יראו בעוסקים במקצוע הכירופרקטיקה שעסקו בתקופה שחלה מהמועד האמור ועד למועד חקיקתו של החוק המוצע, כמי שעברו עבירה משמעתית או פלילית

יואב בן צור:      אציין עוד כי בוועדת השרים לענייני חקיקה הוסכם כי בהמשך תהליך החקיקה יעשו בנוסח דיוקים הקשורים להכרה בלימודים במדינות שבהן הלימודים אינם אקדמיים, זאת לבקשת משרד העלייה והקליטה בתיאום עם משרד הבריאות

יואב בן צור:      אשר על כן אבקש את תמיכת הכנסת בהצעת החוק

יואב בן צור:  בשולי הדברים אעיר כי לשר הבריאות אוריאל בוסו מגיע יישר כוח גדול, שדחף וקידם באופן אישי את השלמת הסדרת מקצוע הכירופרקטיקה עוד בתפקידו כיושב-ראש ועדת הבריאות, וכיום כשר הבריאות הוא משלים עוד צעד משמעותי בדרך לכך

יואב בן צור:  תודה לכל העוסקים בדבר

יואב בן צור:  אני קורא לכולם להצביע בעד החוק

אמיר אוחנה: תודה רבה לשר, וכעת נעבור לדיון האישי

אמיר אוחנה:  ראשון הדוברים יהיה חבר הכנסת אלעזר שטרן, בבקשה

אמיר אוחנה:  אדוני, עד שלוש דקות לרשותך

אלעזר שטרן: אדוני היושב-ראש, אדוני השר, עמיתיי חברי הכנסת, ימים קשים עוברים עלינו, על כולנו, והשאלה שלי היא למה צריך לעשות אותם עוד יותר קשים

אלעזר שטרן:  אנחנו עסוקים בימים האלה, אתם עסוקים בשעות האלה בחוק האי-גיוס – ראש הממשלה עם הסיעות החרדיות

אלעזר שטרן:  אני אגיד את האמת: זה מאוד קשה לי, אני מאוד מאוכזב

אלעזר שטרן:       אדוני היושב-ראש, אני רוצה להגיד לך שתהום חוצצת ביני לבין האנשים שאני רואה אפילו פה במסדרונות הכנסת, שהסתכלתי עליהם כמו חברים, כמו אחים, על העוזרים הפרלמנטריים, על היועצים הפרלמנטריים, ואני מבין שהם חיים עכשיו בעולם אחר, לבושים כמו שעמד פה השר קודם, ואני מאוד מכבד את צורת הלבוש הזאת, אבל אני אומר: הם לא מבינים איפה אנחנו חיים

אלעזר שטרן:  זה לא קשור לקואליציה ואופוזיציה

טלי גוטליב: בן צור היה קצין בצבא

אלעזר שטרן: לא דיברתי עליו, דיברתי עלייךץ\, תכף תשמעי

טלי גוטליב: - - - אתה לא מפחיד אותי

טלי גוטליב:  בן צור קצין בצבא, אם כבר דיברת

טלי גוטליב:  היית קצין בצבא, נכון?     

אמיר אוחנה: בנח"ל, אם אני לא טועה, נכון?     

טלי גוטליב: בדיוק

טלי גוטליב:  מספיק עם הדעות הקדומות, סטיגמות - - -     

אמיר אוחנה: טוב, רבותיי, בבקשה, רשות הדיבור לחבר הכנסת שטרן

טלי גוטליב: אגב, תמדדו גם אותי לפי הלבוש

נאור שירי: נשמה, לא אנחנו מודדים אותך לפי הלבוש

אמיר אוחנה: חברי הכנסת, תודה

אלעזר שטרן: אין פה קואליציה ואין פה אופוזיציה

אלעזר שטרן:  אין פה קואליציה - - -     

טלי גוטליב: אין לי טענות אליך

נאור שירי: - - - זה לא אנחנו

טלי גוטליב: שירי, אין לי טענות אליך, כי אתה אומר דברים - - -     

נאור שירי: אני זוכר שלא נתנו ליועצות להיכנס לפה, לכנסת

אמיר אוחנה: אני עוצר את הזמן

אמיר אוחנה:  אני עוצר את הזמן

אמיר אוחנה: חברות הכנסת וחברי הכנסת, רשות הדיבור - - -     

קריאה: - - - מסכימה עם - - - כל הכבוד - - -     

נאור שירי: - - - לא פה בלבד, לא הקשבת בכלל למה שהוא אמר

טלי גוטליב: - - -     

משה רוט: - - - לא שמעתי

אלעזר שטרן: אין פה קואליציה ואין פה אופוזיציה

אמיר אוחנה: רשות הדיבור לחבר הכנסת שטרן בלבד

אמיר אוחנה:  בבקשה

אלעזר שטרן: אין פה קואליציה ואין פה אופוזיציה

אלעזר שטרן:  יש פה מי שתומך במשרתים ומי שתומך במשתמטים

אלעזר שטרן:  יש מי שמבין מה זה לדאוג לילד שלך, לאחיין שלך, לבן של השכן שלך, ויש מי שלא מבין את כל מה שאמרתי עכשיו; הוא רק אומר לנו שהוא מבין

אלעזר שטרן:  יש מי שתומך בהם וחושב איך לא להתגייס, ויש מי שאומר: מה נעשה כדי שגם המילואימניקים שהיו אצלי עכשיו במשרד, שהשתחררו אחרי 100 ימים, ויש להם צו אחר, והם לא מצליחים לחזור לחיי היום-יום שלהם, יוכלו לחזור

אלעזר שטרן:  יש מי שחושב: איך ניקח את המשאבים שלהם ונשקיע אותם במשתמטים, ונשקיע אותם באלה שבחיים לא יישאו בנטל, לא הביטחוני ולא הכלכלי

אלעזר שטרן:       זה כאילו אנחנו חיים בעולמות אחרים

אלעזר שטרן:  אין פה קואליציה ואין פה אופוזיציה

אלעזר שטרן:  יש בקואליציה מספיק חברות כנסת וחברי כנסת שמבינים את הכאב האמיתי על מה שאנחנו מדברים פה

אלעזר שטרן:  זר לא יבין זאת – והם זרים

אלעזר שטרן:  סגן אלוף סלמאן חבקה, שנהרג ונלחם, לא באותם ימים, עם תומר גרינברג – זה: יחד ננצח

אלעזר שטרן:  אדוני היושב-ראש, גם אנחנו, שקודם עמדנו בהפגנות משני צידי המתרס על המהפכה המשפטית, שמים את זה בצד ואומרים: יחד ננצח

אלעזר שטרן:  אבל היחד הזה, באמת, הוא לפחות למי שמבין – מי שלא מבין רק בשכל, מי שמבין ברגש מה המשמעות של לשרת, מה המשמעות שיש לך ילד, אח, בן, חתן, שכן, ומה המשמעות כשאין לך אף אחד מאלה

אלעזר שטרן:  תודה

אמיר אוחנה: תודה, אדוני

אמיר אוחנה:  חבר הכנסת אופיר כץ, בבקשה

אמיר אוחנה:  עד שלוש דקות לרשותך

אופיר כץ: תודה רבה אדוני היושב-ראש, אדוני השר, חבריי חברי הכנסת, קיבלתי סיפור מאימא של מתן צנגאוקר, חטוף בעזה, שהיא ביקשה ממני להקריא, ונעניתי בחיוב

אופיר כץ:  היום הופיעו – כהרגלם, לצערי; אני מקווה שההרגל הזה ייפסק, מהסיבה שהם לא יצטרכו יותר – משפחות החטופים, ובעצם ביקשו שנעשה משהו מעבר לתמונות שהם מראים לנו

אופיר כץ:  הם רוצים שגם נדע את הסיפור שיש מאחורי כל תמונה וכל חטוף, וכמובן - - -     

אמיר אוחנה: מאופקים, אם אינני טועה

אופיר כץ: לא

אופיר כץ:  מניר עוז

אמיר אוחנה: לא, לא, הוא נחטף אולי מניר עוז

אופיר כץ: לא, הוא גר בניר עוז

אמיר אוחנה: האימא, אני חושב שפגשתי את האימא באופקים

אמיר אוחנה:  אני חושב

אמיר אוחנה:  נכון?     

אופיר כץ: באופקים, כן

אופיר כץ:  הוא בניר עוז

אמיר אוחנה: נכון

אמיר אוחנה:  מאה אחוז

אופיר כץ: אז כמו שאמרתי, הם באמת פנו אליי ואל חברת הכנסת בן ארי, ואחרי שאמרנו את זה בוועדה, אז עוד חברי כנסת גם ביקשו מהם לשלוח סיפורים, והם גם ישמחו להקריא אותם פה במליאה:     בבוקר שבת, 7 באוקטובר, עם הישמע האזעקה הראשונה, אני ומתן כבר שוחחנו בטלפון

אופיר כץ:  מתן הוא בני הבכור, אח לשתי אחיות קטנות ממנו

אופיר כץ:  מתן התגורר בקיבוץ ניר עוז, עם בת זוגו אילנה

אופיר כץ:  מהשעה 06:30 ועד השעה 10:08 מתן ואילנה נלחמו להחזיק את ידית הממ"ד בדירתם

אופיר כץ:  במשך ארבע שעות התכתבנו בווטסאפ, וניסיתי להרגיע את מתן שהעזרה בדרך

אופיר כץ:  אבל ככל שחלף הזמן, גם אני וגם מתן הבנו שזה לא קורה

אופיר כץ:  מתן ואילנה קיבלנו החלטה משותפת לקפוץ מחלון הממ"ד ולנסות להימלט

אופיר כץ:  כשקפצו הבינו תוך שניות שאין סיכוי לברוח

אופיר כץ:  הדירה הייתה מוקפת מחבלים רכובים על אופנועים, וצרורות ירי בלתי פוסק שרקו מעל ראשם

אופיר כץ:  אילנה נתפסה והובלה לעזה על אופנוע

אופיר כץ:  מתן ניסה להסתתר תחת שיח, אבל נתפס בידי המחבלים, ודרך הגעתו לעזה אינה ידועה

אופיר כץ:       חלפה לה כבר חצי שנה, והגעגוע מטריף את הדעת

אופיר כץ:  הדאגה רק הולכת ומתעצמת, והחשש לחיי מתן רק מכרסם בי עוד ועוד

אופיר כץ:  מתן הוא הדמות הגברית המשמעותית ביותר בתא המשפחתי שלנו

אופיר כץ:  מתן הוא מודל לחיקוי בעיני אחיותיו, תמיד מנחיל להם ערכים של דרך ארץ, צניעות, ענווה וכבוד לזולת

אופיר כץ:  מתן עבד כחקלאי בקיבוץ ניר עוז, וכל העובדים תחתיו מספרים לי עד כמה הוא מעורב בחייהם הפרטיים ועד כמה הוא מתייחס אליהם בגובה העיניים

אופיר כץ:  למתן יש מעגל חברים מאוד מצומצם וזה בשל הבחור המופנם שהוא

אופיר כץ:  חברו הטוב עוד מתקופת היסודי, לביא, משתף אותי בטוב ליבו של מתן, הרצון לסייע לחלש, ועל הביישנות הטוטלית שלו

אופיר כץ:      סבתא של מתן מרותקת באופן סיעודי למיטה

אופיר כץ:  במהלך השנה האחרונה, בכל פעם שנפלה ממיטתה באמצע הלילה, מתן הגיע במהרה מהקיבוץ לאופקים והרים אותה חזרה למיטה בשתי ידיו, כדי לא להטריח אחרים

אופיר כץ:  אחותו הקטנה של מתן, שני בת ה-13, מאובחנת בניוון שרירים

אופיר כץ:  מהרגע שאובחנה במחלה, מתן ליווה אותה שלוש פעמים בשבוע לטיפולים משלימים במרכז עדי נגב נחלת ערן, הסמוך לעוטף

אופיר כץ:  שלוש פעמים בשבוע יצא מתן באמצע יום העבודה שלו, ולא פספס אף טיפול עבור אחותו, למרות שזה פגע בהכנסתו החודשית

אופיר כץ:       כשאחותו נדרשה להתחיל להשתמש בכיסא גלגלים, הידיעה התקבלה אצלו בשברון לב

אופיר כץ:  היה ערב עמוס בכי ודאגות

אופיר כץ:  הכי הפריע למתן איך החברה תקבל את אחותו כנכה על כיסא גלגלים

אופיר כץ:  מתן, כמו מתן, לא הרשה לעצמו ליפול לעצבות, ותוך יומיים שינס מותניים והתחיל שיחות עידוד וחיזוק עם אחותו, כדי לרומם את רוחה ולתת לה חוזק נפשי

אופיר כץ:      כזה הוא מתן – גברבר צעיר שלקח על כתפיו הצנומות את האחריות לרווחת הבית כשאני ואביו התגרשנו; לקח על כתפיו את העול לחינוך אחיותיו ולהקניית ערכים טובים

אופיר כץ:  אני בטוחה שהדאגה המטורפת שיש למתן מהרגע הראשון שנחטף היא איך אימא מסתדרת; איך נטלי ושני מסתדרות

אופיר כץ:  רק הדאגה לשלומנו היא התקווה שתשאיר אותו בחיים

אופיר כץ:      עברו כבר שישה חודשים, וכל אדם, בעל תעצומות נפש גדולות ככל שיהיו, יתחיל להתייאש

אופיר כץ:  צריך לעשות הכול, אבל באמת הכול, להחזיר הביתה את מתן

אופיר כץ:  מגיע למתן לשקם את חייו ונפשו

אופיר כץ:  מגיע לו ולאילנה ההזדמנות להמשיך את הזוגיות המדהימה שלהם שנקטעה ב-7 באוקטובר

אופיר כץ:  מגיע למתן לגלות שהמדינה שלו מחויבת לביטחונו, ותחזיר אותו הביתה

אופיר כץ:  אלינו

אופיר כץ:  אל אימא

אופיר כץ:  אל נטלי

אופיר כץ:  אל שני

אופיר כץ:  אל אילנה

אמיר אוחנה: תודה רבה לחבר הכנסת כץ

אמיר אוחנה:  אני מתכבד להזמין את חברת הכנסת מירב בן ארי

מירב בן ארי: תודה רבה, אדוני היושב-ראש

מירב בן ארי:  אנחנו ביקשנו לפתוח היום את המליאה, יושב-ראש הקואליציה ומרכזת האופוזיציה, בסיפור של החטופים, כדי להראות שבאמת אין כאן עניין של ימין ושמאל

מירב בן ארי:  אז אופיר דיבר על מתן

אמיר אוחנה: אגב, כדאי לציין שקיימתם על כך כנס מיוחד

מירב בן ארי: כן, בתחילת הכנס הזה

אמיר אוחנה: נכון, נכון

מירב בן ארי: וכעת התבקשנו וכמובן נענינו ברצון

מירב בן ארי:      אז אני אספר את הסיפור של כרמל גת המופלאה

מירב בן ארי:  התמונה שלה גם אצלי במשרד

מירב בן ארי:  כרמל בת 39, היא חזרה משלושה חודשים בהודו לבית של ההורים שלה בקיבוץ בארי

מירב בן ארי:  ב-15 באוקטובר היא הייתה אמורה להתחיל בכלל את השנה השנייה שלה בתואר שני בריפוי בעיסוק באוניברסיטה העברית, וללמוד לצד בני הדודים שלה, שי וגיל דיקמן, שאנחנו גם מכירים מהפעילות שלהם פה בכנסת

מירב בן ארי:      כרמל היא אישה טיפולית בכל רמ"ח אבריה

מירב בן ארי:  היא הוכשרה לאורך השנים בשיטות טיפול שונות ומגוונות, ותמיד מוצאת את הדרך לתמוך, לרפא ולהיות משענת

מירב בן ארי:  ביום ה-50 שלה בשבי קיבלה המשפחה עדויות מחטופים שחזרו, שהם היו ביחד עם כרמל בשבי

מירב בן ארי:  הם סיפרו שהייתה משענת בעבורם, שהם אפילו עשו יחד מדיטציה ויוגה כדי לשמור על הנפש והגוף באפלת השבי של חמאס

מירב בן ארי:       החמלה והאמפתיה האלה היו שיקוף מלא של האופי שלה

מירב בן ארי:  כרמל גדלה בבארי ועברה לתל אביב

מירב בן ארי:  בתחילת חודש אוקטובר, כשהיא חזרה מהטיול בהודו – מקום שהיא אוהבת במיוחד – היא גרה ימים ספורים בבית בקיבוץ

מירב בן ארי:  שם הייתה גם בבוקר של שמחת תורה ומשם נחטפה

מירב בן ארי:  באותו הבוקר נחטפו גם אחיה אלון, גיסתה ירדן ואחייניתה גפן

מירב בן ארי:  אימא שלה, כנרת, נרצחה בידי המחבלים בסמוך לבית

מירב בן ארי:  המכונית שבה כרמל נחטפה עברה ליד המקום שבו אימה נרצחה

מירב בן ארי:  כרמל לא יודעת שאביה ניצל, שאחיה אלון הצליח להימלט ולהציל את בתו בת השלוש וחצי גפן

מירב בן ארי:  היא לא יודעת שירדן גיסתה הצליחה גם היא לברוח, ואז נחטפה שוב בידי מחבלים, ושוחררה בעסקה האחרונה בחודש נובמבר

מירב בן ארי:      לכרמל יש קבוצת חברות רחבה, פעילה ומגוונת

מירב בן ארי:  היא נושאת את הבשורה שלה ומספרת את הסיפור שלה בכל דרך אפשרית

מירב בן ארי:  את האהבה של כרמל למוזיקה הן ביטאו בפלייליסט של שירים שהיא אוהבת במיוחד, ובכוחות משותפים הן הפיקו קרוב ל-100 אירועי יוגה בהשראתה בכל רחבי העולם

מירב בן ארי:  האירועים האלה הם תמצית האנרגיה, העוצמה והרוח של כרמל

מירב בן ארי:  הם מעניקים כוח ותקווה לכל מי שמשתתפים בהם, ומעוררים מודעות לכל חטוף וחטופה שעדיין בשבי

מירב בן ארי:       אנחנו יודעים שחלק מהחטופים והחטופות שומעים רדיו, ואפילו רואים טלוויזיה

מירב בן ארי:  אנחנו יודעים שחלקם שמעו וראו שאנחנו לא שוכחים אותם; שאנחנו ממשיכים להיאבק בכל רגע, בכל העולם, כדי שיחזירו אותם הביתה

מירב בן ארי:  בכל אירוע יוגה יש תקווה קטנה, שאולי משהו מהאור שכרמל שלחה אלינו מהשבי חוזר אליה, מאלפי האנשים והנשים שמתרגלים יוגה בהשראתה בכל העולם, אל תוך האפלה של השבי בעזה

מירב בן ארי:       אבא של כרמל והאחים שלה, אחייניתה, גיסתה, הדודים, הדודות, בני הדודים, החברים והחברות האהובים שלה, ומאות אנשים שלא הכירו אותה ונשבו בקסמיה – של הסיפור של המיוחד של כרמל – כולם מחכים לרגע שבו היא סוף סוף תחזור אלינו הביתה

מירב בן ארי:  תודה

ניסים ואטורי: תודה רבה

ניסים ואטורי:  חבר הכנסת דן אילוז – אינו נוכח; חברת הכנסת נעמה לזימי – אינה נוכחת; חבר הכנסת אריאל קלנר – אינו נוכח; חברת הכנסת שרון ניר – אינה נוכחת; חבר הכנסת אחמד טיבי – אינו נוכח; חבר הכנסת אבי מעוז – אינו נוכח; חברת הכנסת מירב כהן – אינה נוכחת; חבר הכנסת יבגני סובה – אינו נוכח

ניסים ואטורי:  חבר הכנסת נאור שירי

ניסים ואטורי:  חבר הכנסת נאור שירי? הערתי אותך?     

נאור שירי: לא

ניסים ואטורי: סליחה

ניסים ואטורי:  אתה לא שם, אז הוא מרשה לעצמו

נאור שירי: תודה רבה

ניסים ואטורי: שלוש דקות לרשותך, בבקשה

נאור שירי: תודה, תודה רבה, סגן יו"ר הכנסת

נאור שירי:  תודה רבה, ניסים ואטורי וחבריי חברי הכנסת, תודה על ההשכמה

ניסים ואטורי: תודה רבה

נאור שירי:   בהמשך למה שחברת הכנסת מירב בן ארי וחבר הכנסת אופיר כץ הקריאו, גם אני אקרא על אחד החטופים

נאור שירי:  אני אקריא את סיפורו של טל שוהם

נאור שירי:  טל נחטף מביתו בקיבוץ בארי באותה שבת שחורה

נאור שירי:  טל הוא איש של אהבה, שורשי ומחובר למשפחה

נאור שירי:  הקים עם אשתו עדי – הוא בן 39, אב מסור ואוהב של נווה ויהל בת הארבע

נאור שירי:  טל ועדי בחרו את שם המשפחה ביחד לאחר חתונתם

נאור שירי:      בשבת השחורה כל משפחתם נחטפה: טל, עדי, נווה ויהל שוהם; שושן הרן, אימא של עדי, שרון ונעם אביגדורי, דודתה ובת דודתה של עדי

נאור שירי:  נרצחו שלושה מבני המשפחה

נאור שירי:  לאחר 50 ימים ארוכים, חזרו שישה מתוך שבעת החטופים, בפעימה השנייה, אך טל עדיין מוחזק בעזה

נאור שירי:       טל הוא בחור רגיש וחכם; הוא אדם שכולם ירצו לצידם בעת קונפליקט – למציאת פתרון

נאור שירי:  יש לו יכולת פנומנלית להגיע לפתרון שיהיה מקובל על כל הצדדים

נאור שירי:  את כל זה הוא עושה תוך כדי שהוא מרגיע את כולם עם חיוכו הרחב

נאור שירי:  הוא איש משפחה מסור, אבא מקצוען – להגדרתו – חכם, סקרן, רחב אופקים, אוהב ללמוד

נאור שירי:  יש לו תחומי עניין רבים, וניתן לדבר איתו על כל נושא שבעולם

נאור שירי:  חבריו מספרים שהוא אדם להתייעץ איתו בכל התלבטות

נאור שירי:  הוא יודע להפריד בין שכל לרגש, ותמיד עוזר כדי לקבל את ההחלטה השקולה ביותר

נאור שירי:  לטל אהבה גדולה לבעלי חיים

נאור שירי:  הוא מגדל שתי חתולות וכלבה, שאימץ לפני 15 שנים, כשלמד אילוף

נאור שירי:  הכלבה עצמה לא נמצאה לאחר אותה שבת, ואנו מניחים כי נרצחה

נאור שירי:      את יום הולדתו ה-39, שצוין ב-31 בינואר 2024, ציינו בעבורו משפחתו וחבריו בכיכר החטופים בתל אביב וגם בבאר שבע

נאור שירי:  במהלכו אומצו שמונה כלבים בתל אביב וחמישה בבאר שבע

נאור שירי:  משפחתו דואגת, אוהבת ומחכה לו בגעגוע אין-סופי

נאור שירי:  גם אנחנו, גם בכנסת ישראל, בלי קשר לפוזיציה שבה אנחנו נמצאים, מחכים כולנו לשובם של החטופים

נאור שירי:       ואני רוצה להניח שזו קריאה שגם תסכים איתה, אדוני היושב-ראש, שכולם צריכים לחזור, ומדינת ישראל צריכה לשלם מחיר בעד כולם כל עוד הם בחיים

נאור שירי:  תודה

ניסים ואטורי: תודה רבה

ניסים ואטורי:  חברת הכנסת מטי צרפתי הרכבי – אינה נוכחת

ניסים ואטורי:  חבר הכנסת - - -     

קריאה: פה, פה

ניסים ואטורי: סליחה, סליחה

קריאה: שמח שאנחנו - - -     

ניסים ואטורי: באמת, מה זה שקט פה? אתם יודעים, הלוואי כל יום

ניסים ואטורי:  רק שהחטופים יחזרו, ולא נצטרך לדון בזה

קריאה:  - - -     

ניסים ואטורי: לא, הדיון חשוב

ניסים ואטורי:  זה דיון בקונצנזוס, כמו שאמר חברי חבר הכנסת נאור שירי

ניסים ואטורי:  כולנו רוצים את החטופים כבר פה

ניסים ואטורי:  שלוש דקות, בבקשה

מטי צרפתי הרכבי:  בהמשך לחבריי, אדוני היושב-ראש, גם אני מבקשת להקריא כמה מילים על החטוף יגב בוכשטב, כפי שכתבה אחותו נופר

מטי צרפתי הרכבי:         יגב הוא בן 35 מנירים, נמצא כבר 172 ימים בידי החמאס – כך כתבה אחותו נופר

מטי צרפתי הרכבי:  ביקשו שנכתוב ונספר קצת על יגב

מטי צרפתי הרכבי:  אנחנו כבר חודשים מספרים, לכל מי שמוכן לשמוע, על כמה הוא אוהב מוזיקה ובעלי חיים; על הבישול המדהים, על האהבה הענקית שלו ושל רימון; על הבית שבנו יחדיו בקיבוץ, על חמשת הכלבים וחמשת החתולים שלהם

מטי צרפתי הרכבי:      הפעם אני רוצה לספר לכם שיגב הוא גם אחי הגדול

מטי צרפתי הרכבי:  כשאני נולדתי יגב היה בן שש

מטי צרפתי הרכבי:  כשההורים התלבטו אם אקרא הדס או נופר, הוא הכריז שכמובן שנופר זה השם שלי

מטי צרפתי הרכבי:  כשעליתי לכיתה א', הוא כבר היה בכיתה ו'

מטי צרפתי הרכבי:  אני זוכרת שהסתובבתי בבית ספר בגאווה, כשקראו לי בחצר אחות של יגב

מטי צרפתי הרכבי:       יגב תמיד היה – ועדיין – האח שיודע הכול

מטי צרפתי הרכבי:  זה שכששואלים אותו שאלה רנדומלית בהיסטוריה, מדע או פילוסופיה, הוא יענה בנונשלנטיות תשובה מדויקת, כאילו הוא לומד את זה שנים

מטי צרפתי הרכבי:  זה שיודע לנגן בכל כלי נגינה אפשרי, מגיטרה, לצ'לו, קלרינט או חליל צד; זה שמנהל שיחות של שעות על מוזיקה ואלקטרוניקה; על הניסויים החדשים בכלי הנגינה שבנה בעצמו ועל הכלים החדשים שהוא חושב לתכנן

מטי צרפתי הרכבי:  אנחנו היינו צופים מהצד בפליאה, איך כמו קסם, תיבת תה פשוטה הופכת לגיטרה חשמלית חדשה, ואיך כמה חלקים פשוטים מתחברים לכלי נגינה אלטרנטיבי

מטי צרפתי הרכבי:       אני זוכרת את הרגע שהוא סיפר לי על רימון

מטי צרפתי הרכבי:  המשפט הראשון שהוא אמר לי היה: יש מישהי שתשמחי להכיר

מטי צרפתי הרכבי:  הוא סיפר לי את זה בטלפון, אבל ממש יכולתי לשמוע את החיוך שהיה לו על הפנים

מטי צרפתי הרכבי:  יכולתי להרגיש את ההתרגשות, והבנתי באותו הרגע שזה משהו אחר; משהו מיוחד

מטי צרפתי הרכבי:  שנה אחר כך הם כבר התחתנו, בחתונת קורונה צנועה וכל כך אופיינית להם

מטי צרפתי הרכבי:  הם ערכו מסיבה בחצר של ההורים שלנו בנירים, במקום שפעם חשבנו שהוא הכי קסום והכי בטוח

מטי צרפתי הרכבי:  זה אותו הקיבוץ שממנו יגב ורימון נחטפו

מטי צרפתי הרכבי:      כששואלים אותי למה אני מתגעגעת, התשובה היא לדברים הפשוטים: לבשל יחד במטבח של ההורים, לאכול את הפולנטה או החומוס-עדשים שרק יגב יודע להכין; לשבת יחד כולנו סביב השולחן ולדבר על השטויות של החיים

מטי צרפתי הרכבי:      יגב נחטף מביתו יחד עם אשתו רימון

מטי צרפתי הרכבי:  הם שמרו אחד על השני במשך 53 ימים בשבי

מטי צרפתי הרכבי:  בימים הכי חשוכים וקשים, הם חיזקו וחיבקו אחד את השני

מטי צרפתי הרכבי:  הם היו אחד בשביל השני בחוסר הוודאות ובניסיונות לשמור על תקווה לחזור חזרה לישראל, הביתה

מטי צרפתי הרכבי:  לשמחתנו רימון חזרה אלינו, אבל יגב נשאר מאחור, בלי מי שיחבק ויחזק אותו שם

מטי צרפתי הרכבי:  האם הוא שומר על התקווה? האם הוא עוד מאמין שנלחמים בשבילו? רימון מחכה לו פה; המשפחה שלו והאנשים שכל כך אוהבים אותו מחכים לו פה

מטי צרפתי הרכבי:  הכלבים והחתולים, שהוא ורימון אימצו, מחכים לו פה

מטי צרפתי הרכבי:  בואו לא נאכזב את רימון שוב, בואו נחזיר לה את החיבוק האוהב של יגב

ניסים ואטורי: תודה רבה

ניסים ואטורי:  חבר הכנסת גלעד קריב – אינו נוכח; חבר הכנסת אושר שקלים – אינו נוכח; חבר הכנסת ולדימיר בליאק – מוותר; חבר הכנסת אלמוג כהן – אינו נוכח; חבר הכנסת יוסף עטאונה – אינו נוכח

ניסים ואטורי:  חבר הכנסת סימון דוידסון, בבקשה

סימון דוידסון: מי השר?     

ניסים ואטורי: גם שר, גם קצין

ניסים ואטורי:  מה יש לכם ממנו היום?     

סימון דוידסון: סרן

ניסים ואטורי: שלוש דקות לרשותך, בבקשה

סימון דוידסון: תודה רבה, אדוני היושב-ראש

סימון דוידסון:  אני אספר לכם עכשיו סיפור – לא תאמינו שזה אמיתי בשנת 2024 במדינת ישראל

סימון דוידסון:  טלי, תהיי מוכנה

סימון דוידסון:  יש במדינת ישראל אירוע דרמטי בכל הנושא של אלימות במגרשי הספורט

סימון דוידסון:  זה נס שעדיין אין הרוג במגרשים, בכדורגל ועכשיו גם בכדורסל

סימון דוידסון:       השבוע במשחק של הפועל תל אביב נגד הפועל חיפה – אני מציע לכם לראות את הסרטון, מה היה אחרי המשחק, זה זועק לשמיים: אנשים – מה זה אנשים, עבריינים – עם לומים, עם חגורות, כל מה שהם יכלו להחזיק, פוצצו אוהדים של הפועל חיפה, שניים, אחד זה היה באופן חמור ביותר, והכול משודר בערוץ 5 לייב, רואים הכול

סימון דוידסון:  לא צריכים את המצלמות החסויות ולא צריכים אישורים של משרד המשפטים – רואים הכול

סימון דוידסון:  פשוט לבוא לבן אדם, לקחת אותו, לשפוט אותו, ולשים אותו בכלא שנתיים

סימון דוידסון:       עכשיו, למה אני אומר שנתיים בכלא? כי לפני שנה וחצי העברנו את חוק האלימות בספורט

סימון דוידסון:  הייתי חלק מזה פה בכנסת

סימון דוידסון:  נתנו כלים למשטרה ולפרקליטות – על אירוע אלימות במגרש מקבלים שנה ושמונה חודשים בכלא וקנסות מינהליים וכוח בלתי מוגבל למשטרה

סימון דוידסון:  מה עשו עם זה, טלי? כלום

סימון דוידסון:  עצרו אותו, וכנראה ישחררו אותו עוד כמה ימים

סימון דוידסון:  אבל מה גיליתי, חבר הכנסת כהן? שאותו בחור שנהג באלימות עם הלום, יש עליו איסור להיכנס למגרש הכדורגל, אבל לכדורסל הוא יכול ללכת

סימון דוידסון:  זו מדינת חלם

סימון דוידסון:      עכשיו, מה הכי הזוי בסיפור – ותקשיב, כי אתה אוהב להקשיב לי – שהשר שלנו, השר לביטחון לאומי, כנראה אמר לניצב מחוז מרכז מה לעשות: לסגור את האולם לחודש ימים

סימון דוידסון:  במקום לקחת את האדם שנהג באלימות, סגרו אולם כדורסל לחודש ימים

סימון דוידסון:  יש שם מעל 700 ילדים שמתאמנים - -     

ולדימיר בליאק: כולל לקבוצות הנוער

סימון דוידסון: כן

סימון דוידסון:  - - 700 ילדים שמתאמנים, קבוצות נוער שמתאמנות, האגודה שמתאמנת

סימון דוידסון:  אף אחד לא יכול להתאמן – סגור חודש ימים

סימון דוידסון:      היום שאלתי את העוזר של בן גביר דוד בבלי על מהות העניין, ביקשתי תשובה כמה שיותר מהר

סימון דוידסון:  אני לא אקבל תשובה, כי על כל השאלות ששאלתי את בן גביר לא קיבלתי תשובות

סימון דוידסון:  אני רק רוצה להגיד לכם שבמקום לקחת אדם ולשים אותו בכלא, פוגעים עכשיו במאות ילדים ובספורט שכל כך חשוב לחיים שלהם

סימון דוידסון:  אני קורא לשר בן גביר לשנות את ההחלטה הזאת ופשוט לדאוג לזה שהאשמים באמת יהיו אשמים, ולא הילדים המסכנים

סימון דוידסון:  תודה

ניסים ואטורי: תודה רבה

ניסים ואטורי:  חברת הכנסת אימאן ח'טיב יאסין

ניסים ואטורי:  רשימת הדוברים סגורה

סימון דוידסון: טלי, זה עניין אותך?     

טלי גוטליב: אבל זאת החלטה שהייתה צריכה להוביל למעצר

סימון דוידסון: אם זה היה משחק של בית"ר, זה לא היה קורה

סימון דוידסון:  במשחק נגד מכבי תל אביב - - -     

קריאה: - - - טדי

סימון דוידסון: במשחק נגד מכבי תל אביב - - -     

טלי גוטליב: אתה מוזמן לבוא איתי לריקודי עם

טלי גוטליב:  אחרי המלחמה, כשנחזור לרקוד ריקודי עם, תבוא, שם אין אלימות, רק - - -       

ניסים ואטורי: שלוש דקות לרשותך, בבקשה

טלי גוטליב: נתאמן על "הרועה הקטנה"

אימאן ח'טיב יאסין: כבוד היושב בראש, כנסת נכבדה, אומרים שברמדאן התפילות מתקבלות וגם הברכות וגם הבקשות

אימאן ח'טיב יאסין:  אז מעל דוכן זה אני רוצה לאחל שהמלחמה הארורה הזאת תיפסק, ושהחטופים יחזרו לחיק משפחותיהם, ושכולנו נצליח לחיות בשקט ובשלום

טלי גוטליב: - - - להחזיר לנו את החטופים כבר

טלי גוטליב:  לעזור לנו בזה, לעזור

אימאן ח'טיב יאסין: לא יאומן, האישה הזאת

אימאן ח'טיב יאסין:  לא יאומן

טלי גוטליב: מה לא יאומן? איפה האחים המוסלמים? לא יודעים איפה? עשו לי טובה

טלי גוטליב:  מספיק כבר עם הנימוס הזה, בסדר, שמעתי

ניסים ואטורי: בבקשה

אימאן ח'טיב יאסין: אז אני רוצה לספר היום על לילה, לילה אבו עראר, שהתחתנה לפני 25 שנים ביישוב ערערה בנגב

אימאן ח'טיב יאסין:  במקור היא מאזור בית לחם, אימא ל-11 ילדים

אימאן ח'טיב יאסין:  לילה חלתה בסרטן לפני כמה שנים, ואז היא קיבלה טיפול

אימאן ח'טיב יאסין:  מזה שנה הסרטן היכה בה שוב בצורה מאוד מאוד אגרסיבית, והיא בלי שום אפשרות לקבלת טיפול בתוך מדינת ישראל

אימאן ח'טיב יאסין:  אנשים טובים מנסים לעזור לאישה כדי לקבל את הטיפול בתשלום, אבל כמה אפשר? זה טיפול מאוד יקר, גם מאוד מתיש, ובכלל, הסרטן הוא מחלה שלפעמים מגיעה עד לגזלת חיים

אימאן ח'טיב יאסין:      אז אני רוצה לפנות מעל במה זו לשר הפנים, לבדוק את בקשתה של לילה אבו עראר באופן אישי

אימאן ח'טיב יאסין:  האישה חיה כאן כל הזמן

אימאן ח'טיב יאסין:  לילדים שלה יש תעודת אזרחות ישראלית, לבן זוגה – אותו דבר

אימאן ח'טיב יאסין:  אני חושבת שמן הראוי שגם האישה הזאת, שהיא אזרחית לכל דבר מזה 25 שנים, רק בלי תעודת זהות – תקבל את הטיפול הנחוץ לה כדי שתמשיך לחיות

אימאן ח'טיב יאסין:  תודה רבה

ניסים ואטורי: תודה

ניסים ואטורי:  חברת הכנסת יוליה מלינובסקי

יוליה מלינובסקי: אדוני היושב-ראש, מה שלומך?     

ניסים ואטורי: ברוך השם

ניסים ואטורי:  שלוש דקות לרשותך

יוליה מלינובסקי: הכול טוב?     

ניסים ואטורי: לא הכול טוב – כשהחטופים יחזרו ונסיים את הפעולה ברפיח

ניסים ואטורי:  בבקשה, שלוש דקות

עודד פורר: עוד לא התחלנו את הפעולה ברפיח

יוליה מלינובסקי: טוב

יוליה מלינובסקי:  קודם כול, אדוני השר, אדוני היושב-ראש, חבריי חברי הכנסת, אני רוצה לפנות לאזרחי ישראל ולהגיד דבר פשוט: שלא ישקרו לכם, שלא יעבדו עליכם, שלא יספרו לכם סיפורים

יוליה מלינובסקי:  כבר מזמן אין מלחמה, והממשלה פשוט משתמשת במילה מלחמה כדי להסתיר את הכוונות האמיתיות שלה ולמשוך זמן

טלי גוטליב: אי-אפשר לשמוע את זה

טלי גוטליב:  אתם פוגעים בחוסנה של המדינה

יוליה מלינובסקי: אין מלחמה, יש פעולה צבאית מסוימת כלשהי, אבל ממשלת ישראל פשוט עושה הכול כדי למשוך זמן ולמשוך את תשומת ליבם של אזרחי ישראל מהכישלונות שלה

טלי גוטליב: ממה?     

יוליה מלינובסקי: אלה העובדות, זו המציאות - -     

טלי גוטליב: זה השקר - -     

ניסים ואטורי: טלי, את תכף עולה

ניסים ואטורי:  שמרי הכול

יוליה מלינובסקי: - - עושים שימוש בכולנו, ומי שעושה את זה הוא ראש הממשלה

טלי גוטליב: - - לא מתביישת לפגוע במדינת ישראל

טלי גוטליב:  פוגעים במדינת ישראל, זה מה שקורה פה

יוליה מלינובסקי: ראש הממשלה שלנו ידוע כמניפולטור ממדרגה ראשונה, וכל מה שקורה עכשיו הוא מניפולציה ברגשות הציבור במצב הנוכחי

יוליה מלינובסקי:       גם הסכסוך המתוקשר עם ארצות הברית, מה שראינו עכשיו, זו תוצאה של חולשה, חוסר יכולת לקבל החלטות, חוסר יכולת לנהל זירה בין-לאומית, והוא פשוט מתנהג עכשיו כמו רודן אמיתי

יוליה מלינובסקי:  ואני אומרת את זה גם בהשוואה למה שאני רואה במדינות אחרות – מפחיד את הציבור: הינה, אני חזק מול ארצות הברית

יוליה מלינובסקי:  תחזיקו אותי, תחזיקו

יוליה מלינובסקי:  אז אף אחד לא מתכוון להחזיק אותך, כי פשוט נמאסת

יוליה מלינובסקי:  זה המצב הנוכחי

יוליה מלינובסקי:      לגבי חוק הגיוס, כמו שהילדים של כולנו משרתים, אני מאמינה מעומק ליבי שכולם צריכים לשרת מסיבה מאוד פשוטה: אין לנו חיילים אחרים

יוליה מלינובסקי:  פשוט אין, אין

יוליה מלינובסקי:  סביר להניח שהכוחות המיוחדים מארצות הברית או מקנדה לא יבואו לפה להגן עלינו, ואנחנו לא שווייץ

יוליה מלינובסקי:  אגב, בשווייץ יש חוק גיוס חובה לכולם מגיל 19

יוליה מלינובסקי:  מי שלא משרת, הולך לשירות לאומי, ומי שלא הולך לשירות לאומי – יש עליו קנסות 15 שנה

יוליה מלינובסקי:  אגב, בשווייץ עושים שירות מילואים עד גיל 44, ושם כבר לא הייתה מלחמה אמיתית 200 שנה

יוליה מלינובסקי:  אז אם שווייץ מתנהגת כך, כנראה שיש לנו מה ללמוד

יוליה מלינובסקי:  אין לנו אופציה אחרת

יוליה מלינובסקי: 
 ברשותך, אני רוצה להקריא משהו, אדוני היושב-ראש, ממש בשנייה, ואולי אני אחרוג מהזמן

יוליה מלינובסקי:  חבר כנסת מהקואליציה, לפני שנה על אזהרותיו של שר הביטחון גלנט: אין קשר בין חקיקה משפטית לביטחון המדינה

יוליה מלינובסקי:  צה"ל ערוך לכל תרחיש ומוכן לכל אתגר ביטחוני בכל זירה

יוליה מלינובסקי:  זה נאמר על ידי ח"כ מהקואליציה לפני שנה על מה שהיה פה עם הרפורמה המשפטית

יוליה מלינובסקי:  אז שיקרתם לציבור, ואתם ממשיכים לשקר לציבור, ומי שאמרה את זה היא חברת הכנסת גוטליב

ניסים ואטורי: תודה רבה

ניסים ואטורי:  תודה

ניסים ואטורי:  חברת הכנסת טטיאנה מזרסקי, שלוש דקות לרשותך, בבקשה

טטיאנה (טניה) מזרסקי: תודה

טטיאנה (טניה) מזרסקי:  אדוני היושב-הראש, כנסת נכבדה, אני רוצה לדבר על הצפון

טטיאנה (טניה) מזרסקי:  זה הנושא המשותף שלנו, כבוד יושב-ראש הכנסת

טטיאנה (טניה) מזרסקי:  חצי שנה לתוך המלחמה, מלחמת חרבות ברזל, והצפון שלנו מופקר בכל פרמטר אפשרי

טטיאנה (טניה) מזרסקי:  חבל ארץ שלם מפונה מיושביו

טטיאנה (טניה) מזרסקי:  חצי שנה שיש שיותר שאלות מתשובות

טטיאנה (טניה) מזרסקי:  עסקים מתרסקים, משפחות מתפצלות, מתרסקות ומתפרקות, והממשלה עסוקה בספינים ובקומבינות, ולא הוצגה אף תוכנית ממשלתית לשימור וחיזוק הצפון

טטיאנה (טניה) מזרסקי:      עוד טרם סוף המלחמה ניתן לומר שהממשלה נכשלה בכל המדדים, ובראש שמירה על ביטחונם הפיזי והכלכלי של תושבי אזור הגליל, האזרחים של המדינה

טטיאנה (טניה) מזרסקי:  השבוע התבשרנו על סגירתו של בית הקפה המיתולוגי "קופי ענן", שממוקם בפסקתו של הר בנטל

טטיאנה (טניה) מזרסקי:  המקום פעל מעל 20 שנה, והיה אהוב על התיירים וגם על התושבים באזור

טטיאנה (טניה) מזרסקי:  ענף התיירות באזור הגליל ורמת הגולן הוא עוגן תעסוקתי מאוד משמעותי, והענף הזה, כולו, מושבת כליל

טטיאנה (טניה) מזרסקי:  מאז פרוץ המלחמה אלפים נותרו ללא עבודה

טטיאנה (טניה) מזרסקי:  שתי עונות השיא לפנינו, חופשת פסח והחופש הגדול, חופשת הקיץ, ואין שום ודאות

טטיאנה (טניה) מזרסקי:  מה יעשו התושבים? האם תהיה להם תעסוקה? האם תהיה להם פרנסה? בסוף מרץ תסתיים הזכאות לחל"ת עבור רבים מהעובדים תושבי האזור

טטיאנה (טניה) מזרסקי:  ללא סיוע כלכלי מיידי עסקים ייאלצו פשוט לפטר את העובדים, מה שיוביל למחסור חמור בתעסוקה בעתיד

טטיאנה (טניה) מזרסקי:  קשה מאוד לגייס עובדים, להכשיר אותם ולהשקיע, וכשמפטרים אותם קשה לגייס מחדש

טטיאנה (טניה) מזרסקי:  השיקום ייקח זמן רב, ויעלה לקופת המדינה הרבה מאוד כסף

טטיאנה (טניה) מזרסקי:      זו קריאה שלי להשכמה לכל מי שעדיין לא מבין את עומק הפגיעה בצפון

טטיאנה (טניה) מזרסקי:  חבריי חברי הכנסת, יושב-ראש הכנסת, חברי הקואליציה, הממשלה, אסור לנו לאפשר את הקריסה הצפויה

טטיאנה (טניה) מזרסקי:  אני קוראת לממשלה להתעורר ולייצר מייד מתווה פיצויים לכל עסק שנפגע במלחמה, גם עבור אלה שנמצאים מעבר לקו, 3

טטיאנה (טניה) מזרסקי: 5 ק"מ מהגבול

טטיאנה (טניה) מזרסקי:  אסור להמשיך בחוסר המעש הזה

טטיאנה (טניה) מזרסקי:  על הממשלה לדאוג לכלל העסקים שנפגעו ולהכין מעכשיו את מנועי הצמיחה הכלכליים לשיקום שוק העבודה והעסקים בצפון, בגליל וברמת הגולן

טטיאנה (טניה) מזרסקי:  לצד סיוע ביטחוני, חברתי וכלכלי לקהילות השונות והמגוונות בצפון, יש לראות בענף התיירות מנוע צמיחה ועוגן כלכלי באזור כולו

טטיאנה (טניה) מזרסקי:  יש לשמור, ולתמוך במפעלים ובבתי מלאכה, ולחשוב כבר עכשיו על הקמה של עסקים חדשים

טטיאנה (טניה) מזרסקי:  חייבים לשקם את האזור כבר היום

טטיאנה (טניה) מזרסקי:  תודה

ניסים ואטורי: תודה רבה

ניסים ואטורי:  חברת הכנסת טלי גוטליב

ניסים ואטורי:  אני קורא לך

ניסים ואטורי:  חמש דקות, בבקשה

טלי גוטליב: אין לך בושה, יוליה? אני אסביר לך משהו

טלי גוטליב:  אני רוצה לנאום על חוק הגיוס, אבל אני לא יכולה להעביר לך את זה בשקט, כי יש לך אחריות

יוליה מלינובסקי:  - - -     

טלי גוטליב: את שייכת למפלגה לכאורה ימנית – כך אתם מתהדרים

טלי גוטליב:  לא שאני מאמינה ל"ימינאות" שלכם, כי אתם ישבתם עם האחים המוסלמים כשזה הסתדר לכם עם האינטרסים

טלי גוטליב:  אז זה בסדר

טלי גוטליב:  את עומדת כאן, בדוכן הכנסת, ואומרת שנגמרה המלחמה? בואי דברי ישר לסנוואר

טלי גוטליב:  אם את גם יודעת איך להגיע אליו, אני אשמח

טלי גוטליב:  בואי דברי גם עם ח'אלד משעל, אני אודה לך מאוד

יוליה מלינובסקי:  - - -     

טלי גוטליב: תגידי לי – סליחה, אני רוצה להבהיר פה לעם ישראל: אם נדמה למישהו שיש לו תבונה בראשו שהמלחמה הזאת מתנהלת סתם, אז אין לו מושג

יוליה מלינובסקי: - - - אי-אפשר - - -     

טלי גוטליב: אנחנו נמצאים במלחמה בעצימות גבוהה מאוד - -     

יוליה מלינובסקי: מי - - - אותם זה ביבי

טלי גוטליב: - - בדרום – מול החמאס והג'יהאד האסלאמי הפלסטיני - -     

יוליה מלינובסקי: זה אתם - - - משעל ח'אלד

טלי גוטליב: - - ומול חמולות וחמאס ופעילי טרור ביהודה ושומרון, חיזבאללה בצפון ופרוקסיות של איראן

טלי גוטליב:  זו המלחמה שיש

יוליה מלינובסקי: - - -     

טלי גוטליב: נלחמנו בצפון הרצועה

טלי גוטליב:  החיילים, המפקדים והלוחמים בשטח עשו שם עבודה הרואית והם עברו לדרום הרצועה ועשו פעילות הרואית

טלי גוטליב:       מה לעשות? דעתי לא נשמעה

טלי גוטליב:  דעתי - - -     

יוליה מלינובסקי: מה עשתה הממשלה שלך? מה עשתה הממשלה שלך?     

ניסים ואטורי: חברת הכנסת יוליה מלינובסקי, תודה רבה

יוליה מלינובסקי: מה עשתה הממשלה שלך?     

טלי גוטליב: זה לא - - -     

ניסים ואטורי: אני מבקש - - -      

טלי גוטליב: שתצעק כמה שהיא רוצה

טלי גוטליב:  דעתי לא נשמעה

טלי גוטליב:  אני אמרתי שאם אנחנו לא נדבר לאויב בשפה שלו ואם לא נפגע באל-ארד, באדמה שלו, אז הוא ימשיך בתודעת ניצחון

טלי גוטליב:  אז בינתיים, במקום שנעמוד כאן ונחזק את המדינה שלנו, כשאנחנו במשא ומתן להשבת חטופים, עומדת כאן גברת, שהיא חברת כנסת - - -      

יוליה מלינובסקי: אין משא ומתן

יוליה מלינובסקי:  אין משא ומתן

טלי גוטליב: - - - ככל הנראה כמו איווט ליברמן, שזה בסופו של דבר אינטרסים פוליטיים שאני נדחית מהם

טלי גוטליב:      ואני אומרת כאן, שיהיה ברור: המלחמה – אין ממנה מנוס

טלי גוטליב:  אתמול הושלכו טילים על אשדוד, וכל מי שיודע - - -      

עודד פורר: אז למה - - - ריבונו של עולם? למה אתם לא נלחמים? למה אתם לא נכנסים לרפיח?     

ניסים ואטורי: חבר הכנסת עודד פורר

ניסים ואטורי:  חבר הכנסת עודד פורר

יוליה מלינובסקי: אז תילחמו, תילחמו

ניסים ואטורי: חבר הכנסת עורר פורר, קריאה ראשונה

עודד פורר: - - - את המלחמה

עודד פורר:  למה לרפיח אתם לא נכנסים?     

טלי גוטליב: שיהיה ברור - - -     

ניסים ואטורי: חבר הכנסת עודד פורר, קריאה שנייה

ניסים ואטורי:  אני לא הרשיתי - - - אל תפריעו לה

עודד פורר:  - - - שתיכנסו, שתיכנסו, שתיכנסו - - -      

יוליה מלינובסקי: תחזיקו ותחזיקו – זה מה שאתם עושים

טלי גוטליב: תודה רבה, אדוני

טלי גוטליב:  שיהיה פה ברור - -     

יוליה מלינובסקי: - - -      

ניסים ואטורי: חברת הכנסת יוליה מלינובסקי, קריאה ראשונה

טלי גוטליב: - - המטכ"ל, צמרת צה"ל, שמנהל את מדינת ישראל – ינהל גם אתכם, ינהל גם אותנו, ינהל שמאל או ימין

טלי גוטליב:  זה לא רלוונטי, כי צמרת צה"ל לא חושבת שצריך לכבוש את צפון הרצועה

טלי גוטליב:  מה חשבתם שיקרה אם לא נכבוש את צפון הרצועה? עזתים לא יחזרו? הם חוזרים והם חוזרים חמושים

טלי גוטליב:  עוד צמרת צה"ל – בכירים במערכת הביטחון אמרו, כשעוד לא החזרנו חטופים - - -     

עודד פורר: על מה את מדברת בכלל?     

טלי גוטליב: אני לא כבר קונה את זה, פורר, אחרי שראיתי שאתם מדברים פה כנגד ביטחונה של מדינת ישראל

עודד פורר: - - -      

טלי גוטליב: צמרת צה"ל החליטה להמליץ שמנהיגים עזתים – מאיפה יוצאות המילים "מנהיגים עזתיים"? – ייקחו אקדחים מישראל - -      

יוליה מלינובסקי: בשנה הבאה - - - הכול בסדר - - -     

ניסים ואטורי: חברת הכנסת יוליה מלינובסקי, בבקשה

יוליה מלינובסקי: - - - אדוני היושב-ראש?     

ניסים ואטורי: אני לא - - -     

טלי גוטליב: - - וישמרו על הסיוע ההומניטרי

טלי גוטליב:  ואני אומרת כאן לחיילים ולמפקדים: עוז הרוח שלכם וההבנה שלכם את הלחימה הם שיחזירו לנו את העוצמה והביטחון

טלי גוטליב:  לצמרת צה"ל אני מזכירה: אם אתם תמשיכו לדבר בשפה מערבית מלטפת אל האויב, אז אנחנו נמצא את עצמנו בחידלון בים

טלי גוטליב:  ח'אלד משעל התראיין – יש עוד עשר שניות – כבר לפני חודש, או חודש וחצי, ואמר שאליבא דפלסטינים, שכולם מלטפים אותם, מהנהר לים ומהצפון למפרץ עקבה יש מקום אחד והוא למדינת פלסטין, ולא יוותרו בשביל רגב אדמה על האתוס הציוני

טלי גוטליב:  אויבים מבית יש לי כאן במדינה שחותרים תחת ביטחוננו, תחת עוצמתנו, מדברים לאוזניים של האויב, לגאווה של האויב, כשאנחנו נמצאים בשיא המשא ומתן

טלי גוטליב:  ואם נדמה כאן למישהו שזה מאבק בין ביידן לנתניהו – זה מאבק של ביידן ביהודים, זה מאבק של ביידן בעם ישראל

טלי גוטליב:  זו העדפת חמאס המרצח על פני היהודים

טלי גוטליב:  זו אנטישמיות בת זמננו

ניסים ואטורי: תודה רבה

טלי גוטליב: אוי לנו – ואני אמרתי לכם את זה מייד אחרי שהתחילה המלחמה – אנחנו לבד, ואם אנחנו לא נטל את אימתנו על אומות העולם, לא נצליח במשימות הלחימה

טלי גוטליב:  "השם עֹז לעמו יתן, השם יברך את עמו בשלום"

ניסים ואטורי: תודה רבה

ניסים ואטורי:  חבר הכנסת עודד פורר, בבקשה

טלי גוטליב: - - - מפלגת ימין

יוליה מלינובסקי: הימין זה לא דיבורים - -       

טלי גוטליב: מפלגת ימין, יוליה, יוליה

יוליה מלינובסקי: - - ימין זה מעשים

טלי גוטליב: זאת מפלגת ימין ואין מה לעשות, הכול בסדר

יוליה מלינובסקי: זה שאתם ימין רק בדיבורים – שכחתם מה זה להיות ימין - -     

טלי גוטליב: איך את יכולה?       

יוליה מלינובסקי: - - שכחתם את ז'בוטינסקי

ניסים ואטורי: רק רגע

טלי גוטליב: איך את יכולה? איך את יכולה - - - מלחמה

יוליה מלינובסקי: שכחתם את בגין, שכחתם הכול

יוליה מלינובסקי:  רק כיסא אתם רואים

ניסים ואטורי: תודה רבה

טלי גוטליב: את יכולה לעמוד כאן ולצרוח עד מחר

יוליה מלינובסקי: מה? מה קורה? מה זה ימין? מה זה ימין?      

טלי גוטליב: את פוגעת בביטחון המדינה

טלי גוטליב:  חיילים שלנו עכשיו בעזה, ואת פוגעת בביטחון המדינה

ניסים ואטורי: תודה רבה

ניסים ואטורי:  שלוש דקות לרשותך

יוליה מלינובסקי: - - - דקה - - -     

ניסים ואטורי: יוליה

טלי גוטליב: - - -      

ניסים ואטורי: חברת הכנסת יוליה מלינובסקי, חברך רוצה לדבר

עודד פורר: חברי היושב-ראש, מזמן לא שמעתי כזה קשקוש כמו ששמעתי בדקות האחרונות כאן מעל בימת הכנסת

עודד פורר:  עומדת חברת הכנסת גוטליב, שרק לפני שנה אמרה שאין קשר בין החקיקה המשפטית לבין ביטחון המדינה, שצה"ל ערוך ומוכן לכל תרחיש

עודד פורר:  לכל תרחיש

עודד פורר:  אחרי שפירקתם כאן את המדינה עד 7 באוקטובר, הובלתם אותנו עם הקונספציה הזו – שתשלמו לחמאס וחמאס ישמור על השקט – הובלתם אותנו לאסון הגדול ביותר שהיה במדינת ישראל, אתם ממשיכים עכשיו לקשקש ולהלך על הציבור כאילו מישהו קושר את ידיכם

עודד פורר:       אתה מדבר איתי על כניסה לרפיח? אני כבר שומע את ראש הממשלה: עוד מעט אנחנו נכנסים, ועוד מעט אנחנו נכנסים

עודד פורר:  תיכנס כבר

עודד פורר:  תיכנס כבר ותעשה את מה שצריך

עודד פורר:  שישה חודשים מנהלים את המערכה הזאת, בחודשים האחרונים אנחנו נמצאים כבר בקושי עם בין שלוש לחמש חטיבות ברצועת עזה

עודד פורר:  סנוואר לא צריך שאנחנו נגיד את זה פה; הוא יודע, כי הוא יודע שהוא נלחם רק בחזית אחת

עודד פורר:  עד לרגע זה ראש הממשלה נתניהו מפחד להיכנס לציר פילדלפי ולאגף את החמאס מדרום

עודד פורר:  עד לרגע זה

עודד פורר:  הוא לא צריך שמישהו יעלה לפה ויספר את הסיפורים האלה, הוא רואה את זה בשטח

עודד פורר:  הוא מבין שיש מלחמה שמתנהלת בעצימות נמוכה, בדיוק כמו שיש מלחמה ביהודה ושומרון

עודד פורר:  זאת לא מלחמה, לא בהיקף כוחות הים, לא בהיקף כוחות היבשה ובוודאי לא בהיקף האש מהאוויר

עודד פורר:       וכל זה קורה מתי? אדוני היושב בראש, אתה חבר תנועת הליכוד

עודד פורר:  אבי תנועת הליכוד הוא זאב ז'בוטינסקי

עודד פורר:  היא נולדה מתוך תנועת בית"ר

עודד פורר:  ראשי התיבות של בית"ר – ברית יוסף טרומפלדור

עודד פורר:  בשבוע שעבר היה י"א באדר, 90 שנה אחרי מאורעות תל חי

עודד פורר:  זו הפעם הראשונה מאז שהוחלט לקיים טקס זיכרון ממלכתי בתל חי, שלא מתקיים טקס זיכרון ממלכתי בתל חי

עודד פורר:  למה? כי ראש הממשלה הזה וממשלת הקונספציה הזו ויתרה על הגליל, וכבר חצי שנה שתושבי הגליל מפונים מבתיהם וחיים במדינת ישראל כפליטים בארצם

עודד פורר:      אז אל תבואו לפה ותספרו לי על מלחמה, ותבואו בטענות בכל פעם למישהו אחר

עודד פורר:  פעם אחת קחו אחריות; פעם אחת קחו אחריות על מה שקרה כאן; פעם אחת קחו אחריות גם על מה שקורה כאן עכשיו, כי האחריות על העובדה שהמלחמה הזו מנוהלת בצורה רשלנית, מונחת לפתחה של הממשלה

עודד פורר:  האחריות על כך שעדיין יש לנו חטופים בעזה, מונחת לפתחה של הממשלה

עודד פורר:  היא זאת שאחראית להחזיר אותם, ולא אף אחד אחר

עודד פורר:  תפסיקו להצביע ולחפש אשמים אחרים

עודד פורר:       אתם יושבים כאן, וישבתם כאן, בכיסאות של השרים

עודד פורר:  אתם יושבים ומנהלים את המדינה הזו בשנה וחצי האחרונות; אתם אחראים על מה שקרה כאן

עודד פורר:  מי שהחליט לשלם לחמאס כסף במשך כל כך הרבה שנים, כדי שהוא יבנה את מכונת המלחמה שהוא בנה כדי להילחם בנו, זה ראש הממשלה נתניהו

עודד פורר:  הוא זה שנושא באחריות למה שקרה כאן

משה סעדה: את שר האוצר ליברמן שכחת

ניסים ואטורי: תודה רבה

ניסים ואטורי:  חבר הכנסת עמית הלוי, בבקשה

ניסים ואטורי:  שלוש דקות לרשותך, בבקשה

עמית הלוי: תודה

עמית הלוי:  אדוני היושב בראש, חברותיי וחבריי לכנסת, אזרחי ישראל, אני שמעתי הבוקר שראש אמ"ן אהרון חליוה הודיע שהוא ילך הביתה

קריאה: הגיע הזמן

עמית הלוי: מאוחר

עמית הלוי:  זה היה מובן מאליו, זה היה צריך להיות מזמן

עמית הלוי:  אבל מה שהרבה יותר מטריד זה המצב שבו איש כזה או אחר ילך ואנחנו נישאר עם הקונספציה

עמית הלוי:  מה שבעיקר מצופה בעיניי מראש אמ"ן - -      

אלעזר שטרן: - - - שהממשלה תמשיך - - -     

עמית הלוי: - -  ומשאר גורמי הביטחון - -      

אלעזר שטרן: - - -      

עמית הלוי:  - - זה להסביר לנו - -      

אלעזר שטרן: ראש אמ"ן ילך והממשלה תמשיך

עמית הלוי: - - איך אנחנו נפטרים הקונספציה

עמית הלוי:  ראש אמ"ן היה אחראי באופן ישיר, אלעזר, הכי ישיר שבעולם לקונספציה, ואני - -      

אלעזר שטרן: לא אמרתי שלא

עמית הלוי: - - ואני אומר לך מה הוא אמר ומה האחרים אמרו

אלעזר שטרן: אבל גם ראש הממשלה

אלעזר שטרן:  הממשלה כולה

עמית הלוי: ואני נזכרתי בקונספציה - - -     

אלעזר שטרן: יש אחריות

עמית הלוי: נזכרתי בקונספציה הזאת

עמית הלוי:       מי שמחליט על הליכת ממשלה או לא זה אזרחי ישראל – בדמוקרטיה ככה זה

אלעזר שטרן: לא, לא, לא

עמית הלוי: בדמוקרטיה זה ככה

אלעזר שטרן: לא, לא

עמית הלוי: באים לקלפי בוחרים - -      

אלעזר שטרן: אם יש ממשלה שיש בה מינימום של אחריות - -      

עמית הלוי: - - אתה לא חייב לבחור

ניסים ואטורי: חבר הכנסת אלעזר שטרן, תודה רבה

אלעזר שטרן: - - היא צריכה להחליט לבד

ניסים ואטורי: בסדר

ניסים ואטורי:  עצור

ניסים ואטורי:  עצור רגע, די

עמית הלוי: אבל אנשים שמונו לתפקיד מסוים וכשלו בו צריכים ללכת הביתה

עמית הלוי:  צריכים לתת דין וחשבון קודם כול לציבור

עמית הלוי:  אבל אני אומר לכם ממה אני מוטרד - -      

אלעזר שטרן: צריך לעשות בחירות והציבור יחליט

עמית הלוי: - - ואני מניח שגם אתה מוטרד מזה – שאנחנו נישאר עם הקונספציה; האנשים ילכו כאלה ואחרים ונישאר עם הקונספציה

עמית הלוי:  ואני נזכרתי בקונספציה הזאת שליוותה אותנו בשנה האחרונה

אלעזר שטרן: כן, צריך להחליף וללכת לבחירות

עמית הלוי: ולמעשה מלווה אותנו הרבה שנים

עמית הלוי:  אתמול כשקראנו את המגילה פה בירושלים, לקונספציה אז קרא המנהיג שלנו, אז מרדכי, פרשת הכסף

עמית הלוי:  כי כשאסתר מתחלחלת, מאיר, מהבלגן שמרדכי עושה, אז מרדכי סיפר לה את כל מה שקרה

עמית הלוי:  והוא אומר לה: "ואת פרשת הכסף אשר אמר המן לשקול"

עמית הלוי:  לכאורה זה non-issue, הרי המן אמר למלך הפרסי של אז: אני אתן לך עשרת אלפים כיכר כסף, והמלך אומר לו: עזוב את הכסף, "הכסף נתון לך והעם לעשות בו כטוב בעיניך"

עמית הלוי:  אז מה אחר כך, כשמרדכי עושה בלגן ואומר לאסתר: יש פרשת הכסף – פרשת הכסף זאת הקונספציה

עמית הלוי:  מרדכי אמר לאסתר – ואני אומר את זה כמי ששמע בוועדת חוץ וביטחון בשנה האחרונה את אותה קונספציה – אמר לה: תקשיבי אל תיפלי בעניין של הכסף, יש לנו עסק עם אויבים, שהכסף משרת אצלם את האידיאולוגיה ולא הפוך

עמית הלוי:  לא האידיאולוגיה את הכסף, הכסף את האידיאולוגיה

עמית הלוי:       חמאס לא אכפת לו שעזה תהיה איי חורבות, – אם זה משרת את האידיאולוגיה; גם נסראללה לא אכפת לו שלבנון תהיה איי חורבות

עמית הלוי:  לא אכפת לו – זה לא אומר שהוא יעשה את זה מחר, הוא ישקול, ובשכל שלו ובשיקולים שלו – אבל הכסף משרת את האידיאולוגיה

שרון ניר: - - -     

עמית הלוי: ואני אומר את זה - - - ואת פרשת הכסף - -      

אלעזר שטרן: מי העביר להם את הכסף לחמאס? ראש הממשלה

עמית הלוי: - - אנחנו כל השנה שמענו - - -      

שרון ניר: מי העביר להם את הכסף?      

עמית הלוי: כל השנה שמענו

אלעזר שטרן: מי העביר להם את הכסף?      

שרון ניר: - - -      

עמית הלוי: רוב הכסף של חמאס, אתה שואל?      

אלעזר שטרן: - - -      

עמית הלוי: רוב הכסף של חמאס

שרון ניר: - - -      

עמית הלוי: הרוב המוחלט של הכסף של חמאס

אלעזר שטרן: הממשלה

עמית הלוי: לא נכון

אלעזר שטרן: מה לא נכון?      

עמית הלוי: הרוב המוחלט של הכסף של חמאס - -      

שרון ניר: - - -      

עמית הלוי: - - לא משם

עמית הלוי:  אם כבר מהנתונים שאנחנו קיבלנו

אלעזר שטרן: מה זה רוב מוחלט?      

עמית הלוי: לא משם

אלעזר שטרן: מה זה רוב מוחלט?      

עמית הלוי: רוב מוחלט, רוב התקציב של חמאס, זאת הרשות הפלסטינית, זאת איראן

עמית הלוי:  זה הרוב המוחלט של הכסף של חמאס השנתי

אלעזר שטרן: לא, לא

עמית הלוי: תבדוק, תבדוק

עמית הלוי:  אני אומר את זה כאן - - -      

טלי גוטליב: - - -      

עמית הלוי: אני אומר את זה כאן מכיוון שפרשת הכסף הזאת, הקונספציה הזאת, הניאו-מרקסיסטית הזאת, לנתח את האויב רק בניתוחים חברתיים כלכליים, לא לפי אידיאולוגיה, לא לפי זהות

עמית הלוי:  זה חזר על עצמו

עמית הלוי:  אמר את זה ראש אמ"ן הקודם, תמיר היימן, בדבריו

עמית הלוי:  לא צריך אפילו סימנים מודיעיניים, זה הכול לפי האינטרסים

עמית הלוי:  איזה אינטרסים? כמו שהוא ניתח אותם, כלכליים חברתיים

עמית הלוי:       זאת פרשת הכסף של אז, זאת פרשת הכסף של היום

עמית הלוי:  אם אנחנו רוצים להשתחרר, לתקן משהו בעקבות 7 באוקטובר, זה קודם כול לא שאיש כזה או אחר יעזוב, אלא שהקונספציה תעזוב אותנו, להפסיק לנתח את האויבים – אגב, גם לא את עצמנו – רק בניתוחים חברתיים-כלכליים

עמית הלוי:  תודה

ניסים ואטורי: תודה רבה

ניסים ואטורי:  חבר הכנסת מאיר כהן, בבקשה

קריאה: מאיר הוא אחרון הדוברים? תגיד תמיד, זה אחרון הדוברים

מאיר כהן: אדוני היושב-ראש, חברות וחברי כנסת נכבדים

ניסים ואטורי: לא תמיד את צודקת

ניסים ואטורי:  רק רגע, שנייה

ניסים ואטורי:  אני פשוט רשמתי את עצמי לדבר, כי לא הצלחתי  לרשום במחשב וחשבתי שחנוך מחליף אותי

ניסים ואטורי:  אז כן, עכשיו זה אחרון הדוברים

ניסים ואטורי:  חבר הכנסת מאיר כהן, בבקשה

ניסים ואטורי:  הינה אמרתי, תודה

ניסים ואטורי:  שלוש דקות לרשותך

מאיר כהן: אדוני היושב-ראש, חברי כנסת נכבדים, חבל שחברת הכנסת טלי גוטליב לא נמצאת כאן

מאיר כהן:  אבל, מירב - -      

יבגני סובה: היא שומעת אותך מהפרסה

מאיר כהן: - - אבל אחד הדברים שהיכו אותי בתדהמה לפני כמה דקות זה שהייתה נימה שהתנהגותו של הנשיא ביידן היא אנטישמית

מאיר כהן:  חבריא, חברי וחברות כנסת בכנסת ישראל, היו זהירים בדברים שאתם אומרים

מאיר כהן:  הדברים שאתם אומרים מהדהדים ומגיעים לכל פינות העולם

מאיר כהן:  אוי לנו אם ניקח את הוויכוח הנקודתי הזה, ונאשים את גדול הידידים של מדינת ישראל באנטישמיות

מאיר כהן:  לכן, ראוי שאנשים יעלו לכאן וישימו מסננת בפיהם

מאיר כהן:  הנשיא ביידן הוא גדול הידידים שלנו

מאיר כהן:  הוויכוח הוא ויכוח בתוך המשפחה

מאיר כהן:  אני לא מסכים עם מה שהוא עשה, אבל היעלה על הדעת שאנחנו נעלה לכאן ונאשים אותו בדבר שכזה? מה קורה לנו? אנחנו לא נמצאים בשוק

מאיר כהן:  אנחנו, חברי כנסת, צריכים לגלות אחריות למדינה הזאת, מערכת יחסים של גיבוי מלא

מאיר כהן:  אתמול נצבט לי הלב כשלא הטילו וטו, אבל - - -     

שקלים: - - -     

מאיר כהן: שנייה, שנייה, אל תפריע, בבקשה

מאיר כהן:  אני לא אפריע לך

מאיר כהן:  אבל הדבר שצריכים לעשות הוא לשבת איתם ולדבר איתם, לפתור את הבעיות, ולא להעמיק את השבר

מאיר כהן:  ראש הממשלה, היית צריך לתת למשלחת לנסוע ולהבין את המשמעות – אנחנו מקצינים את מערכת היחסים

מאיר כהן:  אנחנו זקוקים להם

מאיר כהן:  ומי שחושב שמדינת ישראל היא פופאי, טועה ומטעה

מאיר כהן:  ראש הממשלה יודע את האמת

מאיר כהן:  לכן, במקום שנלהג כאן ונאשים את ביידן באנטישמיות – מה קרה? מה, השתגענו? יש ויכוח

מאיר כהן:  אני חושב כמו כולם, ואנחנו צריכים להיות מאוחדים

מאיר כהן:  כל מי שיכול, שיעלה וידבר וישכנע את האמריקאים

מאיר כהן:  אבל בין זה לבין להאשים אותם ולהציב אותם כגדול האויבים שלנו – החיפזון מהשטן

מאיר כהן:       אנחנו נמצאים במלחמה, וכל מי שאומר שאנחנו לא במלחמה – טועה ומטעה

מאיר כהן:  אומנם לא בעצימות כמו לפני ארבעה וחמישה חודשים, אבל אנחנו במלחמה

מאיר כהן:  אנחנו זקוקים לגיבוי שלהם ולחיבוק הגדול שלהם ולחימושים שלהם ולתקציבים שלהם

ניסים ואטורי: תודה רבה

מאיר כהן: אז אני גם מבקש ממך, אדוני היושב-ראש, בגלל תפקידך הממלכתי, היה רצוי שבאמירות כאלה אתה תפסיק את הדובר ותעמיד אותו על טעותו

מאיר כהן:  תודה רבה

ניסים ואטורי: תודה רבה

ניסים ואטורי:  בדברים יותר חמורים אמרו לי לא להפסיק את הדובר, זה בסדר

מאיר כהן: מותר לך להפסיק

מאיר כהן:  מותר לך

ניסים ואטורי: חופש הביטוי

ניסים ואטורי:  אני מזמין את השר יואב בן צור

מירב בן ארי: אפשר לעבור להצבעה

ניסים ואטורי: הוא לא מסכם? לעבור להצבעה?      חברי הכנסת, נעבור להצבעה בקריאה הראשונה על הצעת חוק הסדרת העיסוק במקצועות הבריאות (תיקון מס' 10), התשפ"ד–2024

ניסים ואטורי:  הצבעה

ניסים ואטורי: בעד ההצעה להעביר את הצעת החוק לוועדה – 18 

ניסים ואטורי: נמנעים – אין 

ניסים ואטורי: בעד – 18, אין מתנגדים

ניסים ואטורי:  אני קובע כי הצעת חוק הסדרת העיסוק במקצועות הבריאות (תיקון מס' 10), התשפ"ד–2024, אושרה בקריאה הראשונה, ותעבור לדיון בוועדת הבריאות לצורך הכנתה לקריאה השנייה והשלישית

יסמין פרידמן: אתה יכול להוסיף אותי, אדוני היושב-ראש?      

ניסים ואטורי: בעד, כן?     

יסמין פרידמן: בעד

ניסים ואטורי: להוסיף לפרוטוקול את חברת הכנסת יסמין פרידמן – בעד

ניסים ואטורי:  תודה רבה

ניסים ואטורי: [רשומות (הצעות חוק, חוב' מ/1731)

ניסים ואטורי: ]  

ניסים ואטורי: חברי הכנסת, הנושא הבא על סדר-היום – הצעת חוק כליאתם של לוחמים בלתי חוקיים (תיקון מס' 4 והוראת שעה – חרבות ברזל) (תיקון), התשפ"ד–2024, לקריאה הראשונה

ניסים ואטורי:  אני מזמין את השר יואב בן צור להציג את הצעת החוק בשם שר הביטחון, בבקשה

ניסים ואטורי:  לרשותך עשר דקות

יואב בן צור: אדוני היושב-ראש, חבריי חברי הכנסת, אני מתכבד להביא לאישור מליאת הכנסת בקריאה ראשונה את הצעת חוק כליאתם של לוחמים בלתי חוקיים (תיקון מס' 4 והוראת שעה – חרבות ברזל) (תיקון), התשפ"ד–2024

יואב בן צור:       החוק בנוסחו הקיים מסדיר בין השאר את הסמכויות החוקיות להחזקה במשמורת של לוחם בלתי חוקי, וקובע את בעלי התפקידים המוסמכים לכך ואת תקופת הכליאה טרם הבאה לביקורת שיפוטית בבית המשפט

יואב בן צור:  החוק כולל הוראות שונות אשר חלות על כליאת לוחמים בלתי חוקיים בעת שגרה, ולצד זאת הוראות מיוחדות אשר חלות במצבי לחימה

יואב בן צור:       כבר בתחילת המלחמה עלה הצורך לקבוע הסדרים ייחודיים לנסיבות החריגות, שבמסגרתן נתפסו מחבלים רבים העונים להגדרת לב"ח – לוחם בלתי חוקי בחוק, שהיו מעורבים במתקפת 7 באוקטובר

יואב בן צור:  בתחילה הותקנו תקנות שעת חירום, שעיקרן הורדת הדרג המאשר את החזקת הלב"ח והארכת המועדים הקבועים בחוק להבאה לפני שופט ולמניעת מפגש עם עורך דין; בהמשך נדרשו התאמות נוספות לאור צורכי הלחימה, ובכלל זה הארכה נוספת של המועדים, ונעשו תיקונים מתאימים לתקנות שעת החירום

יואב בן צור:       לאחר מכן, עם הימשכות הלחימה, הומרו תקנות שעת חירום בחוק שהתקבל בכנסת בדצמבר 2023 כהוראת שעה לתקופה של ארבעה חודשים

יואב בן צור:  במסגרת הוראת שעה זו בוצעו התאמות נוספות ובכלל זה הארכה נוספת של חלק מהמועדים, כגון הארכת התקופה שבה ניתן למנוע מפגש עם עורך דין

יואב בן צור:  תוקף הוראת השעה עתיד להסתיים ביום י' בניסן, 18 באפריל 2024

יואב בן צור:  מאז חקיקתה מספר העצורים מכוח החוק עלה באופן משמעותי על רקע ההתפתחויות בלחימה והמשך התמרון הקרקעי של כוחות צה"ל ברצועת עזה

יואב בן צור:  הימשכות מצב הלחימה והמספר חסר התקדים של כלואים שנעצרו מכוח חוק, מחייבים את הארכת הוראת השעה לתקופה נוספת

יואב בן צור:       לאור האמור, מוצע להאריך את הוראת השעה בשלושה חודשים ומחצה, כך שתעמוד בתוקף עד ליום כ"ה בתמוז התשפ"ד, 31 ביולי 2024

יואב בן צור:  במהלך כנס הקיץ של מושב הכנסת ייבחן הצורך בהארכת הוראת השעה ובעדכון הוראותיה

יואב בן צור:       בנוסף, מוצע לערוך תיקון הנוגע למשך התקופה שבה ניתן למנוע מפגש של הלב"ח עם עורך דין

יואב בן צור:  חקירות הלב"חים הן חקירות מורכבות, אשר עולה מהן מידע חיוני לביטחון המדינה ולטובת מניעת סיכון לחיי אדם

יואב בן צור:  בהתאם, כדי לממש את מטרות החקירה והחוק על הצד הטוב ביותר נדרשת האפשרות למנוע את מפגשו של כלוא עם עורך דין

יואב בן צור:  הוראת השעה הנוכחית קובעת תקופה מרבית של 180 יום

יואב בן צור:  מבחינה עדכנית של גורמי הביטחון עלה כי בעת הזאת ניתן לקצר את משכי הזמן המרביים שבמהלכם ניתן למנוע מפגש של כלוא עם עורך דין

יואב בן צור:  בהתאם, מוצע כי שופט בית המשפט המחוזי יהיה רשאי להאריך את מניעת המפגש עד לתקופה מרבית של 90 יום בסך הכול החל מיום הכליאה

יואב בן צור:       אני מבקש כי מליאת הכנסת תאשר את הצעת החוק בקריאה ראשונה, ותעביר אותה להמשך דיון והכנה לקריאה שנייה ושלישית בוועדת החוץ והביטחון

ניסים ואטורי: תודה רבה

ניסים ואטורי:  ראשון הדוברים, חבר הכנסת אלעזר שטרן, בבקשה

אלעזר שטרן: אדוני ראש הממשלה, תעצור, תעצור את זה

אלעזר שטרן:  לא יודע אם התכוונת, לא התכוונת – תעצור

אלעזר שטרן:  קו ישיר עובר בין ראש ממשלה שמאיים על ארצות הברית לבין חבר או חברת כנסת שיקראו לנשיא ארצות הברית ביידן "אנטישמי"

אלעזר שטרן:  כאילו שכחנו – לא את עשרות השנים שלו, את מה שהיה פה למוחרת 7 באוקטובר עם ההגעה, עם הנאום, עם נושאות המטוסים, עם התחמושות

אלעזר שטרן:       אדוני ראש הממשלה, כשעולה לפה חברת כנסת ואומרת על נשיא ארצות הברית "ביידן אנטישמי" – אתה אשם; אני כבר אמרתי לך כמה פעמים: כשאתה מוליך עדר לשפת התהום ואתה חושב שאתה תעצור – תמיד יהיו כאלה שימשיכו לתהום

אלעזר שטרן:  אני מקווה שלא התכוונת שמישהו מהמפלגה שלך יקרא לנשיא ארצות הברית אנטישמי

מיקי לוי: מי אמר? מי אמר?     

אלעזר שטרן: אני מקווה שלא התכוונת, אני רוצה להאמין

אלעזר שטרן:  אבל תגיד, איך אתה רוצה שלא יבינו אותך ככה, כשעוד לפני ההצבעה במועצת הביטחון אתה מודיע לאמריקאים, לעולם או אולי לבייס שלך יותר מכולם, שאם ארצות הברית לא תתנגד, המשלחת לא תצא? על מי אתה מאיים? שכחת? ואחר כך אתה מתפלא שכך התייחסו לנשיא ארצות הברית, כאילו אנחנו חלק בבחירות הפנימיות שם

אלעזר שטרן:       זה הולך מצוין עם זה שכבר התחלתם להדליף שאולי ראש הממשלה יוזמן עוד פעם לשני בתי הקונגרס, כאילו הנזק והתמיכה שכתוצאה מזה קיבל מרוץ הגרעין האיראני – לא ברור מה עשית בפני שני בתי הקונגרס על הראש של נשיא ארצות הברית

אלעזר שטרן:  כאילו זה נהיה אצלך הובי

אלעזר שטרן:  חשבנו שאתה מדינאי גדול, הלוואי

אלעזר שטרן:  אתה ראש הממשלה גם שלי גם עכשיו, אז תגלה אחריות

אלעזר שטרן:  חלק מהאחריות – תיקח בחשבון שאזרחי מדינת ישראל הם לא רק הבייס שעוד נשאר לך בליכוד

אלעזר שטרן:  אזרחי מדינת ישראל כולנו – זה אנחנו, זה הילדים, זה הנכדים שלנו, אלה שהמדינה הזאת באמת יקרה להם יותר מהממשלה הזאת

אלעזר שטרן:  תודה

ניסים ואטורי: תודה רבה

ניסים ואטורי:  חברת הכנסת מירב בן ארי

מירב בן ארי: תודה, אדוני היושב בראש

מירב בן ארי:  כנסת נכבדה, הממשלה הגרועה הזאת הוקמה על הסיסמה הריקה והנבובה של ימין מלא מלא

מירב בן ארי:  מלא מלא – אבל ככל שעובר הזמן אנחנו מגלים שזאת בעצם לא ממשלת ימין מלא מלא אלא ממשלת התקפלות הלאומית, או שמא נקרא לה ממשלת האוריגמי  כל החלטה שהיא קובעת לבסוף היא מקפלת אותה או שהיא זורקת אותה לפח

מירב בן ארי:       בואו נתחיל מהיום אחורה: נתחיל עם חוק הרבנים – חוק גרוע מאוד, שמהרגע שעלה כולם ידעו שהוא הולך לאבדון; אחרי כל הביקורת הציבורית והמרד – כל הכבוד לך, משה סעדה – קיפלה הממשלה את ההחלטה ולא העלתה

מירב בן ארי:  אבל הנזק נגרם

מירב בן ארי:      נמשיך עם שר החינוך יואב קיש, שהחליט לבטל את פרס ישראל, אבל אז בעצם הוא ביטל את הביטול והחליט, שבעצם לא, יהיה טקס רגיל

מירב בן ארי:  למה הנזק? למה הביקורת? לא משנה

מירב בן ארי:  אתמול הם החליטו להעלות את גיל הפטור ל-35

מירב בן ארי:  אחרי זה אומרים: לא, זה עז

מירב בן ארי:  אז למה כתבתם את זה? ולמה הביקורת? למה צריך את כל העניין הזה? למה אי-אפשר פשוט מראש לא לעשות טעויות?      זה לא תסמין של השבועיים האחרונים – אני רואה שאתה ממש מקשיב לי, משה סעדה –  זאת ממש מחלה, מחלה כרונית

מירב בן ארי:  אי-אפשר להסביר איך ממשלה מביאה חוקים שמראש היא יודעת שאין להם סיכוי

מירב בן ארי:  ואם אני הולכת אפילו יותר אחורה: היה לנו את עמית הלוי עם חוק המתנות – גם זה נקבר קבורת חמור; ומה עם חוקי דרעי? ומה עם חוק טבריה? ומה עם הניסיון לסגור את התאגיד? ומה עם הניסיון לפטר את יושב-ראש רשות הדואר? גם זה לא הלך

מירב בן ארי:  מישאל וקנין הוא עדיין יושב-ראש רשות הדואר

מירב בן ארי:       ומעל הכול, כמובן, גולת הכותרת, הלוא היא הרפורמה המשפטית

מירב בן ארי:  למה? למה כל הרעש של פסקת התגברות והייעוץ המשפטי ונשים שני נציגים מהקואליציה בוועדה לבחירת שופטים

מירב בן ארי:  מאיפה להמשיך? איך ממשלה שחרתה על דגלה את המשילות סיימה בסוף בדגל ההתקפלות? אפילו יצא לי חרוז - - -     

משה סעדה: - - -     

מירב בן ארי: אני יודעת, זה נורא מעצבן

מירב בן ארי:  אבל כמעט כל דבר שאתם מביאים, כל דגל שלכם נזרק לים

מירב בן ארי:       עלה לפה, תקן אותי, אין בעיה, אני אקשיב לך

מירב בן ארי:  אתה יודע שאני תמיד מקשיבה לך

מירב בן ארי:       כל הדגלים: פסקת התגברות, ייעוץ משפטי, נפצל את תפקיד היועץ – כלאם פאדי, שום דבר לא עלה

מירב בן ארי:  אתה מנסה לנתח ולהבין, למה זה קורה? אני אגיד לך: 1

מירב בן ארי:  תכנון גרוע; 2

מירב בן ארי:  חובבנות; 3

מירב בן ארי:  ילדותיות; 4

מירב בן ארי:  שרים שמנופחים מעצמם ולא מסתכלים על הסביבה

מירב בן ארי:  הדבר הכי גרוע – ואיתו אני מסיימת, אדוני, אני יודעת שאתה רוצה לעצור אותי, וזה בסדר, מותר לך – בסוף זה ילדותיות

מירב בן ארי:  יש לכם שרים שמתנהגים כמו ילדים, לא מבינים את ההשלכות של המעשים שלהם, ובמקום ממשלת ימין מלא מלא, יש לכם ממשלת התקפלות/אוריגמי מלא מלא

מירב בן ארי:  תודה

ניסים ואטורי: תודה רבה

ניסים ואטורי:  חבר הכנסת דן אילוז – אינו נוכח; חברת הכנסת נעמה לזימי – אינה נוכחת; חבר הכנסת אריאל קלנר – אינו נוכח; חברת הכנסת שרון ניר

ניסים ואטורי:  רשימת הדוברים סגורה

ניסים ואטורי:  תודה

סימון דוידסון: עליזה, אנחנו נדבר עד 01:00 בללה

מירב בן ארי: אוהבים לבוא לכנסת, אוהבים לבוא למליאה

משה סעדה: גם אנחנו

סימון דוידסון: - - - לחוצה

מירב בן ארי: אין מה להיות בלחץ

סימון דוידסון: יום שלישי היום

מירב בן ארי: יש לנו זמן, גם ככה תכף יש פגרה - - -     

שרון ניר: 	אדוני היושב-ראש, כנסת נכבדה, היערכות הממשלה לעגן החלטת ממשלה בעניין חוק ההשתמטות היא פשוט יריקה בפרצופם של חיילינו הגיבורים, בסדיר ובמילואים, ושל ההורים שלהם, ששלחו אותם כרגע לשדה הקרב

שרון ניר:  מתווה ההשתמטות מנותק מההוויה בשטח - -     

משה סעדה: אין עדיין מתווה

שרון ניר: - - הוא פוגע בצורכי הביטחון; ואתה יודע, מר סעדה, שצורכי ביטחון מדברים על אלפי חיילים שצריך כרגע לשדה הקרב - -     

משה סעדה: את ראית את זה? את ראית את זה?      

שרון ניר: - - אם זה עיבוי מסגרות, סעדה

שרון ניר:  אתה יודע את זה – יש לך ילדים שמשרתים בצבא - -     

משה סעדה: שלושה

שרון ניר: - - אם זה לבנות מסגרות חדשות, אם זה לעבות את המסגרות מנופלים שנגרעו מהסד"כ

שרון ניר:  אבל אתם בשלכם

שרון ניר:  אבל אתם בשלכם, כי האינטרס הפוליטי הצר של הממשלה הזאת הוא מעל הכול

שרון ניר:  ככה זה כשיש ממשלה מופרעת – לא מסתכלים על צורכי הביטחון, לא מקשיבים לראש אגף תקציבים, שזועק אתמול זעקה, ואומר שמאות מיליארדים בשנה ילכו לפח אם לא נשלב את החרדים בתוך הגיוס - -     

משה סעדה: - - - בממשלה

משה סעדה:  מה עשיתם? כלום - -     

שרון ניר: - - מה קורה לכם? למי אתם מקשיבים - -     

משה סעדה: - - מה עשיתם כשהייתם? למה לא עשיתם - - -     

מיקי לוי: זה עבר את הקריאה הראשונה - -     

משה סעדה: לא עשיתם שום דבר

מיקי לוי: - - - אתה קשקשן, קשקשן

משה סעדה: אתה היית יושב-ראש - - -     

מיקי לוי:  זה עבר בקריאה ראשונה, ואז התפרקה הממשלה - -     

משה סעדה: - - -     

ניסים ואטורי: חבר הכנסת סעדה, חבר הכנסת מיקי לוי, משניכם אני מבקש לא להפריע

ניסים ואטורי:  תודה

מיקי לוי: - - בחיים לא תעשו את זה

שרון ניר: אני מסתכלת עכשיו הישר בעיניים של סעדה ושל טלי גוטליב ושל כל חברי הקואליציה והשרים, שמאפשרים למריחה הזאת לעבור בשקט בשקט, בלי שנראה, מורחים, ואני אומרת לכם: אתם שותפים מלאים לקריעה של החברה הישראלית

טלי גוטליב: מה את מסתכלת עליי?      

שרון ניר: אתם שותפים מלאים, מלאים - -     

טלי גוטליב: אבל למה את מסתכלת עליי? למה את מסתכלת עליי? אני יוצאת נגד חוק הגיוס - -     

שרון ניר: - - כל חסרי עמוד השדרה בליכוד - -     

טלי גוטליב: - - - די כבר

טלי גוטליב:  כל אחד יש לו פה - - -     

שרון ניר: - - ואתם יודעים מה? גם אלה שחסרים פה, המפלגה של המחנה הממלכתי, שעומדים מהצד ומצקצקים

שרון ניר:  כל מי שייתן לדבר הזה לעבור, כל חסרי עמוד השדרה, הם שותפים מלאים לעוול הזה

שרון ניר:  בושה וחרפה, תתביישו לכם

שרון ניר:  אני אומרת לכם שההיסטוריה תזכור את כל מי שייתן יד להחלטת ממשלה כזאת, וכל מריחה של עוד חודש ועוד חודשיים ועוד שלושה שפוגעת עכשיו בצרכים של צה"ל, זה לדיראון עולם, שייזכר על שמכם וייכתב על שמכם בהיסטוריה

שרון ניר:       אני אומרת לכם, קודם כול, שתזכרו דבר אחד – ויש כאן אנשים ציונים במליאה כרגע – ציוני אמיתי לא תומך במתווה ההשתמטות

שרון ניר:  בשום דרך: לא בקומבינות, לא במכסות, לא בתכסיסים, טלי - -      

טלי גוטליב: - - -  מה את רוצה ממני? מי את בכלל?     

שרון ניר: - - לא בשום דבר - -      

ניסים ואטורי: תודה רבה

שרון ניר: - - שמסתובב סביב הסוגיה

שרון ניר:  תודה רבה

טלי גוטליב: - - - אני היחידה שיוצאת בגלוי נגד זה, אז את מזכירה את השם שלי ארבע פעמים?      

ניסים ואטורי: תודה רבה

ניסים ואטורי:  חבר הכנסת אחמד טיבי – אינו נוכח

ניסים ואטורי:  חבר הכנסת אבי מעוז, בבקשה

טלי גוטליב: אל תקריאי מהדף, תלמדי את העובדות

שרון ניר: העובדות הן שיש קומבינות שקורות לך מתחת לאף

טלי גוטליב: מה את רוצה ממני? אני יוצאת נגד חוק הגיוס

שרון ניר: - - -     

טלי גוטליב: תעזבי, באמת, שרון

טלי גוטליב:  תעזבי אותי

שרון ניר: - - -     

טלי גוטליב: תתביישי לך - - - בפינה ותביני גם טוב באקורדיון

שרון ניר: - - -     

טלי גוטליב: די, מה את רוצה ממני? מזכירה את השם שלי, כי בלי להזכיר את השם שלי אף אחד לא מקבל את התהודה

טלי גוטליב:  אני היחידה פה נגד חוק הגיוס, פי-אלף יותר ממך כי את באופוזיציה ואני בקואליציה, ולי זה עולה במחיר אישי ולך לא

ניסים ואטורי: תודה רבה, חברת הכנסת טלי גוטליב

ניסים ואטורי:  כולם שמעו שאת מתנגדת לחוק הגיוס

שרון ניר: - - -     

טלי גוטליב: - - - וזה שאת מוציאה את השם שלי - - - תדעי את העובדות

משה סעדה: - - - וסעדה ודן אילוז וכל אלה - - -     

טלי גוטליב: - - -     

ניסים ואטורי: תודה רבה

ניסים ואטורי:  חברות הכנסת

טלי גוטליב: די כבר, די

קריאות: - - -     

שרון ניר: אפס ערכים

ניסים ואטורי: תודה רבה

ניסים ואטורי:  חברת הכנסת שרון ניר

ניסים ואטורי:  תודה

ולדימיר בליאק: איזה ערכים נשארו לכם? איזה ערכים יש לכם?     

ניסים ואטורי: בבקשה, שלוש דקות לרשותך, אדוני

אבי מעוז: אדוני היושב-ראש, כנסת נכבדה, חברת כנסת לשעבר מסיעת יש עתיד, עינת וילף, התראיינה בשפה האנגלית - -     

קריאות: היא לא מיש עתיד

מיקי לוי: לא, לא, תמשיך את השטויות שלך

מיקי לוי:  תמשיך, תמשיך

מיקי לוי:  תמשיך את השטויות שלך

סימון דוידסון: מפלגת העבודה

אבי מעוז: מפלגת העבודה, סליחה

אבי מעוז:  סליחה, מפלגת העבודה

סימון דוידסון: לא סולחים

ולדימיר בליאק: תתפטר

אבי מעוז: היא התראיינה בשפה האנגלית, ודבריה מדהימים והם משל מעולה ליחס של חלקים מהשמאל לרוב העם ולדמוקרטיה

אבי מעוז: כלומר, שלטון לגיטימי זה רק שלטון של השמאל, ורוב העם נולד במהותו להיות באופוזיציה

אבי מעוז:  רוב העם רוצה יהדות, רוב העם רוצה מסורת, רוב העם מחובר מאוד לזהות היהודית והלאומית שלו, אבל מה השמאל אומר? זה לא מעניין אותנו

אבי מעוז:  אתם יכולים לרצות יהדות ומסורת ולאומיות, אבל שאתם תבחרו ממשלה שזאת תהיה האג'נדה שלה – השמאל לא מרשה, כי אתם אופוזיציה בטבע שלכם

אבי מעוז:  והם, השמאל, הם השלטון הטבעי

אבי מעוז:  וזה שהם מיעוט זה לא משנה כלום

אבי מעוז:      אתם מבינים? דעתו של העם לא משנה כלום

אבי מעוז:  ככה זה כשהמציאות לא משנה כלום - - -     

מאיר כהן: אפשר לחשוב שאתה מיעוט ולא בשלטון

מאיר כהן:  20 שנה אתם בשלטון, מישהו הפריע לכם?     

מיקי לוי: 43

מאיר כהן: תפסיק, אבי

אבי מעוז: חבר הכנסת מאיר כהן, העיקר זה איך שרוצים שהמציאות תיראה, ובמיוחד כששוטפים לציבור את המוח שזו באמת המציאות

ולדימיר בליאק: הנדסת תודעה

ולדימיר בליאק:  פרוגרסיבי

אבי מעוז: בדיוק כמו הטרלול שעיוור כל כך הרבה בכירים במערכת הביטחון במשך 30 שנה, כאילו אם נתייחס לאויבינו כשבדים שוחרי שלום, הם יתחילו להאמין בעצמם בהזיות האלה ולא יממשו את מה שהם מבטיחים לעשות כבר 100 שנה

אבי מעוז:      רבותיי, פורים עבר

אבי מעוז:  הגיע הזמן להתפכח

אבי מעוז:  הגיע הזמן להאזין לרחשי ליבו של רוב העם, הדורש מדינה יהודית, זהות לאומית יהודית, גאווה יהודית וניצחון מוחלט על הרוע העולמי

מאיר כהן: ודמוקרטיה

מאיר כהן:  אני כמוך, רק תוסיף: דמוקרטית וליברלית

אבי מעוז: ומתוך כך, השבת כל החטופים

אבי מעוז: דמוקרטית וליברלית, שמכבדת את רצון הרוב

מאיר כהן: שמכבדת את הדמוקרטיה ואת הליברליות

אבי מעוז: והדמוקרטיה מכבדת את רצון הרוב, ובית המשפט העליון מכבד את רצון הרוב

מאיר כהן: לא, אדוני

מאיר כהן:  אני לא רוצה להזכיר לך את ההיסטוריה

מיקי לוי: בית המשפט העליון מכבד את החוק, לא את רצון הרוב

אבי מעוז: בית המשפט העליון, לצערנו, קובע את החוק בימינו

אבי מעוז:  הוא לא מכבד את החוק

מיקי לוי: בית המשפט העליון מחוקק? הפכת אותו לרשות המחוקקת?     

אבי מעוז: הוא הפך את עצמו

מיקי לוי: הוא הפך את עצמו לרשות המחוקקת?     

אבי מעוז: בוודאי

אבי מעוז:  אין לו סמכות בחוק

חנוך דב מילביצקי: שלום, חבר הכנסת לוי

חנוך דב מילביצקי:  מה שלומך?         

חנוך דב מילביצקי: הודעה למזכירות הכנסת, בבקשה

אלינור ימין: ברשות יושב-ראש הישיבה, אני מתכבדת להודיעכם, כי הונחו היום על שולחן הכנסת –     לקריאה שנייה ולקריאה שלישית: הצעת חוק העונשין (תיקון מס' 149), התשפ"ד–2024, שהחזירה ועדת החוקה, חוק ומשפט

אלינור ימין:      לקריאה ראשונה

אלינור ימין:  מטעם הממשלה: הצעת חוק הביטוח הלאומי (תיקון מס' 245) (העברת האחריות הביטוחית בתחום מכשירי שיקום וניידות מן המדינה לקופות החולים), התשפ"ד–2024; הצעת חוק השקעות משותפות בנאמנות (קרן כספית וקרן מועדים קבועים), התשפ"ד–2024; הצעת חוק האקלים, התשפ"ד–2024; הצעת חוק להגנה על הצרכן מפני עוסקים המבצעים הפרות בנסיבות מחמירות (תיקוני חקיקה), התשפ"ד–2024

אלינור ימין:      לקריאה ראשונה, מטעם הכנסת: הצעת חוק הכניסה לישראל (תיקון מס' 38) (החמרת הענישה בעבירות של הסעה, הלנה והעסקה של שוהים שלא כדין), התשפ"ד–2024, של חבר הכנסת צביקה פוגל

אלינור ימין:  תודה

חנוך דב מילביצקי: תודה רבה

חנוך דב מילביצקי: (קריאה ראשונה)     

חנוך דב מילביצקי: חברת הכנסת מירב כהן, בבקשה

מירב כהן: כבוד היושב-ראש, כנסת נכבדה, אני מבקשת להקריא דברים שחברות של רומי גונן כתבו עליה

מירב כהן:  אנא תקשיבו

מירב כהן:      תשע שנים עברו מהיום הראשון שראיתי אותה בכיתה, יושבת בצד עם התלתלים המהממים שלה, והבנתי שיש פה מישהי שאני רוצה שתהיה קרובה אליי

מירב כהן:  מאותו יום ישבנו אחת ליד השנייה בכיתה עד סוף י"ב

מירב כהן:  נרקמה לנו חבורה חזקה, שעד היום לא משנה כמה חברים אחרים אנחנו אוספות בדרך, החבורה שלנו זה הבית; חברות שהיא משפחה

מירב כהן:      רומי היא חלק ממני, מהבת אדם שאני

מירב כהן:  היא אחותי

מירב כהן:  רומי ילדה מצחיקה ברמות, חכמה, אנרגטית ורגישה

מירב כהן:  תמיד תיכנס עם סיפור חדש שקרה לה היום ותצחיק את כל מי שנמצא

מירב כהן:      השנה, ביום הולדת של רומי, כל המשפחה הגיעה להפתיע אותה בתל אביב, והבילוי שלהם היה לישון ביחד כולם בסלון

מירב כהן:  רומי היא הסנדוויץ' בין ירדן ושחף לבין דריה ואדם

מירב כהן:  הם משפחה של חמישה אחים ברווחי גילים גדולים, ועדיין הם כל כך מחוברים וקרובים

מירב כהן:  רומי אמרה לי שזה היה היום-הולדת שהיא הכי נהנתה בו בחיים

מירב כהן:  כל מה ששימח אותה היה להיות עם המשפחה

מירב כהן:      הפגישה האחרונה שלי עם רומי הייתה בבית שלי לפני צום יום כיפור

מירב כהן:  מי ידע שתעבור חצי שנה שבה לא אשמע ממנה דבר? אני יודעת שעם הכלים האנושיים והחזקים שלה רומי שורדת בגבורה, אבל זה לא משהו שמישהו אמור להתמודד איתו בשום מצב

מירב כהן:  כשהיא נחטפה, אני נחטפתי יחד איתה

מירב כהן:  הרבה פעמים אני מצטערת שלא לקחו אותי איתה

מירב כהן:  ככה לפחות הייתי יודעת מה היא עוברת

מירב כהן:      יש צבא שלם שנקרא "צבא רומי"

מירב כהן:  צבא של חברות שעצרו את החיים שלהן ועושות הכול כדי להחזיר הביתה את אהובתנו, את אחותנו, את רומי; מחכות לה ומתגעגעות מאוד

מירב כהן:  הלוואי שהיא תחזור אלינו הביתה עם כל החטופים והחטופות

מירב כהן:  אמן

חנוך דב מילביצקי: הלוואי

חנוך דב מילביצקי:  תודה

חנוך דב מילביצקי:  חבר הכנסת סובה, בבקשה

יבגני סובה: אדוני היושב-ראש, כנסת נכבדה, למשבר שלנו עם ארצות הברית יש אדריכל אחד בלבד ושמו בנימין נתניהו, ראש ממשלת ישראל

יבגני סובה:  גודל המשבר כגודל האובססיה של נתניהו כלפי האמריקאים

יבגני סובה:      אני מסתכל על המתרחש, על הדברים שקורים, ואני אמרתי את זה כמה פעמים כאן על הדוכן הזה, שכל אזרח במדינת ישראל ישאל את עצמו כיצד הגענו מתמיכה בלתי מסויגת ומוחלטת של 7 באוקטובר, שעות לאחר הטבח, כולל גם ספינות מטוסים שהגיעו, כולל גם הנאום ההיסטורי של ביידן, למצב שבו ישראל נמצאת לבד בזירה הבין-לאומית, לא מקבלת את זכות הווטו, ולאחר מכן ראש ממשלת ישראל עוד מאיים על הממשל בארצות הברית

יבגני סובה:      אבל רבותיי, אתם מאמינים לסיפורים האלה, אבל נתניהו עצמו יודע היטב שמדינת ישראל תתקשה להתקיים ללא סיוע צבאי של ארצות הברית, תתקשה להתקיים ללא חלקי חילוף למטוסים שלנו, תתקשה גם להתקיים ללא הסיוע בזירה המדינית

יבגני סובה:  נתניהו יודע את זה, בניגוד אליכם, כשאתם חוזרים על הספין שלו ולא נכנסים לעומק הבעיה

יבגני סובה:  הוא, בניגוד אליכם, היה 20 שנה בארצות הברית

יבגני סובה:  הוא יודע את זה היטב, והוא זה שמכוון את המשבר הזה בכוונה כאשר הוא גם מתערב בפוליטיקה הפנים-אמריקאית

יבגני סובה:      אדוני היושב-ראש, אתה חבר בוועדת החוץ והביטחון

יבגני סובה:  אני אספר לכם סיפור – ואתה בטוח זוכר את הסיפור הזה – שהיה לפני המלחמה

יבגני סובה:  אני לא אחשוף פרטים סודיים, שלא יאשימו אותי, חלילה, שאני חושף סיפורים, אבל באחד מביקורי הוועדה במטה הכללי, עוד לפני המלחמה, הוצגו לנו כל מיני דברים שם

יבגני סובה:  אלופים יודעים, ומי ששירת בצה"ל יודע, שמציגים כל מיני דברים, כיצד מתנהל חדר מלחמה

יבגני סובה:  היה כתוב שם בשעה ספציפית מסוימת, שגם אותה אני לא אחשוף: שיחה עם הידיד

יבגני סובה:  ואז אחד מחברי הכנסת של הקואליציה שאל: מי זה הידיד? אז הקצינים הבכירים הסתכלו עליו ואמרו: יש לנו הרבה ידידים; "הידיד" – יש לנו רק אחד, וזה ארצות הברית

יבגני סובה:      אני חושב שהגיע הזמן שאתם תתחילו להפנים שהמשבר הזה לא יכול להימשך

יבגני סובה:  אם אתם תמשיכו עם הסיפור הזה של המשבר לצרכים פוליטיים, בסוף ייגרם נזק למדינת ישראל

משה סעדה: - - -     

יבגני סובה: הנזק יהיה למדינת ישראל, כפי שזה קרה - - -     

משה סעדה: - - -     

יבגני סובה: כפי שזה קרה בחודש יוני 2021, כאשר אנחנו באנו לממשלה

יבגני סובה:  ושמעתם פה את ראש הממשלה בנט ואחר כך ראש הממשלה לפיד, שסיפרו לכם כמה זמן לקח – כמעט שנה – לשקם את היחסים עם הממשל, כי היחסים בין וושינגטון לירושלים תמיד היו מעל הפוליטיקה האמריקאית וגם מעל הפוליטיקה הישראלית

יבגני סובה:  תודה רבה

חנוך דב מילביצקי: תודה

חנוך דב מילביצקי:  חבר הכנסת נאור שירי, בבקשה

נאור שירי: תודה

נאור שירי:  אדוני היושב-ראש, חבריי חברי הכנסת, זה מדהים אותי עוד שצריך לשכנע – עולים לפה חברי כנסת ומדברים על היחסים עם ארצות הברית – דיברת עכשיו, חבר הכנסת סובה, צריך לשכנע אתכם שארצות הברית היא ידידה שלנו

נאור שירי:  צריך לשכנע אתכם בזה, לומר לכם: אולי תתעוררו, יש איזו בעיה עם ארצות הברית

נאור שירי:  נתונים כלכליים בכלל לא מעניינים אתכם

נאור שירי:  לא מעניין אתכם הסיוע, לא מעניין אתכם ה-17 מיליארד, לא מעניין אתכם השנים של עשרות מיליארדים

נאור שירי:  תמיד איכשהו זה לא מעניין אתכם

נאור שירי:       אתם מתייחסים לכל ביקורת – גם אם אתה, חבר הכנסת אילוז, גם אם יש לך איזו בעיה מסוימת עם חבר שלך, נניח, תן לי את החבר הכי טוב שלך לסיעה, אושר שקלים – נניח אתם החברים הכי טובים ויש ביניכם בעיה, יש משהו שמפריע לך אצל אושר, לא יודע מה הוא אמר בוועדה, לא יודע מה הוא עשה – הצביע במרכז הליכוד כנגד הדיון התקציבי שהיה נורא חשוב לך או ליהודי צרפת

נאור שירי:       היית בא אל אושר ואומר לו: תשמע, אח שלי, אושר, אתה החבר שלי, אני לא אצא נגדך עכשיו ואזמין איזה ריאיון, נניח שהיית מקבל בפריים טיים בערוץ 14, השואו, הפטריוטים, היית אומר: אושר שקלים עשה לי כך וכך, אני סיימתי עם אושר שקלים – לא

נאור שירי:  היית בא אליו ואומר לו: תשמע, אושר, עשית אחת, שתיים, שלוש, ארבע, לא מתאים, כן מתאים, אני מתווכח איתך, יש דיון עקרוני, כך פותרים בעיות עם ידידים

נאור שירי:       להיות כפויי טובה, כמו שהממשלה הזו בוחרת להיות – ואגב, באורח פלא כפיות הטובה היא תמיד תמיד בצד הדמוקרטי

נאור שירי:  איכשהו יש תמיד בעיה עם קלינטון, איכשהו יש בעיה עם אובמה, איכשהו יש בעיה עם ביידן, נשיא ארצות הברית, שהכריז: "אני ציוני"

נאור שירי:  יושב פה בבית הזה מישהו שלא היה רוצה נשיא ארצות הברית שמכריז "אני ציוני"? אז יש לו בעיה עם המדיניות שלכם

נאור שירי:  אני רוצה לחדש לכם משהו: יחסי העולם וישראל ב-meltdown - - -     

דן אילוז: - - -     

חנוך דב מילביצקי: חבר הכנסת אילוז, חלאס

חנוך דב מילביצקי:  חלאס

חנוך דב מילביצקי:  חבר הכנסת אילוז, די

נאור שירי: יחסי החוץ של מדינת ישראל ב-meltdown, לא קשור באיזה צד אתה של הספסל הזה

נאור שירי:  לא יכול להיות שאתם לא רואים את זה

נאור שירי:  אין מדינה אחת בעולם שאתם מצליחים להסתדר איתה

נאור שירי:  מהתמיכה הכי מסיבית שהייתה בנו, שאני זוכר לפחות – היה פה מצעד, כל מדינאי בעולם הביע תמיכה חד-משמעית במדינת ישראל – הגענו בשבעת החודשים האלו לאפס תמיכה, אפס תמיכה

נאור שירי:  ואתם עומדים אחד אחרי השני, אנחנו צריכים לשכנע אתכם בזה

נאור שירי:  אז באמת תודה – אבל לא תודה

נאור שירי:      פרט נוסף אחרון, כי אני יודע שתגידו כל מיני דברים פופוליסטיים, אנחנו לא עוד כוכב בדגל – די

נאור שירי:  איך אמר פינדרוס? יאללה, יאללה, אתם והתירוצים שלכם

חנוך דב מילביצקי: חבר הכנסת מאיר כהן

חנוך דב מילביצקי:  בבקשה, אדוני

מאיר כהן: אדוני היושב-ראש, חברות וחברי כנסת נכבדים, מטיילים ונמצאים ונוכחים מהמשפחות בכנסת – אני מציע לכולנו להרכין ראש, להיות סובלניים ולהקשיב לדברים שלהם

מאיר כהן:  הם נמצאים בתוך סערה שרק הורה או אח או בן משפחה שבנו, בתו, האבא שלו, הסבא שלו, חטופים – לא נוכל להבין את הרגשתם, אבל כן נוכל להיות מאוד מאוד סובלניים ולתת להם חיבוק גדול

מאיר כהן:      עומר ונקרט – עומר בן 22, הבן הבכור שלנו

מאיר כהן:  עומר אח לרן ומאיה, שעימם יש לו קשרים מעולים

מאיר כהן:  לעומר המון חברים ממעגלים שונים בחיים

מאיר כהן:  הוא אוהב אדם, איש שיחה ודעתן

מאיר כהן:  חברים אומרים שהוא צ'ארמר, אוהב את החיים, בן אדם שמח, כריזמטי, וכשמסתכלים לו בעיניים, רואים בהן טוב

מאיר כהן:  עומר יהפוך עולמות בשביל האנשים שחשובים לו

מאיר כהן:  בקיצור, עומר הוא אחד כזה שכל אחד צריך לידו

מאיר כהן:      החברים מספרים שכשהם חוזרים מבילוי ויש מין רגע כזה שקט באוטו, כשכל אחד עם עצמו, עומר מפר את השקט ואומר: חברים, בנימה אופטימית זו אני רוצה לומר לכם, אני אוהב אתכם

מאיר כהן:  ערכים כמו משפחתיות, נתינה וסובלנות הינם ערכים שחשובים לו

מאיר כהן:  עומר מנהל מסעדה, אוהב אוכל טוב, מוזיקה ומסיבות, ויודע ליהנות מהחיים

מאיר כהן:       בטיול המשפחתי האחרון שלנו באיטליה עומר הזמין אותנו למסעדת מישלן

מאיר כהן:  הוא כל כך התרגש בארוחה, פרגן לכולנו במנות, ודאג שכולנו ניהנה במקסימום, כמו שהוא אומר

מאיר כהן:  הוא גם התעקש לשלם הכול, למרות שהארוחה עלתה כמה אלפים

מאיר כהן:  הוא שילם ואמר: אימא, הכול טוב, אני נהנה להזמין אתכם

מאיר כהן:      עומר אובחן כסובל מקוליטיס בגיל 14

מאיר כהן:  עם השנים למד לנהל את המחלה כך שלא תפגע באיכות החיים שלו

מאיר כהן:  עומר נוטל תרופות באופן קבוע לטיפול בקוליטיס, ולצערנו, בשבי הוא לא מטופל

מאיר כהן:  עומר יצא לחגוג בפסטיבל נובה עם חברת ילדותו קים דמתי, זיכרונה לברכה, שנרצחה במיגונית שבה הסתתרו

מאיר כהן:       עומר נחטף כשניסה לברוח מהעשן במיגונית שנגרם מצמיג ששרפו המחבלים בכניסה למיגונית במטרה להרוג בחנק את מי ששרד את הרימונים

מאיר כהן:  כל מי שיצא מהמיגונית לפניו נורה

מאיר כהן:  עומר לא היה יכול לשאת עוד את החנק והחליט לצאת מהמיגונית, אך כשהוא יצא, המחבלים החליטו לחטוף אותו

מאיר כהן:  עומר בעל חוסן נפשי ומנטלי, ואנחנו יודעים שתכונות אלה מסייעות לו לשאת את התנאים הקשים שבהם הוא נמצא בשבי

מאיר כהן:  עומר, אנחנו מחכים לך

מאיר כהן:       אדוני היושב-ראש, אני רוצה להוסיף עוד 20 שניות ולדבר על שגב כלפון, הבן של קובי וגלית, שכניי הצמודים בדימונה

מאיר כהן:  שגב ילד תכול עיניים יפהפה, שקט, בן 25, ילד שגדל בחצר המשותפת שלנו מגיל אפס, שקט, נעים הליכות

מאיר כהן:  אני זוכר אותו כתינוק מסתובב בין הצמחים וראיתי אותו גדל וגדל לידי – והפך לעלם נהדר

מאיר כהן:  ראיתי את האושר בעיניהם של גלית וכלפון, שכניי הטובים, והאחות רז

מאיר כהן:  אני אומר לכם, גלית וכלפון וכל ההורים שנמצאים כאן יום-יום: אין אחד בבית הזה שלא מתפלל לשובם של כל החטופים

מאיר כהן:  אנחנו איתכם

מאיר כהן:  אנחנו מתעוררים כל בוקר ושואלים: מה עשינו היום בשביל להחזיר את החטופים? תודה וסליחה

חנוך דב מילביצקי: תודה, חבר הכנסת כהן, הלוואי

חנוך דב מילביצקי:  חבר הכנסת קריב, בבקשה

מאיר כהן: אל תפר את השקט

גלעד קריב: אני רואה שאתם קצת מנומנמים

מאיר כהן: אנחנו לא, תאמין לי

ולדימיר בליאק: היום יום של אנרגיות נמוכות

גלעד קריב: היום יום של אנרגיות נמוכות? לא מצד הקואליציה

גלעד קריב:  אדוני היושב-ראש, כנסת נכבדה, אדוני השר - - -     

טלי גוטליב: נמצא פה

טלי גוטליב:  תפסיק לתהות כל הזמן

גלעד קריב: נמצא? טוב, בסדר

גלעד קריב:  כבוד השר, אני רוצה לומר, כבר כמה שבועות טובים אנחנו טוענים שהממשלה והקואליציה חזרו בענק ל-6 באוקטובר

גלעד קריב:  אנחנו אומרים את זה בערוצי התקשורת, אנחנו מצייצים את זה ברשתות החברתיות, אבל דומה שבשבועות האחרונים המסר לא הדהד מספיק בחברה הישראלית עד היום, מכיוון שכל מי שעקב אחרי מה שקרה היום בשלל ועדות הכנסת יכול היה להבין כיצד הקואליציה הזו בחרה בצורה מודעת לחזור לשיח המשסה והמפלג, להתנהלות הגסה חסרת הגבולות של לפני באוקטובר

גלעד קריב:  כיצד פעם נוספת הקואליציה והממשלה שלה לא רואות בעיניים – לא את הלכידות של החברה הישראלית, לא את האינטרס הלאומי, לא את מעמדה הבין-לאומי של מדינת ישראל, לא את טובת המשק, לא את תחושת ההוגנות, שדרושה כל כך על מנת שנוכל להתמודד עם מה שניצב בפנינו?     מוועדה לוועדה לוועדה, חברי הקואליציה התחרו ביניהם מי מביא הסתייגויות יותר קיצוניות, יותר מופרכות: בואו נחזיר את השב"כ אל תוך מערכת החינוך הממלכתית; בואו נפר את הסיכומים שהושגו בנושא הצעת החוק, שמתמודדת עם ערוצים זרים שפוגעים בביטחון המדינה; בואו נדבר גבוהה גבוהה בוועדת החוקה על הסתה לטרור, ובפועל לא נעשה דבר על מנת לקדם באמת את המאבק בהסתה הזאת

גלעד קריב:       ומעל הכול, ההתנהלות הגסה והבוטה כלפי משפחות החטופים, היום בוועדת הכנסת

גלעד קריב:  במקביל, ממשלת ישראל ממשיכה לקדם את ההצעה הבזויה, שמפלה בין דם לדם, שפוגעת ישירות במוכנות של צה"ל, שמפוררת את תחושת הלכידות החברתית, שנולדה כאן בדם אחרי 7 באוקטובר

גלעד קריב:       ממשלה של 6 באוקטובר; קואליציה שהחליטה לחדש את המהפכה המשטרית

גלעד קריב:  הדבר היחיד, היחיד, שמעורר תקווה בהתנהלות המופקרת של הממשלה ושל הקואליציה היום ובשבועות האחרונים, הדבר היחיד שמעורר תקווה הוא העובדה שגם אתם מבינים שימיכם בשלטון קצרים

גלעד קריב:  גם אתם מבינים שמה שלא תספיקו לחטוף בשבועות הקרובים, כבר לא תספיקו לחטוף, כי העם יראה לכם את הדרך לספסלי האופוזיציה

גלעד קריב:  תודה

חנוך דב מילביצקי: תודה

חנוך דב מילביצקי:  חבר הכנסת אושר שקלים, בבקשה

שקלים: אדוני היושב-ראש, חברי הכנסת

שקלים:  אתמול התקבלה במועצת הביטחון החלטה נבזית, מקוממת, שמשמעותה היא קריאה לישראל להפסיד במלחמה, וזאת משום שההחלטה אינה כורכת את סיום המלחמה בהחזרת כל החטופים

שקלים:       עם כל הכבוד לאמפתיה ולהזדהות של הקהילה הבין-לאומית עם אירועי 7 באוקטובר - - תישאר, אני צריך אותך

נאור שירי: לא, לא

שקלים: - - אנו רואים שעדיין רבים מהגורמים - -      

נאור שירי: זה או זה או שלוש קריאות

שקלים: - - פשוט לא רוצים לראות את ישראל מנצחת, לרבות חלקים בממשלה האמריקאי הנוכחי

שקלים:       זה יפה מאוד להצטלם עם משפחות של חטופים, להתחבק, לצאת בהצהרות, אולם כאשר אנחנו מגיעים לתכלס, אנחנו חווינו אתמול בגידה בערכים ההומניים הבסיסיים ביותר, שכן,  מבחינתם, החג של הנאצים מהחמאס – המחבלים האלה, הארורים האלה – חשוב יותר מהחירות שנגזלה מאחינו ומאחיותינו החטופים

שקלים:       מצער ביותר הוא שישנם גורמים אינטרסנטיים מתוכנו, תקשורתיים ופוליטיים, שמנצלים את הבגידה הזאת על מנת לנגח את הממשלה ואת העומד בראשה

שקלים:  אולם הם צריכים להבין כי מעשה הנבלה שנעשה אתמול הוא פגיעה בכל עם ישראל, ולאו דווקא אישית נגד ראש הממשלה, שכן הוא זה שמייצג את האינטרס הישראלי

שקלים:       אם חמאס מברכים על ההחלטה של אתמול, מה זה אומר על אותם גורמים? לכם אני אומר: אם יש לי נחמה קטנה באירועים האחרונים, זה שמי שעומד בצומת קבלת ההחלטות הוא ראש הממשלה בנימין נתניהו, יחד עם קואליציית הבסיס

שקלים:  שכן, אנחנו רואים את ההתנהלות החתרנית של בני גנץ

שקלים:  הוא המריונטה התורן של הממשל הדמוקרטי, שפגע וממשיך לפגוע בחזית האחידה שאנחנו חייבים להציג

שקלים:  מרגע שהוא נסע לארצות הברית חל מפנה בשיח של הממשל כלפינו

שקלים:  אני רואה בהחלטה של אתמול תוצאה ישירה של החתרן הבלתי-נלאה בני גנץ – שלא לדבר על לפיד המופקר - -      

סימון דוידסון: די, די

שקלים: - - שלא מפספס כל הזדמנות כדי להיות להקת המעודדת של אויבינו

שקלים:       לסיכום, בשעה זאת עלינו להתייצב כאיש אחד, כאגרוף ברזל, יחד עם ראש הממשלה ולגבות אותו ואת חברי הקבינט

שקלים:  אין כאן עניין של שמאל או ימין, אלא הפגנת סולידריות עם החיילים ועם עם ישראל, שכן זאת מלחמת קיום ואנו חייבים לנצח בה, למרות הלחצים האדירים מבחוץ ואף הגורמים מבפנים, שתוקעים לנו מקלות בגלגלים

שקלים:       חייבים להכריע את המלחמה ולהחזיר את כל החטופים הביתה

שקלים:  דחוף רפיח - ובעזרת ה' נעשה ונצליח

ולדימיר בליאק: התחלת לדבר בחרוזים

ולדימיר בליאק:  אושר, שמע, זה היה נאום לפנתיאון

חנוך דב מילביצקי: חבר הכנסת בליאק, בבקשה

ולדימיר בליאק: תודה רבה, אדוני היושב-ראש

ולדימיר בליאק:  חבריי חברי הכנסת, אדוני השר, חלפו כבר 171 ימים מאז השבת השחורה

ולדימיר בליאק:  171 ימים ישראל במלחמה

ולדימיר בליאק:  אתמול נורו טילים על אשדוד, על אשקלון, על שדרות

ולדימיר בליאק:   צפון הארץ מופקר, עשרות אלפי עקורים נמצאים כבר כמעט חצי שנה מחוץ לבתים שלהם

ולדימיר בליאק:  134 חטופים שלנו ממשיכים להירקב במנהרות החמאס

ולדימיר בליאק:  אין מטרות ברורות למלחמה הזאת

ולדימיר בליאק:  הנטל על מעמד הביניים הולך וגובר

ולדימיר בליאק:  מעל 1,000 עסקים של המילואימניקים כבר נסגרו, ולצערי זאת רק ההתחלה

ולדימיר בליאק:        איבדנו את תמיכת העולם, כולל תמיכת השותפה הכי חשובה שלנו, ארצות הברית

ולדימיר בליאק:  במצב הזה ישראל נמצאת בדרך הבטוחה לבידוד בין-לאומי

ולדימיר בליאק:  אז ראשית, ניתן כבר לקבוע כי יאיר לפיד צדק והקונספט הזה של שני הקבינטים, שלא מפסיקים לריב ביניהם – במסגרת ממשלת האין-אחדות – נועד לכישלון מוחלט

ולדימיר בליאק:  כבר כמה ימים ראש הממשלה הלא-כשיר שלנו עסוק רק בדבר אחד: לקדם קומבינה חדשה אשר נועדה להנציח את המצב הבלתי-נסבל, שבו עשרות אלפי בחורים צעירים בגיל גיוס ממשיכים להשתמט, בחסות הממשלה, מהשירות הצבאי, מהשירות האזרחי וגם משוק העבודה

ולדימיר בליאק:  אין כלכלן אחד, אין מומחה אחד לשוק העבודה, אין איש צבא אחד שסבור כי מתווה ההשתמטות של ממשלת נתניהו הוא טוב למדינה, טוב לכלכלה שלנו, טוב לביטחון שלנו, טוב לחברה שלנו

ולדימיר בליאק:       כיום, עובדה, אין מספיק חיילים

ולדימיר בליאק:  חסרים בין 7,000 ל-10,000 חיילים בצבא

ולדימיר בליאק:  שוויון בנטל הוא כבר לא  נחלה של יש עתיד בלבד, זה הצורך הביטחוני המיידי של מדינת ישראל

ולדימיר בליאק:  זה מה שנדרש עכשיו, כדי להמשיך ולהגן על גבולות הארץ ולהשיג את מטרות המלחמה

ולדימיר בליאק:  אחרי 7 באוקטובר הוויכוח הזה נגמר: כולם צריכים לשרת, כולם צריכים לעבוד, כולם צריכים לתרום

ולדימיר בליאק:       ומי פועל היום נמרצות כדי לא לספק לחזית ולעורף את מה שנדרש על מנת לנצח? הקואליציה של נתניהו

ולדימיר בליאק:  כל מי שמעניק היום חמצן לממשלה הכושלת הזאת, נושא באחריות מלאה על המדיניות המופקרת שלה

ולדימיר בליאק:  תודה רבה

חנוך דב מילביצקי: תודה רבה

חנוך דב מילביצקי:        הייתי רוצה לפני – חבר הכנסת כהן, אתה עכשיו – בשלושת הנאומים האחרונים, בשלושתם, השתמשו במילה מופקר, כל אחד מהמקום שלו

חנוך דב מילביצקי:  אולי – וזה לא בקטע של הטפת מוסר, זה בקטע אחר – אולי אפשר קצת לוותר על המילים האלו ולנסות ולהגיד את אותו דבר ודברים אחרים, אולי קצת פחות פוגעניים? למרות שזה גם בסדר וזה הכול בגדר הנורמה, וזה לא לא-בסדר, אבל אולי, ככה – איזושהי אבחנה קטנה, זה הכול

חנוך דב מילביצקי:  תודה

אלעזר שטרן: אבל אולי אפשר להציע שגם המילה "בגידה", שהשתמש בה אושר שקלים - - -      

חנוך דב מילביצקי: מסכים איתך

חנוך דב מילביצקי:  מסכים איתך 700 אחוז

מירב בן ארי: אגב, "בגידה" זה הרבה יותר חמור מ"מופקר"

חנוך דב מילביצקי: נכון

חנוך דב מילביצקי:  מגנים בכל תוקף את האמירה והמילה הזאת

אלמוג כהן: אדוני היושב-ראש, כבוד השר, חבריי חברי הכנסת, בימים האחרונים עולה השיח בנושא גיוס החרדים

אלמוג כהן:  אני רוצה להפתיע

אלמוג כהן:  אני רוצה להקריא משפט: "הוי כי גדול היום ההוא מאין כמֹהו ועת צרה היא ליעקב וממנה יִוׇשֵעַ"

אלמוג כהן:  אחיי החרדים, יש לנו כאן הזדמנות פז היסטורית, היסטורית, אמיתית, מתוך אהבה, בחיבוק, מתוך הבנה עמוקה שגם לכם יש את הצרכים שלכם

אלמוג כהן:  יש פה אבן דרך היסטורית לבוא ולהשתלב בצבא ההגנה לישראל – הצבא הטוב בעולם, המוסרי בעולם; הצבא שיגיע למקומות הרחוקים ביותר, מאוגנדה ועד עזה, ויציל כל נפש יהודי, כל אזרח ישראלי

אלמוג כהן:      יש תהליך, אדוני היושב-ראש, שבו קבוצות באוכלוסייה מנסות להפוך את זה למקום של דווקא, של שנאה

אלמוג כהן:  אני לא רוצה כך, אני רוצה אחרת

אלמוג כהן:  בבוקר של 7 באוקטובר, כשהגענו לשכונת מישור הגפן, לרחוב הגורן, והתחלנו להבחין בגופות המוטלות ובפצועים, היה כאוס, היה כאוס לא נורמלי

אלמוג כהן:  המון דם, המון חוסר ידע, המון חוסר הבנה איפה המחבלים נמצאים, מאין היריות האלה, מהם הרימונים הללו

אלמוג כהן:  וכשהגענו לשם, ידענו שכנראה אנחנו הולכים למות

אלמוג כהן:  בגב שלי הייתה אמונה שהחיים שלי לא שווים פחות מהחיים של אף אחד, אבל בגב שלי היו גם אחיי החרדים

אלמוג כהן:  כן, אדוני היושב-ראש, הם היחידים שהיו מוכנים להיכנס לזירה ולטפל בפצועים שלנו

אלמוג כהן:  אף אחד לא היה מוכן להיכנס, ואיבדנו חיים של מי שלא קיבלו טיפול רפואי

אלמוג כהן:  וכשאני הגעתי לזירה בשעה 07:05 לערך – בגב שלי שני מלאכים בכתום שבאו להציל חיים

אלמוג כהן:  הם נכנסו איתי תחת האלונקה

אלמוג כהן:      וכמי ששירת כל חייו הבוגרים, המעטים, את מדינת ישראל, אני רוצה לקרוא לכם, אחיי החרדים: זו שעת רצון

אלמוג כהן:  זה היום הגדול הזה

אלמוג כהן:  זה היום הגדול שבו אפשר לשנות את העתיד ואת ההיסטוריה של מדינת ישראל

אלמוג כהן:  מי שלא לומד, יכול להיכנס תחת האלונקה

אלמוג כהן:       אני גם פה הבאתי את האסמכתה - - -     

חנוך דב מילביצקי: אי-אפשר, אי-אפשר

אלמוג כהן: אני יודע, אדוני היושב-ראש

אלמוג כהן: אסור

אלמוג כהן:  לא, אלמוג, אני אצטרך להוריד אותך

אלמוג כהן: תוריד אותי

חנוך דב מילביצקי: אלמוג, אני אצטרך להוריד אותך

חנוך דב מילביצקי:  אלמוג

אלמוג כהן: הינה הם

חנוך דב מילביצקי: אלמוג

חנוך דב מילביצקי:  אלמוג

אלמוג כהן: הם הצילו חיים

אלמוג כהן:  הם היחידים שנכנסו

אלמוג כהן:  תיכנסו תחת האלונקה

חנוך דב מילביצקי: אלמוג, תרד, בבקשה

חנוך דב מילביצקי:  חבל, אלמוג

חנוך דב מילביצקי:  חבל

אלמוג כהן: תודה, אדוני היושב-ראש

חנוך דב מילביצקי: אלמוג, חבל

חנוך דב מילביצקי:  חבל

חנוך דב מילביצקי:  זה אסור

חנוך דב מילביצקי:  עם כל ההבנה וגם כל ההסכמה שלי לדברים שלך, זה אסור, אלמוג

טלי גוטליב: - - -     

חנוך דב מילביצקי: אסור להראות עזרים בכלל

טלי גוטליב: גם לא דרך הפלאפון?     

חנוך דב מילביצקי: כן

חנוך דב מילביצקי:  כלום כלום כלום

חנוך דב מילביצקי:  תודה

חנוך דב מילביצקי:       חבר הכנסת עטאונה, נמצא? לא נמצא

חנוך דב מילביצקי:  חבר הכנסת סימון, בבקשה

סימון דוידסון: תודה רבה, אדוני היושב-ראש

סימון דוידסון:  אני אתחיל קודם כול, אדוני היושב-ראש, במילים חמות אליך

סימון דוידסון:  אתמול צפיתי בטלוויזיה וראיתי אותך עומד חרוץ, נמרץ, עם החלטה ברורה, שלא משתמעת לשתי פנים – אלמוג כהן, תקשיב – ואמרת חד-משמעית: אני לא אתמוך בחוק כפי שהוא

סימון דוידסון:  היית מאוד נחרץ

סימון דוידסון:  הייתי מצפה שכל חבר כנסת שמגדיר את עצמו ציוני, שהוא בעד החיילים, בעד המילואימניקים, יעמוד נחרץ ויגיד: אני, אלמוג כהן, לא אתמוך בחוק שלא עושה יושר במדינת ישראל בנושא הזה של הצבא

סימון דוידסון:       אבל אתה לא אומר את זה

סימון דוידסון:  אתם הולכים סחור סחור

אלמוג כהן: כי אין חוק

אלמוג כהן:  אין חוק

אלמוג כהן:  אין חוק, אחי

אלמוג כהן:  אין מתווה

אלמוג כהן:  כלום

סימון דוידסון: תקשיב, שמו על שולחן הממשלה – הרי שלשום הגיעה הצעה של הממשלה לחקיקה מסוימת

סימון דוידסון:  הורידו את גיל 35 בגלל עליהום תקשורתי שהיה, עליהום ציבורי, וחברי כנסת

סימון דוידסון:  אבל אתם צריכים לעמוד נחרצים ולהגיד: אם לא יהיה שוויון בנטל ברמה הזאת של אלפי חיילים מהציבור החרדי, אנחנו לא נתמוך בחוק הזה

סימון דוידסון:  אבל אתם לא אומרים את זה

סימון דוידסון:  ולכן כל פעם מנסים ומנסים ומנסים

סימון דוידסון:  וטלי גוטליב אמרה את זה בצורה מאוד מוחלטת: אני לא אתמוך בחוק הזה

סימון דוידסון:  כנ"ל אמר את זה גלנט

סימון דוידסון:  לכן כל חבר כנסת מהליכוד, גם מהמפלגה שלך, צריך להיות מאוד מאוד החלטי

סימון דוידסון:      אני רוצה להקריא לכם שלושה משפטים של שר במדינת ישראל

סימון דוידסון:  אני אקריא את המשפטים, ובסוף אני אגיד לכם מי אמר את זה, ואני מצטט: "לצה"ל יש אפשרות מיידית להחזיר לשירות מילואים פעיל עשרות אלפי חיילי מילואים קרביים ושאינם, שקיבלו פטור ממילואים סתם ככה, ורק בגלל עצלנות ורשלנות של צה"ל - - - אף אחד לא מנסה אפילו לגייס אותם"

סימון דוידסון:  אז זה הפתרון של שר במדינת ישראל שקוראים לו שלמה קרעי, שלא אומר מילה או חצי מילה על גיוס של החרדים, אלא רוצה לכפות על אותם משרתי מילואים, אותם אנשים שנושאים בנטל עוד ועוד ועוד ועוד

סימון דוידסון:  אז זה הפתרון שלו – להגדיל את הנטל על המשרתים שיצאו לפטור מפאת גילם, תפקידם או כשירותם במקום לגייס כוח חדש צעיר ורענן שאין שום סיבה בעולם שמצדיקה את רשלנותו ועצלנותו

סימון דוידסון:       ואני אגיד עוד פסקה קטנה ממה שקרעי אמר, ואני מצטט: לא ראינו שהנושא הזה הטריד במיוחד את הממשלה בראשות לפיד, ליברמן ושות' לפני שנה וחצי, אז שלא יספרו לכם סיפורים

סימון דוידסון:  זה מה שאמר קרעי

סימון דוידסון:  רק שקרעי שכח דבר אחד – שאנחנו בממשלת השינוי העברנו בקריאה ראשונה בינואר 2022 - -     

חנוך דב מילביצקי: נא לסיים, סימון

סימון דוידסון: - - ומי שניסו לסכל את זה היו חברי הליכוד

סימון דוידסון:  אז אני קורא לחברים מהליכוד לעמוד איתן נגד כל החלטה לא לעשות שוויון בנטל

סימון דוידסון:  תודה

חנוך דב מילביצקי: תודה

חנוך דב מילביצקי:  חברת הכנסת אימאן ח'טיב יאסין – איננה; חברת הכנסת טטיאנה מזרסקי – איננה; חברת הכנסת יוליה מלינובסקי – איננה; חבר הכנסת חמד עמאר – איננו; חבר הכנסת עמית הלוי – איננו; חברת הכנסת פנינה טמנו – איננה

חנוך דב מילביצקי:  חבר הכנסת מיקי לוי, אתה מעוניין לנאום? בבקשה, אדוני

מירב בן ארי: אחרון הדוברים

מירב בן ארי:  אחרון הדוברים?      

חנוך דב מילביצקי: לא

מירב בן ארי: מי אחריו?      

חנוך דב מילביצקי: אחריו יש את וולדיגר, חברת הכנסת גוטליב, פרידמן, חבר הכנסת ואטורי ומטי צרפתי הרכבי

מיקי לוי: אדוני היושב בראש, חברי הכנסת, הנשיא ביידן אינו אנטישמי

מיקי לוי:  הוא גדול ידידי ישראל נשיאי ארצות  הברית

מיקי לוי:  הוא ידיד העם היהודי ומדינת ישראל – אני אומר את זה בקול צלול וברור

מיקי לוי:  כך העיד על עצמו בנאום שנשא: לא צריך להיות יהודי כדי להיות ציוני

מיקי לוי:  אני ציוני

מיקי לוי:  ציטוט

מיקי לוי:  האם כל חברי הכנסת היהודיים בבית הזה מכריזים: אני ציוני? והתשובה היא לא

מיקי לוי:  תחשבו בעצמכם

מיקי לוי:       אתם, חבריי חברי הכנסת מהקואליציה והממשלה הרעה הזו, אין לכם הכרת הטוב

מיקי לוי:  כאן למעלה ביציע אורחים יושב טייס חיל האוויר

מיקי לוי:  אינני מכיר אותו

מיקי לוי:  בדרך למליאה שוחחנו כמה מילים

מיקי לוי:  תשאלו אותו על איזה מטוס הוא הטיס, על איזה מטוס הוא טס

מיקי לוי:  מי סיפק את המטוס שהוא טס עליו ושמר על ביטחונכם? האיש שיושב שם עם החולצה האדומה, אינני מכיר אפילו את שמו

מיקי לוי:  זו המדינה, ארצות הברית, שמספקת לנו נשק, מטוסים, תחמושת, סיוע כלכלי, כספי

מיקי לוי:  איזה חוצפה יש לכם

מיקי לוי:  זה הנשיא, ששלח נושאת מטוסים כדי להרתיע את החיזבאללה עם המילה המפורסמת והאצבע המאיימת – don’t

מיקי לוי:  אבל אודה על האמת: אתם, חברי הכנסת בקואליציה, אינכם אשמים; ראש הממשלה נתניהו אשם

מיקי לוי:  לאחר שסיכם עם הנשיא ביידן על שליחת משלחת לוושינגטון, ביטל אותה

מיקי לוי:       את מי אתה מאשים, אדוני ראש הממשלה? נשאלת השאלה מה אתה עושה, נתניהו

מיקי לוי:  לאן אתה מוביל את מדינת ישראל? קריסת היחסים עם הגדולה בידידותינו

מיקי לוי:  תאשים את עצמך, נתניהו, אתה הקברניט, כפי שאמרת בנאום המפורסם, אז אתה אשם

מיקי לוי:  אתה נושא באחריות

מיקי לוי:  היכן הכרת הטוב? להאשים את הנשיא ביידן באנטישמיות? אין לכם בושה? והינה מגיע הכוכב התורן, בן גביר: "הבחירה של הנשיא ביידן מנגד, להימנע מלהטיל וטו על ההחלטה מצידה של ארצות הברית, מוכיחה כי הוא לא מעמיד בראש סדרי העדיפויות שלו את ניצחון ישראל והעולם החופשי" – באמת? "אלא את שיקוליו הפוליטיים" – מאור הגולה, בן גביר

מיקי לוי:  השר שיקלי: "אנחנו לא עוד כוכב בדגל האמריקאי"

מיקי לוי:  יש לי חדשות לשר שיקלי: ללא ארצות הברית יקשה על מדינת ישראל להתקיים ולשרוד

מיקי לוי:  והינה, הגענו למצב שבו אנחנו מוחרמים על ידי רוב מדינות העולם, הגדולות בידידותינו – גרמניה, ארצות הברית

מיקי לוי:  נשאלת השאלה הפשוטה, אדוני, ראש הממשלה: איך הגענו למצב הזה? אתה אשם

מיקי לוי:       משפט אחרון, אדוני, ברשותך

מיקי לוי:  אדוני הנשיא ביידן, בשם חלק גדול בעם ישראל ואזרחי מדינת ישראל, אני מתנצל בפניך ומבקש סליחה

מיקי לוי:  אנחנו מוקירים אותך ואת העם האמריקאי

מיקי לוי:  תודה

חנוך דב מילביצקי: חברי הכנסת מלינובסקי ועמאר, אני אתן לכם לדבר בסוף, בסדר? חברת הכנסת מיכל מרים וולדיגר – איננה

חנוך דב מילביצקי:  חברת הכנסת טלי גוטליב, בבקשה, גברתי

טלי גוטליב: אני אזכיר לכם היסטוריה: כשהיינו תחת שלטון עות'מאני, היו אנשים שהתחנפו למולך העות'מאני, כי זאת גישה: בואו נתחנף למולך

מאיר כהן: זה לא המולך, זה לא המלך

טלי גוטליב: כשהיינו תחת שלטון מנדטורי, היו כאלה שאחזו בגישה של בואו נתחנף לבריטים ונרכין את ראשינו ונודה להם על הצהרת בלפור מ-1917, ומאז שקט

טלי גוטליב:  אנחנו נוריד את הראש, נוריד את הראש, נוריד את הראש

מיקי לוי: לא היינו אז מדינה

טלי גוטליב: לשיטתי שלי, כשמישה ארנס הגה את פרויקט הלביא בחשיבה אדירה של שכל ישראלי להביא לכאןall in in Israel , לעשות כאן את המטוסים הטובים ביותר, באו מארצות הברית, האמריקאים, אמרו, לא, לא, פוס, סטופ, לא מתאים, בואו, תעשו אצלנו, אנחנו נספק לכם מטוסים

טלי גוטליב:  עכשיו, תבינו משהו אחד, אני לא מורידה את הראש שלי, אפילו לא במילימטר

מיקי לוי: - - -      

חנוך דב מילביצקי: חבר הכנסת לוי, אנא

טלי גוטליב: כשארצות הברית הגיעה לכאן עם תחילת המלחמה, עם נושאת המטוסים שלה, אני חשבתי, אוי ואבוי

טלי גוטליב:  כי מה המסר? שאנחנו לא יכולים לבד, זה המסר

טלי גוטליב:  לא מסר מחזק, כי מסר מחזק הוא נשיא ארצות הברית שאומר, אנחנו נעביר לכם אמל"ח ואנחנו נאפשר לכם להילחם

טלי גוטליב:  מתחילת ההתחלות לא מאפשרים לנו, לא להעביר אוכל ולא להעביר מים

טלי גוטליב:  מתנים את הסיוע בפתיחת המצור על עזה ובמתן סיוע הומניטרי לעזה, לאורך כל המלחמה זה מה שאנחנו רואים

טלי גוטליב:  אז בכל הכבוד, מספיק עם זה – ודי

טלי גוטליב:  אתם חושבים שזה מאבק בראש הממשלה? זה מאבק בעם ישראל

טלי גוטליב:  זה באשר לזה

טלי גוטליב:  באשר לחוק הגיוס - - -      

יבגני סובה: מה הפתרון, טלי?      

טלי גוטליב: באשר לחוק הגיוס, אני מבהירה כאן את הדבר הבא: בשונה מהרבה אנשים שעלו פה על הדוכן, שמונעים משנאה ומיהירות ומהתנשאות, לי אין את הערכים האלה בכלל בסולם החשיבה שלי, ואומרת לכם כאן שאין לי כוונה להצביע לחוק הגיוס

טלי גוטליב:  ראש הממשלה יודע, כשאני אומרת שאני לא מצביעה למשהו – אני לא מצביעה למשהו

טלי גוטליב:  ואני אומרת כאן את מה שאני אומרת לממשלה, ואני אומרת את זה באחריות: אנחנו צריכים לדחות את הדיון בבג"ץ, וצריכים להתכנס כולנו למציאת נוסחת חוק הגיוס

טלי גוטליב:  אנחנו – עוברת לאירועי תופת אוקטובר – ישבנו בוועדת החוץ והביטחון, ראינו כמה הצעות חוק כוללות, שכוללות גם את כל מנגנון השירות הלאומי כשירות חובה, את כל מערך גמילות החסד כחלק מפתרון לחלוקה של פטורים לא על דרך פטור משירות צבאי, אלא על דרך חיוב ושירות הלאומי, אבל הגיע אלינו תופת אוקטובר, וזה לא חוק שמחוקקים בסדר זמנים כזה

טלי גוטליב:  אי-אפשר לעשות את הדבר הזה באינסטנט

טלי גוטליב:       ושלא תבינו, אם הממשלה תביא את חוק האינסטנט הזה לכאן, אני לא אצביע לו, זה גם לא חוק שיעמוד בבג"ץ

טלי גוטליב:  פה אני פונה לאחיי החרדים: בכל הכבוד, אמרתי לכם את זה לא פעם ולא פעמיים, אנחנו לא באותו מקום, אנחנו היום בעידן אחר

טלי גוטליב:  זה לא בגלל שעכשיו אם אני אגייס חרדים, יהיו לי לוחמים

טלי גוטליב:  לא מכשירים לוחמים תוך יום ולא תוך יומיים

טלי גוטליב:  וגם הצבא עצמו לא יכול להיות כרגע ערוך לגיוס מסיבי מאוד

טלי גוטליב:  אבל אנחנו צריכים להגיע למצב שאנחנו לא מצביעים פטור קטגורית לאף אחד

טלי גוטליב:  אנחנו במלחמת מצווה, ומדין תורה כולם צריכים להתגייס ולשמור על ארץ ישראל ועל נחלת אבותינו ועל מורשת אבותינו

טלי גוטליב:  אני אומרת לאחיי החרדים, ככל שאני אצליח לשכנע את היועצת המשפטית לממשלה, וככל שאכן נגיע למצב של הסכמה לדחיית הדיון, מצופה מכם במהלך הדחייה להתגייס בלי כפייה, אלא באמת מתוך מקום והבנה עמוקה שאנחנו במלחמת מצווה, ולטובת כבודם של חיילינו, ילדיי, ילדיכם, ילדי כולנו – כולם תחת האלונקה

חנוך דב מילביצקי: חברת הכנסת גוטליב, אנא לסיים

טלי גוטליב: דמו של איש לא סמוק מדמו של אחר, בלי שפגעתי בערך לימוד התורה

חנוך דב מילביצקי: תודה רבה

יבגני סובה: אז תצביעי גם נגד הארכת שירות סדיר

טלי גוטליב: ממש לא

חנוך דב מילביצקי: חברת הכנסת פרידמן, בבקשה

חנוך דב מילביצקי:       חבר הכנסת סובה, תודה רבה

חנוך דב מילביצקי:  תודה, נו

חנוך דב מילביצקי:  חבר הכנסת סובה, אתם יכולים לצאת החוצה ולדבר על זה

חנוך דב מילביצקי:  למה עכשיו מפה? חברת הכנסת גוטליב, תודה, תודה לכולם

חנוך דב מילביצקי:  אני מנסה לתת לחברת הכנסת פרידמן לדבר, זה התפקיד שלי כשאני פה

חנוך דב מילביצקי:       בבקשה, גברתי

יסמין פרידמן: אני רוצה להמשיך את מה שהתחלנו היום ולדבר על אחד החטופים

יסמין פרידמן:  התבקשתי לדבר על קית' סיגל, שאת בתו שיר אני פוגשת כאן

יסמין פרידמן:  הכרתי אותה כאן, ואני ממשיכה לפגוש אותה כאן

יסמין פרידמן:  קית' סיגל הוא האדם הכי עדין ונעים שתפגשו, למרות שהוא חי כאן בארץ 43 שנים

יסמין פרידמן:  משהו מהנימוסים האמריקאים נשאר טבוע בו

יסמין פרידמן:  קית' נולד וגדל בצ'אפל היל שבצפון קרוליינה, ובגיל 21 עלה ארצה מתוך ציונות אמיתית ותחושת שליחות

יסמין פרידמן:  הוא ואביבה אשתו, שעלתה ארצה מדרום אפריקה, בחרו להקים את ביתם בקיבוץ כפר עזה, מתוך אמונה בשלום

יסמין פרידמן:  לא עזרו שנים ארוכות של צבע אדום וסבבי לחימה בעזה

יסמין פרידמן:  קית' ואביבה נשארו בקיבוץ מתוך אותה שליחות ציונית שהביאה את שניהם ארצה

יסמין פרידמן:  בקיבוץ קית' ואביבה גידלו את ארבעת ילדיהם: שי, גל, אילן ושיר

יסמין פרידמן:  שי הוא היחיד שנשאר לגור בקיבוץ, והוא ניצל בנס מטבח 7 באוקטובר

יסמין פרידמן:  לאביבה וקית' יש חמישה נכדים בגילי ארבע עד תשע

יסמין פרידמן:  קית' הוא אבא וסבא מדהים, הוא משקיע את כל זמנו ומרצו בילדים ובנכדים

יסמין פרידמן:  הכי הוא אוהב לצאת עם המשפחה לטבע ולשחק כדורסל עם רועי, נכדו הבכור

יסמין פרידמן:  בכל סוף שבוע אביבה וקית' מגיעים באדיקות להתארח בצפון אצל אחת הבנות ולבלות עם הנכדים; בכל סוף שבוע – למעט השבת השחורה

יסמין פרידמן:       בבוקר 7 באוקטובר, כששמענו שיש ירי לעוטף, ישר התקשרנו אליהם

יסמין פרידמן:  הם לא ענו, אבל כתבו לנו בווטסאפ שיש חשש לחדירת מחבלים בקיבוץ ושהנחו אותם לשמור על שקט, אבל שהם כבר שעה נעולים בממ"ד והכול בסדר

יסמין פרידמן:  במשך שעתיים בכל 20 דקות קיבלנו מהם עדכון בקבוצת הווטסאפ המשפחתית שהכול בסדר

יסמין פרידמן:       די מהר הבנו שלא מדובר בירי שגרתי לעוטף, אבל כמו כולם עוד לא הבנו באיזה סדר גודל מדובר

יסמין פרידמן:  לאחר כשעתיים אבדה התקשורת איתם לחלוטין

יסמין פרידמן:  משיחות עם ילדים של שכנים הבנו שבכל השכונה אין קליטה, וגם ידענו שהסוללה של אביבה וקית' נמוכה

יסמין פרידמן:  כך עברו עלינו 36 שעות שבהן נאחזנו בתקווה שנגמרה להם הסוללה או הקליטה או שתיהן, אבל שהם נצורים בממ"ד והכול בסדר

יסמין פרידמן:  בתוך כל הכאוס הצלחנו להגיע לקצין בכוח שסרק את הקיבוץ, והוא סיפר לנו שהבית ריק

יסמין פרידמן:  כמה שעות לאחר מכן הגיעה הבשורה הנוראית, שבשעה 10:00 שכן ראה אותם נלקחים מביתם על ידי קבוצת מחבלים גדולה

יסמין פרידמן:      מאז אותה שבת חלפה חצי שנה; חצי שנה שאנחנו נאבקים יום-יום על המעשה הכי מוסרי, יהודי, נכון וחשוב – השבת החטופים הביתה

יסמין פרידמן:  במהלך חצי השנה הזאת זכינו לרגע המאושר והמרגש בחיינו, ובו קיבלנו בחזרה את אביבה האהובה שלנו

יסמין פרידמן:  אביבה וקית' – אני ממש מסיימת, זה פשוט דברים שהם כתבו – אביבה וקית' שנחטפו יחד, הוחזקו יחד בשבי

יסמין פרידמן:  כשהמחבלים סיפרו לאביבה שהיא הולכת לישראל, היא לא הסכימה ללכת בלי קית'

יסמין פרידמן:  כשקרעו אותה מעליו, הוא דרש ממנה להיות חזקה בשבילו והבטיח שהוא יהיה חזק בשבילה

יסמין פרידמן:  ארבעה חודשים חלפו מאז ההבטחה הזאת, ומי יודע כמה קית' מצליח להישאר חזק

יסמין פרידמן:  קית' לא אדם בריא, הוא סובל ממחלות כרוניות, זקוק לטיפול תרופתי שהוא לא מקבל כבר חצי שנה

יסמין פרידמן:  במהלך החטיפה המחבלים ירו בקית', שברו את צלעותיו, ומי יודע מה מצב הפצעים הללו היום

יסמין פרידמן:  נכדיו של קית' לא מבינים איפה סבא, ואיך זה שסבתא חזרה וסבא לא כבר חצי שנה

יסמין פרידמן:  חצי שנה אנחנו שומעים שעל החמאס משפיעים רק בלחץ צבאי

יסמין פרידמן:  הצבא ממשיך לעשות עבודה מדהימה

חנוך דב מילביצקי: נא לסיים

יסמין פרידמן: אני מסיימת, כי אני חייבת, בתקווה ותפילה שכולם ישובו הביתה

יסמין פרידמן:  תודה

חנוך דב מילביצקי: אמן, הלוואי

חנוך דב מילביצקי:  חבר הכנסת ואטורי, בבקשה

ניסים ואטורי: אדוני היושב-ראש, חבריי חברי הכנסת, אני יושב פה ושומע את חברי האופוזיציה, ותמיד מדברים פה על נתניהו אשם, אתם אשמים, האמריקאים ככה – בואו נחשוב דקה לפני, מה קרה? למה גנץ יצא לארצות הברית? הוא יצא לתדרך את האמריקאים כדי לפגוע בממשלת ישראל

ניסים ואטורי:  במי פגעו בסוף? פגעו בסוף – במדינת ישראל אתם פוגעים

ניסים ואטורי:  יאיר לפיד מתדרך את העיתונאים בחו"ל, וזה מה שאתם מביאים

ניסים ואטורי:  אתם מבינים?     

מאיר כהן: מה הוא עשה?     

ניסים ואטורי: אתם הבאתם אסון על ישראל בהתנהגות שלכם בעולם מול האמריקאים

ניסים ואטורי:  מה שקרה, הכול בגללכם

נאור שירי: תגיד, אתה בסדר? אני יוצא

נאור שירי:  זה לא נורמלי

ניסים ואטורי: הכול בגלל גנץ, הכול בגלל גנץ, שהלך ותדרך את האמריקאים בארצות הברית

ניסים ואטורי:  במי רציתם לפגוע? מה אתם עומדים פה כמו איזה צדיקים? אתם רציתם לפגוע בממשלה, וכך פגעתם במדינת ישראל

מיקי לוי: אבל גנץ הוא בממשלה

ניסים ואטורי: אין עסקת חטופים מחר - - -      

חנוך דב מילביצקי: חבר הכנסת לוי

מאיר כהן: אבל גנץ הוא בממשלה, מה אתה רוצה?     

מירב בן ארי: אבל גנץ הוא בממשלה שלך, מה יש לך?     

חנוך דב מילביצקי: חברת הכנסת מירב בן ארי

מירב בן ארי: מה קורה?      

ניסים ואטורי: נכון, נכון, גנץ חבר קואליציה

מירב בן ארי: הוא בממשלה שלך

חנוך דב מילביצקי: חברת הכנסת בן ארי

ניסים ואטורי: הוא מתנהג כמו גיס חמישי בקואליציה, ואין אחריות לאנשים

ניסים ואטורי:  אתם מדברים עכשיו על מי אחראי? נתניהו האחראי היחידי פה, הוא עומד מול העולם, עומד מול האמריקאים

יסמין פרידמן: אחראי זה אשם

חנוך דב מילביצקי: חברי הכנסת, אני אחזיר לחבר הכנסת ואטורי את הזמן הזה, אז בואו נתקדם

חנוך דב מילביצקי:  בואו נתקדם, בבקשה

ניסים ואטורי: אופוזיציה או לא אופוזיציה – גם לכם יש אחריות, יש אחריות מינימלית

ניסים ואטורי:  אנחנו בזמן מלחמה

מירב בן ארי: מה האחריות?     

ניסים ואטורי: אתם כבר עשיתם פה סיכומים לאחר שהכשלתם את מדינת ישראל גם בעמידה מול האמריקאים

ניסים ואטורי:  היחידי שעומד נכון הוא נתניהו

ניסים ואטורי:  מה אתם רוצים, להפסיק את הלחימה? לא להיכנס לרפיח? זה מה שאתם רוצים?     

מיקי לוי: אבל למה הוא לא נכנס?      

ניסים ואטורי: זה מה שאתם רוצים? אני לא מבין

מיקי לוי: אבל חודש וחצי, הוא אמר לפני חודש וחצי

ניסים ואטורי: תגידו לי, אתם חלק ממדינת ישראל? אתם קוראים לעצמכם הצד התורם – הכשלתם את עסקת החטופים

ניסים ואטורי:  40 חטופים היו צריכים לחזור הביתה היום

מירב בן ארי: מי?     

ניסים ואטורי: אתם הפרעתם להחזיר את החטופים הביתה

מירב בן ארי: התבלבלת - - -      

ניסים ואטורי: בזכות זה שהאמריקאים – ההחלטה שלהם באו"ם פגעה במדינת ישראל וחיזקה את חמאס בעמדתו

ניסים ואטורי:  אתם חכמים, חכמולוגים גדולים

ניסים ואטורי:  אתה יכול לחייך, מיקי לוי

ניסים ואטורי:  אתם אסון למדינה

ניסים ואטורי:  ההתנהגות של המנהיגים שלכם - -      

מירב בן ארי: מאיפה באת? מאיפה באת?     

ניסים ואטורי: - - של יאיר לפיד, בני גנץ

מיקי לוי: בני גנץ חבר בממשלה שלך

מירב בן ארי: תגיד לי, מאיזה כוכב ירדת?         

ניסים ואטורי: נו, אז מה? נו, אז מה?     

חנוך דב מילביצקי: חברת הכנסת בן ארי

ניסים ואטורי: מה זה אומר, שהוא חף מביקורת? אני לא הבנתי

מיקי לוי: לא, אם הוא לא מתאים, תסלקו אותו

ולדימיר בליאק: מה אתה רוצה? לך אליו, תגיד לו

ניסים ואטורי: בני גנץ הביא אסון על מדינת ישראל בתמיכה שלו, בתדרוך של האמריקאים, בתדרוך של האמריקאים - -      

נאור שירי: בשגשוג כלכלי

ניסים ואטורי: - - בהבאה לכך שהאמריקאים תומכים בהצעה באו"ם בעצם זה שלא הטילו וטו של הפסקת אש ללא החזרת החטופים, אתם מבינים את המשמעות?     

מירב בן ארי: תגיד לי, אתה חבר כנסת?     

ניסים ואטורי: ממה נפשך, בני גנץ? למה יצאת לארצות הברית ללא אישור ראש הממשלה? אתה חשבת שדפקת את ראש הממשלה – דפקת את מדינת ישראל

ניסים ואטורי:  גרמת אסון למדינת ישראל

מירב בן ארי: תגיד, אתה רציני?      

ניסים ואטורי: בגללכם החטופים לא חזרו הביתה

ניסים ואטורי:  תודה רבה

מירב בן ארי: וואי וואי וואי

חנוך דב מילביצקי: חברת הכנסת מטי צרפתי הרכבי – מוותרת

חנוך דב מילביצקי:  חברת הכנסת מלינובסקי, בבקשה

מירב בן ארי: מי עוד?      

חנוך דב מילביצקי: חברת הכנסת מלינובסקי ואז חבר הכנסת חמד עמאר, וזהו

מירב בן ארי: מלינובסקי, את הכשלת את עסקת החטופים כאופוזיציה

קריאה: בגללך, בגללך, בגללך

מירב בן ארי: את הכשלת את העסקה, את והאופוזיציה

נאור שירי: וגם שרון ניר

מירב בן ארי: מה זה? התבלבלתם לגמרי

ולדימיר בליאק: מלינובסקי, תתפטרי

מאיר כהן: מלינובסקי, את אשמה

מירב בן ארי: את אשמה

נאור שירי: איך אמר ביבי? את הראש, את אשמה

יוליה מלינובסקי: אדוני היושב-ראש, תודה רבה לך

יוליה מלינובסקי:  אדוני השר - - -      

מירב בן ארי: מה זה? זה - - -      

חנוך דב מילביצקי: חברת הכנסת בן ארי, בואו ניתן לחברת הכנסת לדבר

מירב בן ארי: - - -      

חנוך דב מילביצקי: אז תיקחי את הזמן להרהר ותחשבי אחר כך

יוליה מלינובסקי: חברים, תודה רבה

יוליה מלינובסקי:  אני אשמח אם תיתנו לי לדבר

מירב בן ארי: תנשמי

יוליה מלינובסקי: חבר הכנסת ואטורי הצליח להכניס לכולנו קצת אנרגיות ושוק, אבל בסדר, נתמודד

יוליה מלינובסקי:  שרדנו פה את אורן חזן, אז נשרוד גם את ואטורי, הכול בסדר

יוליה מלינובסקי:  אבל בינינו, הוא איש טוב

יוליה מלינובסקי:  כבן אדם הוא איש טוב, הבעיה היא שאיש טוב זה לא מקצוע

יוליה מלינובסקי:  הכול בסדר

יוליה מלינובסקי:       אני רוצה להגיד במה עוד האופוזיציה אשמה

יוליה מלינובסקי:  והינה נכנס יושב-ראש ועדת החוקה של הכנסת, שמחה רוטמן, ואני אדבר אליך, אדוני

שמחה רוטמן: את מדברת אליי?     

יוליה מלינובסקי: כן

שמחה רוטמן: אין בעיה

יוליה מלינובסקי: אז אני מצאתי עוד משהו שהאופוזיציה אשמה בו

יוליה מלינובסקי:  אנחנו ב-7 באוקטובר - - -      

שמחה רוטמן: רק אני מבקש שיירשם בפרוטוקול שאם האופוזיציה אשמה, זה איכשהו אני

יוליה מלינובסקי: כן, אז האופוזיציה אשמה בזה שמחבלי הנוח'בה עדיין לא עומדים למשפט

יוליה מלינובסקי:  אם אתם זוכרים, ב-7 באוקטובר ואחר כך תפסנו הרבה מאוד מחבלים, הייתה דעה – ואני מאמינה שכולנו מסכימים על זה – שצריך להעמיד את הנבלות האלה לדין, למשפט

יוליה מלינובסקי:  יש לנו חובה מול הנרצחים, מול המשפחות, מול הנפגעים, להעמיד אותם למשפט ולמצות איתם את הדין, גם למען הצדק הפנימי שלנו כאומה

יוליה מלינובסקי:  אבל האופוזיציה אשמה בזה שהממשלה עדיין לא השכילה להחליט באיזו מסגרת להעמיד לדין את מחבלי הנוח'בה

יוליה מלינובסקי:  מודה באשמה, מודה

חנוך דב מילביצקי: זה לא - - - יוליה

יוליה מלינובסקי: לא, לא, זו האמת

יוליה מלינובסקי:  יש ועדת משנה בוועדת חוקה, ועדה חסויה, שדנה בנושאים האלה

יוליה מלינובסקי:  היה מאמץ משותף

יוליה מלינובסקי:  הכנסנו לחדר הוועדה גם את היועצת המשפטית של הממשלה, גם את שר המשפטים

יוליה מלינובסקי:  אז אמרו לנו בחודש דצמבר, מוקדם, אנחנו עוד צריכים זמן

יוליה מלינובסקי:  היועצת המשפטית אמרה: חברים, אנחנו פה ממלאים חובות, ממלאים הוראות של הדרג המדיני

יוליה מלינובסקי:  מה שהממשלה תחליט זה מה שיהיה, כי יש פה השלכות רוחב

יוליה מלינובסקי:  אני לא איכנס לנושא עונש מוות, באיזו מסגרת, איך לעשות, אבל ברור שאת ההחלטות האלה צריכה לקבל ממשלה

יוליה מלינובסקי:  אז מודה באשמתי, זה שאנחנו באופוזיציה עדיין לא מאפשרים לממשלה להחליט - -      

שמחה רוטמן: זה שאתם לא בממשלה, יוליה

יוליה מלינובסקי: - - לממשלה ולשר המשפטים ולראש הממשלה ולשר הביטחון, להחליט כבר

יוליה מלינובסקי:  תחליטו כבר באיזו מסגרת מעמידים לדין את מחבלי נוח'בה

יוליה מלינובסקי:  אנחנו באופוזיציה לוקחים את האחריות וגם את האשמה, אבל לצערי הרב, כרגע ההחלטות הן בידיים שלכם, ואתם פשוט לא מסוגלים לקבל

יוליה מלינובסקי:  לכן כל כמה חודשים יושב-ראש ועדת חוקה – מה הוא עושה? מאריך את המעצר של מחבלי הנוח'בה בעוד כמה חודשים בלי שיש לזה פתרון

יוליה מלינובסקי:  והוא בעצמו, אדוני יושב-ראש ועדת חוקה, אמר לא פעם בדיונים שהמצב הזה הוא בלתי נסבל

חנוך דב מילביצקי: נא לסיים

יוליה מלינובסקי: אני מסיימת, אדוני היושב-ראש

יוליה מלינובסקי:  אז אנא מכם, תחליטו כבר

חנוך דב מילביצקי: תודה

חנוך דב מילביצקי:  חבר הכנסת חמד עמאר

חמד עמאר:  אדוני היושב-ראש, חבריי חברי הכנסת, חבל שחבר הכנסת ואטורי לא האשים אותנו במה שקורה בצפון

חמד עמאר:  זה היה גם חסר כי הוא מהצפון

חמד עמאר:  אבל להגיד לכם את האמת, בהתחלה הייתי אומר: הממשלה הפקירה את הצפון

חמד עמאר:  אבל אני אומר לכם: הממשלה לא הפקירה את הצפון, היא ויתרה על הצפון

חמד עמאר:  זה יותר קשה מאשר להפקיר, כי מה שקורה בצפון זה מלחמה

חמד עמאר:  מלחמה של ממש

חמד עמאר:  אנשים לא נמצאים בבתים שלהם; אנשים לא נמצאים בעסקים שלהם; אנשים גם לא יודעים מתי יחזרו לבתים שלהם

חמד עמאר:       לכן אני לא מצליח להבין את הקואליציה, שעולה כאן ומאשימה את האופוזיציה

חמד עמאר:  אפילו ביחסים עם ארצות הברית האופוזיציה אשמה

חמד עמאר:  אבל אני לא יכול יותר לדבר על הקואליציה הזאת, כי היא יכולה כל יום לצאת עלינו במשהו חדש

חמד עמאר:  אבל אני חייב לשתף אתכם

חמד עמאר:  אתמול השתתפתי בהלווייתו של עו"ד ג'מאל חיר

חמד עמאר:  ג'מאל חיר, תושב אבו סנאן, חבר עמותת הקצינים הדרוזים

חמד עמאר:  אני מכיר אותו שנים רבות – איש של עשייה, של תרומה

חמד עמאר:  הוא נרצח אחרי שהטמינו לו מטען בתוך הרכב שלו

חמד עמאר:  הוא הסיע את אשתו לבית ספר – אשתו מנהלת בית ספר – וחזר אחרי שאשתו ירדה

חמד עמאר:  200 מטר אחרי זה מופעל המטען, וזה מעיד על מטען מקצועי ביותר

חמד עמאר:  הבן אדם נשרף בתוך האוטו ומת

חמד עמאר:       אני אגיד לכם, מה שקורה היום בנושא של משילות במדינת ישראל – בעצם כמו שוויתרו על הצפון, ויתרנו על המשילות במדינת ישראל

חמד עמאר:  אין משילות

חמד עמאר:  כל אחד יכול לעשות מה שהוא רוצה, כי אחוז הפענוח של הרציחות הוא אפס

חמד עמאר:       אשתף אתכם בעוד דבר אחד: הייתה לי שיחה עם קצין בכיר במשטרה לשעבר

חמד עמאר:  היום הוא לא קצין בכיר

חמד עמאר:  הוא אמר לי: פעם, בשביל לרצוח מישהו, ארגוני הפשע היו צריכים לשלם בין חצי מיליון למילון שקל, ולכן לא היו הרבה רציחות

חמד עמאר:  היום, בכמה אלפים בודדים אתה יכול להזמין רצח ולרצוח את מי שאתה רוצה, כי אחוז הפענוח שלנו במשטרה הוא אפס

חמד עמאר:  אנשים נרצחים כשהם יוצאים מהבתים שלהם

חמד עמאר:  לאנשים אין ביטחון בכלל בתוך מדינת ישראל

חמד עמאר:  לכן, ממשלה כזאת אין לה זכות קיום, אם היא לא יכולה לתת ביטחון

חמד עמאר:  היא לא יכולה לתת ביטחון אישי לאנשים

חמד עמאר:  היא נכשלה גם בכלכלה

חמד עמאר:  תודה רבה

חנוך דב מילביצקי: תודה

חנוך דב מילביצקי:  חבר הכנסת קלנר, אחרון הדוברים, בבקשה

אריאל קלנר: אדוני היושב-ראש, "אין ידידות בענייני מדיניות, יש לחץ" – כתב זאב ז'בוטינסקי

אריאל קלנר:  "מה שמכריע את הכף אינו הטוב או הרע של המושל

אריאל קלנר:  זוהי כמות הלחץ - - - אם הלחץ אינו בא אלא מצד מתנגדינו - - - הרי כל מה שייעשה בארץ – נגדנו ייעשה, אף אם האיש שעומד בראש הממשלה" – בריטניה, הוא התכוון – "ייקרא בלפור, אף אם ייקרא וודג'ווד, אף אם ייקרא תיאודור הרצל! כי התיקון הקל ביותר בענייני מדינה אינו נקנה אלא על ידי לחץ ומלחמה

אריאל קלנר:  ומי שאין לו המרץ, או אין לו ההעזה, או אין לו הכישרון, או אין לו החשק להילחם – זה לא ישיג אף את התיקון הקל ביותר לטובתנו!"      עד כאן ז'בוטינסקי

אריאל קלנר:  שנים הסבירו לנו שתמיכה בין-לאומית מקבלים על ידי פייסנות

אריאל קלנר:  כך באוסלו, כך בהתנתקות

אריאל קלנר:  גם אם לא יהיה שלום, תהיה לנו לגיטימציה

אריאל קלנר:  עינינו הרואות שבכל שנות ה- so called כיבוש לא הגענו להאג ולא פגעו בנו כמו אתמול במועצת הביטחון

אריאל קלנר:  חצי שנה אחרי הטבח הזוועתי, כשהלגיטימציה צריכה להיות בשיאה, אנחנו מגונים

אריאל קלנר:       לא, חבריי, זה לא בגלל נתניהו

אריאל קלנר:  רק לא ביבי זו מחלה מקומית

אריאל קלנר:  בעולם שלנו, כמו שאמר ז'בוטינסקי, אין ידידות בענייני מדיניות, יש לחץ

אריאל קלנר:  מי שחושב שאם נצדיע לכל גחמה של ביידן נקבל לגיטימציה, לא למד כלום מכלום

אריאל קלנר:  מי שהגאווה הלאומית של נתניהו מפריעה לו, אני אזכיר לו דברי מנהיג ימין אחר, שגם אותו השמאל שנא בחייו

אריאל קלנר:  ב-14 בדצמבר 1981 לאחר החלת הריבונות על הגולן, כאשר הנשיא רייגן הורה על השעיית מזכר הבנה אסטרטגי בין המדינות ועיכוב רכישת מוצרים ביטחוניים מישראל, כך הגיב בגין: האם אנחנו מדינת וסלים שלכם? אין לכם זכות להעניש את ישראל, כפי שאין לכם זכות להטיף לנו מוסר

אריאל קלנר:  עם ישראל התקיים 3,700 שנה ללא מזכר הבנה עם אמריקה, וימשיך עוד 3,700 שנה בלי מזכר זה

אריאל קלנר:  נא להודיע לשר החוץ שחוק הגולן יישאר בתוקפו

אריאל קלנר:  אין כוח בעולם שיהיה בו כדי לבטלו

אריאל קלנר:       ואיזו ביקורת, אדוני היושב-ראש, הייתה על בגין בשמאל? או-הו

אריאל קלנר:  השנים חלפו, וב-21 במרץ 2019 הצהיר נשיא ארצות הברית טראמפ על ההכרה בריבונות הישראלית ברמת הגולן

אריאל קלנר:  בגין צדק; ז'בוטינסקי צדק; נתניהו צודק

אריאל קלנר:  תודה, ראש הממשלה, על העמידה האיתנה

אריאל קלנר:  איננו וסאלים

חנוך דב מילביצקי: תודה

חנוך דב מילביצקי:  מי השר המסכם?     

מיקי לוי: אבל כוכב בדגל האמריקני - - -     

אריאל קלנר: אתה וסל

אריאל קלנר:  היית ונשארת וסל - - -      

מיקי לוי: אתם חבורה של לא-יוצלחים

מיקי לוי:  שבוע אחרי האירועים הייתם כמו פרצוף - - -     

אריאל קלנר: שמעתי את הדברים שלך

אריאל קלנר:  אתה וסל

אריאל קלנר:  עליך נאמר

אריאל קלנר:  לא דיברנו בשמך, אתה וסל - - -     

חנוך דב מילביצקי: חבר הכנסת לוי, לא ראוי

חנוך דב מילביצקי:  חבר הכנסת לוי, אני לא רוצה לקרוא אותך לסדר

מיקי לוי: אתם חבורה של כלומניקים

אריאל קלנר: - - - וסל

אריאל קלנר:  היית ונשארת וסל

חנוך דב מילביצקי: תודה לכולם

חנוך דב מילביצקי:       אנחנו נעבור להצבעה, הצבעה על חוק כליאתם של לוחמים בלתי חוקיים (תיקון מס' 4 והוראת שעה – חרבות ברזל) (תיקון), התשפ"ד–2024, בקריאה ראשונה

חנוך דב מילביצקי:  הצבעה

חנוך דב מילביצקי: בעד ההצעה להעביר את הצעת החוק לוועדה – 18 

חנוך דב מילביצקי: נמנעים – אין  

חנוך דב מילביצקי: 18 בעד, אין מתנגדים, אין נמנעים

חנוך דב מילביצקי:  אני קובע כי הצעת חוק כליאתם של לוחמים בלתי חוקיים (תיקון מס' 4 והוראת שעה – חרבות ברזל) (תיקון), התשפ"ד–2024, אושרה בקריאה ראשונה, ותעבור לדיון בוועדת החוץ והביטחון לצורך הכנתה לקריאה השנייה והשלישית

חנוך דב מילביצקי: הודעה למזכירות הכנסת

ראדה חסייסי: תודה

ראדה חסייסי:  ברשות יושב-ראש הישיבה, הינני מתכבדת להודיעכם, כי הונחה היום על שולחן הכנסת החלטת ועדת הפנים והגנת הסביבה בדבר פיצול מתוך פרק ג' בהצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג–2023

ראדה חסייסי:  תודה

ראדה חסייסי: [מס' מ/1625; דברי הכנסת, מושב ראשון, חוב' ל', ישיבה 82; נספחות

ראדה חסייסי: ]  

חנוך דב מילביצקי: אנחנו נעבור להצעת חוק תובענות ייצוגיות (תיקון מס' 15), התשפ"ד–2024

חנוך דב מילביצקי:  הצעת חוק זו נדונה בכנסת בקריאה הראשונה ביום ל' בסיוון התשפ"ג, והועברה לוועדת החוקה, חוק ומשפט

חנוך דב מילביצקי:  הצעת החוק מוגשת ללא הסתייגויות לקריאה השנייה והשלישית

חנוך דב מילביצקי:  להצעת החוק הוגשו בקשות רשות דיבור

חנוך דב מילביצקי:  חבר הכנסת רוטמן, בבקשה, אדוני

חוק ומשפט): תודה רבה, אדוני היושב-ראש

חוק ומשפט):  חבריי חברי הכנסת, כנסת נכבדה, בהצעת החוק שלפניכם מוצע לקבוע כי בתובענה ייצוגית נגד רשות מקרקעי ישראל, תזכה רשות מקרקעי ישראל להגנות הייחודיות הניתנות לרשויות בתביעה להשבת תשלומי חובה, כגון מס או אגרה, גם ביחס לסכומים שאינם תשלומי חובה וגם במקרים שבהם רמ"י נחשבת כמי שפועלת בהם בכובעה כעוסק, וכמי שמבצעת פעילות מסחרית, כגון גביית דמי חכירה או דמי היתר

חוק ומשפט):       ההגנות הייחודיות הן האפשרות להימנע מאישור התובענה הייצוגית, כאשר הרשות חדלה מלבצע את הגבייה שבגינה הוגשה הבקשה לאישור התובענה, והגבלת החבות של הרשות לתביעת השבה של סכומים שנגבו בשנתיים שקדמו למועד אישור התובענה

חוק ומשפט):  התיקון כולל הרחבה של פרט 11, שעניינו תביעה כנגד רשות והבהרה כי תביעה נגד רשות מקרקעי ישראל להשבת סכומים שנגבו שלא כדין, לא תוכל להיות מוגשת לאישור, לפי פרט 1 לתוספת

חוק ומשפט):       ההצדקות לתיקון האמור הן היותה של רשות מקרקעי ישראל גוף ציבורי, המשרת מטרות ציבוריות, חברתיות ולאומיות, אשר פועלת ככל רשות מרשויות המדינה, ומיוצגת בערכאות המשפטיות על ידי פרקליטות המדינה, וכן הרצון להימנע מהתדיינויות בכל תיק בשאלה מה האופי הדומיננטי של הפעילות נשוא הבקשה לאישור התובענה הייצוגית

חוק ומשפט):       הוועדה מצאה כי יש היגיון בהצדקות האמורות, ואישרה את התיקון המוצע לקריאה השנייה והשלישית כבר ביולי 2023

חוק ומשפט):  אלא שבשל בקשת רוויזיה, נדחה הדיון והתחדש רק לאחרונה

חוק ומשפט):  בהקשר זה יצוין כי בשנת 2018 תוקן תיקון דומה מבחינה מהותית בצו של שרת המשפטים, אלא שבית המשפט העליון, בשבתו כבג"ץ, פסל את הצו בעילה של חריגה מסמכות, תוך שהוא דוחה את מועד פקיעתו של הצו עד ה-1 בפברואר 2024, על מנת לאפשר לממשלה לקדם את התיקון בחקיקה ראשית

חוק ומשפט):       אומנם הממשלה הביאה את התיקון לכנסת קודם לפקיעת הצו, אך בשל העיכוב שחל מאז אושרה ההצעה לקריאה השנייה והשלישית עד היום, בוטל בינתיים הצו, כך שכיום אין לרשות מקרקעי ישראל את ההגנות האמורות

חוק ומשפט):  אולם, מאחר שכאמור לעיל, התיקון אושר לקריאה השנייה והשלישית כבר ביולי 2023, מצאה הוועדה לנכון להחיל את התיקון המוצע כבר ממועד הפקיעה של הצו, ב-1 בפברואר 2024, ולא להזדקק להסדר הייחודי לתקופת הביניים בת החודשיים

חוק ומשפט):  כמובן שהעיכוב נבע גם ממלחמת חרבות ברזל

חוק ומשפט):  אלמלא פרוץ המלחמה באוקטובר, סביר להניח שהחוק היה מקודם בקצב הרגיל

חוק ומשפט):       בהצעת החוק הזאת מוצע תיקון נוסף: תיקון סעיף 30(2) לחוק, שעניינו אופן תיקון התוספת השנייה על ידי שר המשפטים

חוק ומשפט):  כיום רשאי שר המשפטים – לאחר היוועצות עם שר האוצר באישור ועדת החוקה, חוק ומשפט – להוסיף פרטים לתוספת השנייה, אך לא לשנות פרטים או להסיר פרטים מן התוספת

חוק ומשפט):  במצב זה נוצר חוסר סימטריה ומתערער הכלל, שלפיו הפה שאסר הוא הפה שהתיר

חוק ומשפט):  הוועדה ביקשה לשנות את חוסר הסימטריה האמור

חוק ומשפט):  עם זאת, מאחר שהפרטים שמצויים בתוספת יכולים להיקבע או על ידי השר או בחקיקה ראשית, ביקשה הוועדה לצמצם את סמכות השר להסיר פרטים מן התוספת רק ביחס לפרטים שנוספו באמצעות צו – כלומר על ידי השר ולא על ידי המחוקק הראשי – כמובן שבכפוף לדרישת ההיוועצות בשר האוצר ובאישור ועדת החוקה, חוק ומשפט

חוק ומשפט):       מדובר, להבנתנו, בהסדר מאוזן ויש לקוות שיביא לתיקונים מיטביים של התוספת

חוק ומשפט):  בטרם אבקש ממך, אדוני יושב-הראש, ומחבריי חברי הכנסת לאשר את הצעת החוק בקריאה השנייה והשלישית – שכן לא הוגשו לה הסתייגויות – אני רוצה להודות, כמובן, לצוות המשפטי של הוועדה, שטרח רבות, למשרד המשפטים, וכן במיוחד אני רוצה להודות לחבר הכנסת יואב סגלוביץ', שהגיע בישורת האחרונה והעיר הערות חשובות לגופו של הסדר

חוק ומשפט):       כך הגיעה הצעת החוק הזאת, בהסכמה מלאה כאן, לשולחן המליאה

חוק ומשפט):  וכמובן, למירב שעשתה גם היא לקדם את הנחתה בתיאום עם אופיר יושב-ראש הקואליציה, כך שהחוק יעלה בהקדם

חוק ומשפט):  תודה לכולם על כך

חוק ומשפט):  כאמור, אני מבקש מחבריי לאשר את הצעת החוק בנוסח הוועדה בקריאה השנייה והשלישית

חנוך דב מילביצקי: תודה, אדוני

חנוך דב מילביצקי:  כאמור, להצעת החוק לא הוגשו הסתייגויות, אך הוגשו בקשות לרשות דיבור

חנוך דב מילביצקי:  חבר הכנסת יאיר לפיד – אינו נוכח; מאיר כהן – אינו נוכח; קארין אלהרר – אינה נוכחת

חנוך דב מילביצקי:  מירב כהן, בבקשה, גברתי

מירב כהן: כבוד היושב-ראש, כנסת נכבדה, יש אלטרנטיבה

מירב כהן:  זה לא חייב להיות ככה

מירב כהן:  אולי ייקח לנו זמן להשלים את התיקון, אבל מרגע שנחליף את ממשלת האסון והמחדל, השיפור פה יהיה מהיר ומשמעותי

מירב כהן:       דמיינו הובלה אחראית, במקום הדיפת אחריות למרחקים ארוכים; דמיינו לרגע ממשלה שמכריעה במקום דחיינות אין-סופית, שכבר התרגלנו אליה; דמיינו ממשלה שמדברת על היום שאחרי, ומציבה מטרות מדיניות, במקום סיסמאות חלולות; דמיינו שוויון בנטל לכולם, במקום הכבדת הנטל על הציבור המשרת; דמיינו רשת ביטחון כלכלית למי שלחמו, במקום שיפור התנאים למי שהשתמטו; דמיינו קבינט שמנהל את יחסינו עם ארצות הברית בחדר סגור, ולא בהודעות לתקשורת ובעקיצות בטוויטר; דמיינו שותפות קואליציוניות שלנגד עיניהן, קודם כול, עתיד הממלכה, ולא שוד הקופה הציבורית לטובת סקטורים ומקורבים תוך כדי מלחמה

מירב כהן:      דמיינו שר חינוך שמתעקש על לימודי ליבה; דמיינו שהשרה האחראית על המשטרה מנסה להגביר את תחושת הביטחון האישי, ולא להגביר את הלהבות; דמיינו שר ביטחון שיוודא שהצבא יגן על הגבולות, ולא על יוזמות משיחיות ומסוכנות של נוער הגבעות; דמיינו שר אוצר שפועל לפי מדיניות מקצועית, ולא לפי טובות הנאה מגזריות; דמיינו שרים שאצלם שיקום יישובי הצפון והנגב המערבי, בתעדוף גבוה יותר מהקמת בית המקדש השלישי; דמיינו ממשלת תיקון שמקדמת חוקה בהסכמה רחבה, במקום הפיכה משטרית בהכרעה אלימה

מירב כהן:       עכשיו התעוררו

מירב כהן:  הידיים של מי שריסקו את המדינה, ידיים כושלות, עדיין מחזיקות בהגה

מירב כהן:  ממשלת התיקון לא תוכל להחזיר את הנרצחים והנרצחות, אבל היא תעשה הכול, הכול, כדי להחזיר את החטופות ואת החטופים

מירב כהן:  היא תחזיר לנו את הביטחון והיא תחזיר את המדינה למסלול הנכון

מירב כהן:  זה אפשרי

מירב כהן:       או שנלך לבחירות עכשיו, או שנמשיך להיגרר מנתניהו לבן גביר, מגולדקנופ לסמוטריץ', מתהום לתהום, ממחדל למחדל, מאסון לאסון, משבעה לשבעה

מירב כהן:  בואו נביא את התיקון, זה בידיים שלנו

חנוך דב מילביצקי: חבר הכנסת אלעזר שטרן – מוותר; חבר הכנסת מיקי לוי – מוותר

חנוך דב מילביצקי:  חברת הכנסת מירב בן ארי, בבקשה, גברתי

מירב בן ארי: תודה, אדוני היושב בראש

מירב בן ארי:  אי-אפשר שלא להתייחס למופע האימים שהיה כאן של קפטן ואטורי, שעוד עלה לדוכן והאשים את האופוזיציה בכישלון – אני לא יודעת איך לתאר את זה – כישלון המלחמה, כישלון עסקת החטופים

מירב בן ארי:  זאת אומרת, מעולם לא היה מקרה כזה קשה של גמל שלא רואה את הדבשת שלו

מירב בן ארי:  אני חושבת שזה מצריך ממש התערבות מקצועית, כי לי אין פתרון

מירב בן ארי:       מה שקורה כאן זו ההתבלבלות שמתחיל אותה נתניהו

מירב בן ארי:  במסגרת ראש הממשלה מועברים, כנראה, דפי המסרים

מירב בן ארי:  יש חברי כנסת שעושים סינון ולא מהדהדים את המסרים המעוותים

מירב בן ארי:  אצל ניסים ואטורי המנגנון לא עובד

מירב בן ארי:  הוא לא עובד

מירב בן ארי:  ולכן, הוא לא לקח את המסרים ואמר: רגע, אולי בעצם ראש הממשלה אשם? אולי בעצם המדיניות שלו גרועה? לא

מירב בן ארי:  הוא מאשים

מירב בן ארי:  הוא מאשים את האופוזיציה; הוא מאשים את הצד הזה בעסקת החטופים, בכישלון

מירב בן ארי:  אז בואו נעשה סדר

מאיר כהן: וגנץ - - -     

מירב בן ארי: גנץ אשם שהוא בכלל חלק מהממשלה

מירב בן ארי:  מה אנחנו קשורים? אנחנו באופוזיציה

מירב בן ארי:  הוא השותף שלו, לא אנחנו

מירב בן ארי:       באמת, הנושא הזה שחברי הכנסת מקבלים דפי מסרים, לא עומדים שנייה ואומרים: רגע, זה לא הגיוני שאופוזיציה אשמה; זה לא הגיוני שגנץ נסע לארצות הברית – הוא בכלל מהמפלגה שלי – והוא פגע ביחסים עם ארצות הברית

מירב בן ארי:       מי שפגע ופוגע ביחסים עם ארצות הברית זה ראש הממשלה נתניהו, זה שאמר שאם ארצות הברית לא תטיל וטו, הוא לא יאפשר למשלחת התיאום של רון דרמר וצחי הנגבי לצאת

מירב בן ארי:  זה כמו הספר של הבת שלי: העכבר ששאג

מירב בן ארי:  על מי אתה שואג? על מי אתה שואג? על ארצות הברית? באמת, הרי אי-אפשר לצאת לאותו מבצע ברפיח – או מה שזה לא יהיה – ללא תמיכה של ארצות הברית, כי בסוף אנחנו זקוקים לארצות הברית

מירב בן ארי:  על מי אתה שואג? על מי אתה מאיים? ועוד מאיים כששר הביטחון בעצמו נמצא בארצות הברית

מירב בן ארי:  זאת אומרת, איזו משלחת ביטלת? את צחי הנגבי? אבל שר הביטחון שלך שם

מירב בן ארי:      זה מדהים אותי איך מהאסון הזה של 7 באוקטובר, המלחמה הצודקת ביותר – איך יכול להיות שהדבר הזה מתהפך עלינו? איך ב-7 באוקטובר הייתה לנו תמיכה בין-לאומית רחבה, כל העולם התייצב – אני הייתי באיחוד האירופי, אנשים נסעו, ראו תמיכה מקיר אל קיר – איך יכול להיות שהכול התהפך עלינו? איך נשארנו לבד?      למה אי-אפשר לקחת אחריות? הוא מאשים – בדקתי – את צמרת צה"ל

מירב בן ארי:  ואטורי מאשים את האופוזיציה

מירב בן ארי:  הוא מאשים את תומכי ההתנתקות

מירב בן ארי:  תכף הוא הולך לבן-גוריון

מירב בן ארי:  כולם אשמים – הוא לא אשם

מירב בן ארי:  הוא לא אשם

מירב בן ארי:  מאיר כהן – אשם; מיקי לוי – אשם; אפילו נאור שירי אשם

מירב בן ארי:  אבל הוא לא אשם

מירב בן ארי:      ראש הממשלה של 7 באוקטובר מתנער מאחריות

מירב בן ארי:  אבל די, מספיק, באמת, חראם

מירב בן ארי:  אנחנו בשפל המדיני הכי גרוע שהיה למדינת ישראל

מירב בן ארי:  זה הכי גרוע שהיינו אי-פעם

מירב בן ארי:  השער של האקונומיסט עם דגל ישראל alone – מעולם לא היינו במצב כזה, קטסטרופה

מירב בן ארי:  במקום לבוא, לעמוד פה ולקחת אחריות – כולם אשמים

מירב בן ארי:       לשבת פה ופשוט להיות בהלם

מירב בן ארי:  בהלם ממה שעובר על חברי כנסת בקואליציה הזאת

מירב בן ארי:  יכול להיות שמשהו בשיקול הדעת השתבש

מירב בן ארי:  זה רע מאוד לישראל

מירב בן ארי:  אנחנו לא ננצח ככה – אנחנו רק מפסידים

מירב בן ארי:  תודה

חנוך דב מילביצקי: תודה

חנוך דב מילביצקי:  חבר הכנסת רם בן ברק – איננו; חבר הכנסת יואב סגלוביץ' – איננו; חבר הכנסת בועז טופורובסקי– איננו; חברתה כנסת מיכל שיר סגמן – איננה; חבר הכנסת עידן רול – איננו; חבר הכנסת יוראי להב הרצנו – איננו; חבר הכנסת ולדימיר בליאק – לא נמצא; חבר הכנסת רון כץ – איננו; חברת הכנסת מתי צרפתי הרכבי – מוותרת; חברת הכנסת טטיאנה מזרסקי – איננה; חברת הכנסת יסמין פרידמן – איננה; חברת הכנסת דבי ביטון – איננה; חבר הכנסת משה טור פז – איננו; חבר הכנסת סימון דוידסון – איננו

חנוך דב מילביצקי:  חבר הכנסת נאור שירי, מעוניין לדבר?     

נאור שירי:  - - -      

חנוך דב מילביצקי: מוותר

חנוך דב מילביצקי:  חברת הכנסת שלי טל מירון – איננה; חבר הכנסת ירון לוי – איננו; חבר הכנסת אביגדור ליברמן – אינו נוכח; חבר הכנסת עודד פורר – אינו נוכח; חבר הכנסת יבגני סובה – אינו נוכח; שרון ניר?     

שרון ניר:  - - -      

חנוך דב מילביצקי: מוותרת

חנוך דב מילביצקי:  חברת הכנסת יוליה מלינובסקי – איננה; חבר הכנסת חמד עמאר – איננו; חברת הכנסת מרב מיכאלי – איננה; חברת הכנסת נעמה לזימי – איננה; חבר הכנסת גלעד קריב – איננו; חברת הכנסת אפרת רייטן מרום – איננה; חברת הכנסת פנינה תמנו שטה – איננה; חבר הכנסת מרדכי ביטון – איננו; חבר הכנסת מתן כהנא – איננו; חברת הכנסת אורית פרקש הכהן – איננה; חבר הכנסת אלון שוסטר – איננו

חנוך דב מילביצקי:       אנחנו נעבור להצבעה

חנוך דב מילביצקי:  אנחנו נעבור להצבעה בקריאה שנייה על הצעת חוק תובענות ייצוגיות (תיקון מס' 15), התשפ"ד–2024, כנוסח הוועדה

חנוך דב מילביצקי:  הצבעה

חנוך דב מילביצקי: בעד סעיפים 1–3 – 15 

חנוך דב מילביצקי: נמנעים – אין  

חנוך דב מילביצקי: 15 בעד, אין מתנגדים, אין נמנעים

חנוך דב מילביצקי:  אני קובע כי הצעת החוק אושרה בקריאה השנייה

חנוך דב מילביצקי:       נעבור להצבעה בקריאה שלישית על הצעת חוק תובענות ייצוגיות (תיקון מס' 15), התשפ"ד–2024

חנוך דב מילביצקי:  הצבעה

חנוך דב מילביצקי: בעד החוק – 15 

חנוך דב מילביצקי: נמנעים – אין  

חנוך דב מילביצקי: 15 בעד, אין מתנגדים, אין נמנעים

חנוך דב מילביצקי:  אני קובע כי הצעת חוק תובענות ייצוגיות (תיקון מס' 15), התשפ"ד–2024, התקבלה בקריאה השנייה והשלישית, ותיכנס לספר החוקים

חנוך דב מילביצקי: הודעה למזכירות הכנסת

אלינור ימין: תודה

אלינור ימין:  ברשות יושב-ראש הישיבה, אני מתכבדת להודיעכם, כי הונחו היום על שולחן הכנסת –      לקריאה שנייה ולקריאה שלישית: הצעת חוק מגבלות על חזרתו של מורשע במעשה טרור לסביבת נפגעי העבירה, התשפ"ד–2024, שהחזירה הוועדה לביטחון לאומי; הצעת חוק לתיקון פקודת העיריות (מס' 157), התשפ"ד–2024, שהחזירה ועדת הפנים והגנת הסביבה; הצעת חוק סיוע לסטודנטים ששירתו במילואים (תיקוני חקיקה והוראת שעה), התשפ"ד–2024, שהחזירה ועדת החינוך התרבות והספורט

אלינור ימין:  תודה

חנוך דב מילביצקי: תודה

חנוך דב מילביצקי: [מס' מ/1729; דברי הכנסת, חוב' כ"ב, ישיבה 158; נספחות

חנוך דב מילביצקי: ] 

חנוך דב מילביצקי:  הנושא הבא על סדר-היום – הצעת חוק לתיקון פקודת העיריות (מס' 156 – הוראת שעה – החלטה על הטלת ארנונה כללית לגבי שנת הכספים 2024), התשפ"ד–2024, לקריאה השנייה והשלישית

חנוך דב מילביצקי:  אני מזמין את יושב-ראש ועדת הפנים והגנת הסביבה חבר הכנסת יעקב אשר להציג את הצעת החוק

חנוך דב מילביצקי:  בבקשה, אדוני

והגנת הסביבה): מכובדי היושב-ראש, ידידי ומכובדי - -      

חנוך דב מילביצקי: תלמידך

והגנת הסביבה):  - - וחברי הכנסת, אני מתכבד להביא בפניכם את הצעת חוק לתיקון פקודת העיריות (מס' 156 – הוראת שעה – החלטה על הטלת ארנונה כללית לגבי שנת הכספים 2024), התשפ"ד–2024, לקריאה השנייה ולקריאה השלישית

והגנת הסביבה):  סעיף 276 לפקודת העיריות קובע כי ככלל, החלטת מועצת העירייה בדבר הטלת ארנונה כללית תתקבל לא יאוחר מיום 1 ביולי שלפני שנת הכספים שלגביה מוטלת הארנונה

והגנת הסביבה):  לצד זאת, נקבעה בסעיף הוראה מיוחדת לגבי קבלת החלטת מועצה בדבר הטלת ארנונה בשנה שנערכות בה בחירות

והגנת הסביבה):       כך נקבע כי אם התקיימו בחירות לראשות העירייה בתקופה שמיום 1 במאי שלפני שנת הכספים שלגביה מוטלת הארנונה ועד 31 בינואר של שנת הכספים האמורה, כמו שהיה אמור להיות כשהבחירות היו אמורות להיות בזמן, תתקבל החלטת המועצה לא יאוחר משלושה חודשים מיום תחילת הכהונה של ראש העירייה, זאת כדי לאפשר את קבלת ההחלטה על ידי המועצה הנכנסת ולא זאת היוצאת

והגנת הסביבה):       מועדים אלה משליכים גם על המועדים לקבלת החלטה של שר הפנים והאוצר במקרים הנדרשים לכך, בבקשות לקבלת אישורים חריגים לתיקון צווי הארנונה, אם מועצת הרשות המקומית מחליטה על כך במסגרת ההחלטה בדבר הטלת הארנונה

והגנת הסביבה):  מועד הבחירות הכלליות לרשויות המקומיות היה אמור לחול כזכור ביום ט"ז בחשוון התשפ"ד, 31 באוקטובר 2023, ובהתאם לכך לא אישרו המועצות היוצאות ברשויות מקומיות אלה את צו הארנונה לשנת 2024

והגנת הסביבה):      על רקע מצב המלחמה, שבו מדינת ישראל הייתה ועדיין, נדחו הבחירות הכלליות מספר פעמים ונערכו לבסוף רק ביום י"ח באדר התשפ"ד, 27 בינואר – זה לא הבחירות הכלליות, זה הבחירות לרשויות

והגנת הסביבה):  מישהו כתב פה לא טוב, זה קורה

והגנת הסביבה):  זה היה רק ב-27 בפברואר, כמו שאנחנו יודעים

והגנת הסביבה):        על רקע האמור, מוצע לקבוע בהצעת חוק זו, שיזמה הממשלה, הוראת שעה שתאפשר קבלת החלטה על הטלת ארנונה כללית לשנת הכספים 2024, בהתחשב בנסיבות האמורות ובמועדי הבחירות לרשויות המקומיות בשנה זו, כפי שיפורט להלן

והגנת הסביבה):  מוצע להתאים את המועדים הקבועים בסעיף 276 כך שברשות מקומית אשר נערכו בה בחירות לראש הרשות המקומית עד 31 במרץ 2024 יחול הכלל הקבוע כיום, שלפיו החלטת המועצה בדבר הטלת ארנונה לשנת 2024 תתקבל לא יאוחר משלושה חודשים מיום תחילת הכהונה של ראש העירייה

והגנת הסביבה):      לגבי הרשויות המקומיות בצפון ובדרום שבהן נדחו הבחירות למועד מאוחר יותר, אותן רשויות שאין להן בחירות, כרגע מוצע לקבוע הוראה מיוחדת שלפיה יתאפשר – זה על הצפון ועל הדרום, אלה שמפונים – שלפיה יתאפשר למועצה היוצאת לקבל החלטה לגבי צו הארנונה לשנת 2024 עד ליום ז' באייר התשפ"ד, 15 באפריל

והגנת הסביבה):      במהלך הכנת הצעת החוק לקריאה השנייה ולקריאה השלישית החליטה ועדת הפנים – אנחנו הוספנו תוספת – כי במקביל להארכת המועדים, אנחנו, הפוך, נקצר את תקופת הזמן הניתנת לשר הפנים ושר האוצר כדי לתת את התשובות על ההעלאות החריגות

והגנת הסביבה):  תמיד יש להם, נדמה לי, שישה חודשים, משהו כזה, עד שנותנים תשובה

והגנת הסביבה):        אגב, צריך לטפל בעניין הזה בהזדמנות, בכל החוק הזה

והגנת הסביבה):  אתה זוכר את זה כראש עיר, כמה היינו מחכים, וזה מגיע כמו בסוף שנה וכו'

והגנת הסביבה):  אבל כאן קיצרנו את המועד בחודשיים, כך שלעניין שנת הכספים 2024 החלטתן תינתן בתוך ארבעה חודשים מיום הגשת הבקשה של מועצת הרשות המקומית

והגנת הסביבה):      מועצת הרשות המקומית הצביעה בלילה, ובבוקר שולחים את הבקשה

והגנת הסביבה):  ארבעה חודשים במקום שישה חודשים

והגנת הסביבה):  החריגות, לא האוטומטי

והגנת הסביבה):  זה במקום שישה חודשים כפי שקבוע היום

והגנת הסביבה):  כך שבפועל לוחות הזמנים לקבלת ההחלטה הסופית – צמצמנו פה בעצם חודשיים מתוך העניין – היו דומים כמעט ללוחות הזמנים לו הבחירות היו במהלך חודש ינואר

והגנת הסביבה):      להצעת החוק לא הוגשו הסתייגויות, ולכן אבקש את הכנסת לתמוך בהצעה זו בקריאה השנייה ובקריאה השלישית בנוסח המוצע על ידי הוועדה

והגנת הסביבה):  תודה

חנוך דב מילביצקי: תודה רבה

חנוך דב מילביצקי:  להצעת החוק לא הוגשו הסתייגויות, אך הוגשו בקשות לרשות דיבור של סיעת ישראל ביתנו

חנוך דב מילביצקי:  אני רואה שהיחידה שנוכחת כאן זו חברת הכנסת שרון ניר

חנוך דב מילביצקי:  האם את מעוניינת לדבר, חברת הכנסת ניר? לא שמעתי

חנוך דב מילביצקי:  לא

חנוך דב מילביצקי:       אז אנחנו נעבור להצבעה בקריאה השנייה על הצעת חוק לתיקון פקודת העיריות (מס' 156 – הוראת שעה – החלטה על הטלת ארנונה כללית לגבי שנת הכספים 2024), התשפ"ד–2024, כנוסח הוועדה

חנוך דב מילביצקי:  הצבעה

חנוך דב מילביצקי: בעד סעיפים 1–2 – 16 

חנוך דב מילביצקי: נמנעים – אין  

חנוך דב מילביצקי: 16 בעד, אין מתנגדים, אין נמנעים

חנוך דב מילביצקי:  אני קובע כי הצעת החוק אושרה בקריאה השנייה

חנוך דב מילביצקי:       נעבור להצבעה בקריאה השלישית על הצעת חוק לתיקון פקודת העיריות (מס' 156 – הוראת שעה – החלטה על הטלת ארנונה כללית לגבי שנת הכספים 2024), התשפ"ד–2024

חנוך דב מילביצקי:  הצבעה

חנוך דב מילביצקי: בעד החוק – 17 

חנוך דב מילביצקי: נמנעים – אין  

חנוך דב מילביצקי: 17 בעד, אין מתנגדים, אין נמנעים

חנוך דב מילביצקי:  אני קובע כי הצעת החוק לתיקון פקודת העיריות (מס' 156 – הוראת שעה – החלטה על הטלת ארנונה כללית לגבי שנת הכספים 2024), התשפ"ד–2024, התקבלה בקריאה השנייה והשלישית, ותיכנס לספר החוקים

חנוך דב מילביצקי: [מס' מ/1721; דברי הכנסת, חוב' כ', ישיבה154 ; נספחות

חנוך דב מילביצקי: ] 

חנוך דב מילביצקי: חברי הכנסת, הנושא הבא על סדר-היום – הצעת חוק איסור התערבות גנטית (שיבוט אדם ושינוי גנטי בתאי רבייה) (תיקון מס' 5), התשפ"ד–2024, לקריאה השנייה והשלישית

חנוך דב מילביצקי:  אני מזמין את חברת הכנסת מטי צרפתי הרכבי, בשם יושב-ראש ועדת המדע והטכנולוגיה, להציג את הצעת החוק

חנוך דב מילביצקי:  בבקשה, גברתי

מטי צרפתי הרכבי: אדוני היושב-ראש, כנסת נכבדה, אני מתכבדת להביא בפני הכנסת לקריאה השנייה ולקריאה השלישית את הצעת חוק איסור התערבות גנטית (שיבוט אדם ושינוי גנטי בתאי רבייה) (תיקון מס' 5), התשפ"ד–2024, הצעת חוק שהציעה הממשלה

מטי צרפתי הרכבי:  ההצעה אושרה בוועדה פה אחד

מטי צרפתי הרכבי:  אין לה הסתייגויות ולא הוגשו לגביה בקשות רשות דיבור

מטי צרפתי הרכבי:      חוק איסור התערבות גנטית (שיבוט אדם ושינוי גנטי בתאי רבייה) עוסק באיסור על שימוש בטכנולוגיה של שיבוט והתערבות גנטית בתאי רבייה על מנת להביא ליצירת אדם

מטי צרפתי הרכבי:  החוק חוקק לראשונה ב-1999 כחוק עם תוקף זמני לחמש שנים, מורטוריום, ומאז הוארך תוקפו שלוש פעמים: בשבע שנים, בארבע שנים, ולאחרונה, בכנסת העשרים-ושלוש, במאי 2020, בארבע שנים

מטי צרפתי הרכבי:  תוקפו של החוק הקיים יפוג ב-29 במאי 2024

מטי צרפתי הרכבי:      כפי שנאמר לנו על ידי נציגי משרד הבריאות, הייעוץ המשפטי וממלא מקום יו"ר ועדת הלסינקי העליונה, המשמשת כוועדה המייעצת לחוק זה, קבוע חוק לתקופות זמניות על מנת לאפשר גמישות נוכח ההתפתחויות המדעיות בתחום

מטי צרפתי הרכבי:  באופן זה, הכנסת תידרש לדיון לגבי הוראותיו מדי כמה שנים ותבחן את נחיצותו ושינויים נדרשים בו בהמשך להמלצות הוועדה המייעצת

מטי צרפתי הרכבי:  האיסור הגורף על שימוש בטכנולוגיית שיבוט או התערבות גנטית ליצירת שינוי גנטי קבוע, שיבוט לשם יצירת אדם, ממשיך להיות בתוקף כל עוד החוק נמצא בתוקף

מטי צרפתי הרכבי:      הוועדה סבורה כי מיקומו של האיסור על שיבוט בחוק זמני משדר מסר מרגיע וחדשני כאחד, כי מדינת ישראל לא מתנגדת עקרונית להתפתחויות מדעיות גם בתחום זה וקיום מחקר עליהן

מטי צרפתי הרכבי:  בהצעת החוק מוצע להרחיב את האיסור על ביצוע שינוי גנטי מכוון קבוע במטרה לגרום ליצירת אדם, לא רק על תאי רבייה, היינו, תאי זרע וביצית, אלא גם על כל תא אחר

מטי צרפתי הרכבי:  זאת לאור ההיתכנות המדעית ליצור עובר גם מתאים שאינם תאי רבייה

מטי צרפתי הרכבי:  בהתאמה לאמור לעיל, מוצע גם עדכון של סעיף העבירה הפלילית על ביצוע פעולות בניגוד לחוק גם בתאים שאינם תאי רבייה

מטי צרפתי הרכבי:  כמו כן, קבעה הוועדה כי החוק יוארך בארבע שנים נוספות עד 31 במאי 2028

מטי צרפתי הרכבי:      יש לציין כי אף שהוועדה המייעצת המליצה על הארכה בחמש שנים, דעתה הייתה נוחה לגמרי גם מהארכה של ארבע שנים שקבעה הוועדה

מטי צרפתי הרכבי:  בכנסת העשרים-ושלוש התבקשה הוועדה להאריך את החוק בחמש שנים, ולאחר דיון מעמיק הוחלט להאריכו בארבע שנים בלבד על מנת לאפשר גמישות רבה יותר בדיון לגבי ההתפתחויות המדעיות והטכנולוגיות בתחום

מטי צרפתי הרכבי:  לבסוף, הצעת החוק מבצעת התאמה של שם החוק לחקיקה הקיימת, ולכן מעתה יתווספו לשם החוק המילים "הוראת שעה", שמייצגות את תחולתו הזמנית של החוק

מטי צרפתי הרכבי:      אני מבקשת מהכנסת לאשר את הצעת החוק בקריאות השנייה והשלישית בנוסח שאישרה הוועדה

חנוך דב מילביצקי: תודה רבה, גברתי

חנוך דב מילביצקי:       להצעת החוק לא הוגשו הסתייגויות, ולכן נעבור להצבעה בקריאה השנייה על הצעת חוק איסור התערבות גנטית (שיבוט אדם ושינוי גנטי בתאי רבייה) (תיקון מס' 5), התשפ"ד–2024, כנוסח הוועדה

חנוך דב מילביצקי:  הצבעה

חנוך דב מילביצקי: בעד סעיפים 1–4 – 8 

חנוך דב מילביצקי: נמנעים –אין  

חנוך דב מילביצקי: שמונה בעד, אין מתנגדים, אין נמנעים

חנוך דב מילביצקי:  אני קובע כי הצעת החוק אושרה בקריאה השנייה

חנוך דב מילביצקי:       נעבור להצבעה בקריאה השלישית על הצעת חוק איסור התערבות גנטית (שיבוט אדם ושינוי גנטי בתאי רבייה) (תיקון מס' 5), התשפ"ד–2024

חנוך דב מילביצקי:  הצבעה

חנוך דב מילביצקי: בעד החוק – 9 

חנוך דב מילביצקי: נמנעים – אין  

חנוך דב מילביצקי: תשעה בעד, אין מתנגדים, אין נמנעים

חנוך דב מילביצקי:  אני קובע כי הצעת חוק איסור התערבות גנטית (שיבוט אדם ושינוי גנטי בתאי רבייה) (תיקון מס' 5), התשפ"ד–2024, התקבלה בקריאה השנייה והשלישית, ותיכנס לספר החוקים

חנוך דב מילביצקי:      חברת הכנסת בן ארי, יש לך משהו להגיד?     

מירב בן ארי: שהאופוזיציה פה הצביעה על שיבוט גנטי

חנוך דב מילביצקי: נגד שיבוט גנטי, לא?      

קריאה: בעד

חנוך דב מילביצקי: בעד שיבוט גנטי? טוב

מירב בן ארי: - - - את עליזה

מירב בן ארי: [מס' מ/1696; דברי הכנסת, חוב' י"ב, ישיבה 132; נספחות

מירב בן ארי: ]  

חנוך דב מילביצקי: הנושא הבא על סדר-היום: החלטת – לא, סליחה, הנושא הבא על סדר-היום הוא הצעת חוק התגמולים לנפגעי פעולות איבה (תיקון מס' 42), התשפ"ד–2024

חנוך דב מילביצקי:  חבר הכנסת ישראל אייכלר, בבקשה, אדוני

ועדת העבודה והרווחה): אדוני היושב-ראש, חברי הכנסת, אני מתכבד להביא בפני הכנסת לקריאה השנייה ולקריאה השלישית את הצעת חוק התגמולים לנפגעי פעולות איבה (תיקון מס' 42), התשפ"ד–2024

ועדת העבודה והרווחה):      מדובר בהצעת חוק ממשלתית שקובעת כי המוסד לביטוח לאומי יהיה אחראי לניהולו, להפעלתו ולאחזקתו של היכל ההנצחה לזכר חללי פעולות האיבה, שעתיד להיבנות בהר הרצל בירושלים, ובכלל זה, יקבע המוסד לביטוח לאומי, לאחר התייעצות עם הארגון היציג של נפגעי פעולות האיבה, את תוכני ההנצחה, וכן יהיה אחראי לקביעת תקציב ההיכל ולניהול התקציב ולקביעת קווי הפעולה של ההיכל, וכן לקיים אירועי הנצחה, ולהיבטים של קיום פעולות חינוך, הסברה והדרכה

ועדת העבודה והרווחה):      בנוסח הצעת החוק, שהוגשה מלכתחילה על ידי הממשלה, היה כתוב שהמדינה תשפה את המוסד לביטוח לאומי בסך שלא יעלה על מיליון שקלים מדי שנה החל בשנת 2026, או בשנת הקמת היכל ההנצחה, ולמשך עשר שנים

ועדת העבודה והרווחה):  במהלך הכנת הצעת החוק לקריאה השנייה והשלישית ביקשנו לתקן הוראה זו, ונקבע כי סכום השיפוי לא יפחת ממיליון שקלים חדשים מדי שנה, וכן הורדת מגבלת עשר השנים

ועדת העבודה והרווחה):  זאת אומרת, ברגע שההיכל יהיה מוכן יוכל הביטוח הלאומי להיכנס ולהתחיל להפעיל אותו

ועדת העבודה והרווחה):  כמו כן, נוספה הוראה שלפיה סכום זה יוצמד מדי שנה למדד המחירים לצרכן

ועדת העבודה והרווחה):      ההצעה אושרה בוועדה פה אחד ואין לה הסתייגויות, ואני מבקש מהכנסת לאשר את הצעת החוק בקריאות השנייה והשלישית בנוסח שאישרה הוועדה

ועדת העבודה והרווחה):      אני מבקש להודות לצוות הוועדה בראשות המנהלת ענת כהן שמואל, ליועצת המשפטית יעל סלנט ולצוות לשכתי, בראשות יצחק פיליפ

ועדת העבודה והרווחה):  תודה רבה

ועדת העבודה והרווחה):      אדוני היושב-ראש, יש לנו עוד הצעת חוק, חוק תגמולים

ועדת העבודה והרווחה):  אבל קודם נצביע על הצעת החוק הזו

ועדת העבודה והרווחה):  תודה רבה

חנוך דב מילביצקי: תודה

חנוך דב מילביצקי:       להצעת החוק לא הוגשו הסתייגויות, ולכן נעבור להצבעה בקריאה השנייה על הצעת חוק התגמולים לנפגעי פעולות איבה (תיקון מס' 42), התשפ"ד–2024

חנוך דב מילביצקי:  הצבעה

חנוך דב מילביצקי: בעד סעיף 1 – 15 

חנוך דב מילביצקי: נמנעים – אין  

חנוך דב מילביצקי: 15 בעד, אין מתנגדים, אין נמנעים

חנוך דב מילביצקי:  אני קובע כי הצעת החוק אושרה בקריאה השנייה

מירב בן ארי: יפה, עליזה

מירב בן ארי:  כך - - -     

חנוך דב מילביצקי: נעבור להצבעה בקריאה השלישית על הצעת חוק התגמולים לנפגעי פעולות איבה (תיקון מס' 42), התשפ"ד–2024

חנוך דב מילביצקי:  הצבעה

חנוך דב מילביצקי: בעד החוק – 16 

חנוך דב מילביצקי: נמנעים – אין  

חנוך דב מילביצקי: 16 בעד, אין מתנגדים, אין נמנעים

חנוך דב מילביצקי:  אני קובע כי הצעת חוק תגמולים לנפגעי פעולות איבה (תיקון מס' 42), התשפ"ד–2024, עברה בקריאה השנייה והשלישית, ותיכנס לספר החוקים

חנוך דב מילביצקי: [מס' כ/971; דברי הכנסת, מושב ראשון, חוב' ל"ד, ישיבה 96; נספחות

חנוך דב מילביצקי: ] 

משה רוט: חברי הכנסת, הנושא הבא על סדר-היום – הצעת חוק לשכת עורכי הדין – לא, סליחה, הצעת חוק התגמולים לנפגעי פעולות איבה (תיקון מס' 43), התשפ"ד–2024

משה רוט:  יציג את החוק חבר הכנסת ישראל אייכלר, יושב-ראש ועדת העבודה והרווחה, בבקשה

ועדת העבודה והרווחה): כבוד היושב-ראש, חברי הכנסת, אני מתכבד להביא בפני הכנסת לקריאה שנייה ולקריאה שלישית את הצעת חוק התגמולים לנפגעי פעולות איבה (תיקון מס' 43)

ועדת העבודה והרווחה):  קודם העברנו את מס' 42, עכשיו את מס' 43, התשפ"ד–2024

ועדת העבודה והרווחה):  הצעת החוק מוזגה יחד עם הצעות של חברות הכנסת שרן השכל, שרון ניר ועוד ועם הצעת החוק של חבר הכנסת שמחה רוטמן, שמיזגנו אותן יחד להצעת חוק אחת

ועדת העבודה והרווחה):       כיום קובעים חוקי השיקום כי הזכאי לתגמולים נפגע פעולות איבה שמבקש להגיש גם תביעה לפיצויים בנזיקין  בשל אותו מאורע – רבותיי, אין הרבה אנשים, אבל הנושא מאוד חשוב וכדאי לשמוע אותו

ועדת העבודה והרווחה):  אני מבקש

ועדת העבודה והרווחה):  מדובר במצב שעד היום הזה אנשים שנפגעו בפעולות איבה לא היו רשאים לנהל את התביעה נגד המזיקים, נגד אלה שפגעו ביקיריהם

ועדת העבודה והרווחה):  הם היו רשאים לנהל את התביעה, אבל אם הם זכו בתביעה לפיצויים, הם היו צריכים לבחור בין קבלת התגמולים לבין גביית הפיצויים, מה שנקרא בשפה המשפטית "ברירת עילה"

ועדת העבודה והרווחה):       הצעת החוק שבפניכם מאפשרת לנפגעי פעולות איבה שנפגעו כתוצאה ממעשי טרור, וכן לנכי צה"ל ולמשפחות חיילים שנספו כתוצאה ממעשה טרור, לגבות נוסף על התגמולים או על התשלומים המגיעים להם בשל כך מכוח חוקי השיקום, חלק מהפיצויים הנזיקיים שזכו בהם בתביעה שהגישו בשל מעשי הטרור, וזאת אם התביעה הנזיקית היא כנגד מי שביצע את מעשה הטרור, מי שתגמל את ביצועו, וכן מי שנושא באחריות למעשה הטרור לפי סעיפים 12 עד 14 לפקודת הנזיקין, אך לא כנגד המדינה – אני לא שומע את עצמי

משה רוט: סליחה, חברים, אם אפשר

משה רוט:  בבקשה

ועדת העבודה והרווחה): בדיון בוועדה הובהר כי הכוונה לתביעה המוגשת כנגד גורמים אלה דווקא, כמו שאמרנו, אלה שפגעו, אלה שביצעו, אלה שנושאים באחריות, ולא כנגד "מעוול במשותף", זה נקרא, כגון השומר בקניון או המעסיק שלו, שלא יאשימו אותם כאילו גם הם אחראים ברשלנות

ועדת העבודה והרווחה):  הם לא כלולים בחוק

ועדת העבודה והרווחה):  מדובר פה באלה שפגעו ובאלה שסייעו לפגוע

ועדת העבודה והרווחה):       המשמעות היא שלגבי תביעה נזיקית בנסיבות כאמור, לא תחול ברירת העילה שבחוקי השיקום, כלומר תבוטל ההוראה בדבר הצורך בבחירה בין תגמולים לפיצויים

ועדת העבודה והרווחה):  עד היום המשפחות השכולות היו במצב בלתי אפשרי שהן היו צריכות לבחור בין תגמולים לבין פיצויים, אי-אפשר שניהם יחד

ועדת העבודה והרווחה):  כשיש זכאות לגבות גם תגמולים וגם פיצויים בשל מעשי הטרור, יש למעשה משולש יחסים: מצד אחד המזיק שגרם את הנזק ממעשה הטרור, כפי שפורט קודם; מצד שני הניזוק, הנפגע; מהצד השלישי המדינה, שמשלמת את התגמולים לניזוק ונחשבת בשפה המשפטית "מיטיבה של הנזק"

ועדת העבודה והרווחה):       בפסיקת בתי המשפט ולפי סעיף 82 לפקודת הנזיקין, כשמתקיים משולש יחסים כזה, קובעים את סכום פיצויי הנזיקין בשל הנזק שנגרם לניזוק ומפחיתים מתוכו את הסכומים שהניזוק קיבל או זכאי לקבל מהטבת הנזק, שלגביהם מיטיב הנזק, שזאת המדינה, יוכל לחזור בתביעה כנגד המזיק שגרם את הנזק, שאלה אנשי הטרור

ועדת העבודה והרווחה):  עקב כך, ייתכן שבסופו של דבר התובע לא יהיה זכאי לתשלום לפי פסק הדין, מאחר שסכום התגמולים שמשלמת המדינה עולה על סכום הפיצויים הנזיקיים שמגיעים לניזוק בשל הנזק

ועדת העבודה והרווחה):      לכן באה הצעת החוק שבפניכם, רבותיי, ומבטיחה כי תביעת הנזיקין בנסיבות האמורות, כשיש זכאות הן לתגמולים והן לפיצויים, לאחר שייקבע מה הוא סכום פיצויי הנזיקין בעד הנזק שנגרם לניזוק, יהיה הניזוק זכאי ללא פחות מ-75% מפיצויי הנזיקין, ואם סכום הפיצויים עולה ביותר משיעור זה יחסית לסכום התגמולים, גם ליותר מכך

ועדת העבודה והרווחה):       כהשלמה לכך, מוצע לקבוע כי התובע יידרש להודיע למוסד לביטוח לאומי או למדינה על התביעה שהגיש, וכי זכות המוסד לביטוח לאומי או המדינה לחזור אל המזיק ולתבוע ממנו את סכומי התגמולים תקטן בהתאמה ותחול רק לגבי יתרת סכום הפיצויים

ועדת העבודה והרווחה):       חשוב להבהיר כי ההתייחסות ל-75% חלה רק על הפיצויים הנזיקיים

ועדת העבודה והרווחה):  היא איננה נוגעת כלל לפיצויים לדוגמה, שהם הפיצויים העונשיים שאינם תלויים בנזק, והם נפסקים בפסק הדין וניתן לגבות אותם מעבר לסכומי הפיצויים הנזיקיים ובלי קשר לתגמולים

ועדת העבודה והרווחה):       מוצע לקבוע כי יום התחילה של חוק זה יהיה ביום 1 ביוני 2024

ועדת העבודה והרווחה):  ההסדר המוצע יחול גם על תביעות תלויות ועומדות – גם לעניין מקרים של נזק ומעשי טרור שאירעו לפני יום התחילה וטרם הוגשה בעניינם תביעה – ובלבד שעדיין לא חלה לגביהם התיישנות

ועדת העבודה והרווחה):  נדמה לי שהתיישנות זה 25 שנה

ועדת העבודה והרווחה):  עו"ד רוטמן, התיישנות זה 25 שנה, נכון?     

שמחה רוטמן: - - -     

ועדת העבודה והרווחה): ובלבד שעדיין לא חלה לגביהן התיישנות

ועדת העבודה והרווחה):       לגבי פסק דין שביום התחילה כבר הפך לפסק דין חלוט שאין עוד ערעור עליו ועדיין לא התיישן ואף לא הוגש לביצוע בהוצאה לפועל, מוצע לקבוע כי ניתן יהיה להגיש לגבייה 75% מהפיצויים שנפסקו באותו פסק דין

ועדת העבודה והרווחה):       ההצעה אושרה בוועדה פה אחד

ועדת העבודה והרווחה):  חבר הכנסת רוטמן, אתה מסיר את ההסתייגויות שלך?     

שמחה רוטמן: אחרי שאני אדבר עליהן

ועדת העבודה והרווחה): אז אם הן עדיין קיימות

ועדת העבודה והרווחה):  אני אומר, אדוני היושב-ראש, הוגשו לה הסתייגויות ובקשות לרשות דיבור

ועדת העבודה והרווחה):  אני מבקש מהכנסת לדחות את ההסתייגויות ולאשר את הצעת החוק בקריאות השנייה והשלישית בנוסח שאישרה הוועדה

ועדת העבודה והרווחה):       אני רוצה להודות למנהלת הוועדה ענת כהן שמואל ולכל צוות הוועדה, ליועצת המשפטית נעה בן שבת ולצוות הלשכה שלי בראשות יצחק פיליפ

ועדת העבודה והרווחה):  תודה רבה

משה רוט: תודה רבה

ועדת העבודה והרווחה): אני קיבלתי תיקון – שההתיישנות היא שבע שנים וחצי

משה רוט: אם זה פלילי, זה שבע שנים; אם זה נכסי, זה 25 שנה

ועדת העבודה והרווחה): נדמה לי שבוועדה שמעתי את המספר שאמרתי, אבל תודה רבה על התיקון, כי זה חשוב לדייק, אם כי אכן הצגתי את זה כשאלה ולא כעובדה

משה רוט: פלילי זה שבע שנים

משה רוט:  לא רציתי לקטוע - - -     

ועדת העבודה והרווחה): נעה נמצאת פה, עכשיו אני מבין

ועדת העבודה והרווחה):  אמרתי, 25 שנה זה התיישנות מפסק הדין, ולגבי התביעה – זה שבע שנים וחצי

ועדת העבודה והרווחה):  תודה רבה, היועצת המשפטית

ועדת העבודה והרווחה):  תודה רבה

משה רוט: תודה רבה

משה רוט:  להצעת החוק הוגשו הסתייגויות

משה רוט:  חבר הכנסת שמחה רוטמן, תרצה לנמק? בבקשה

שמחה רוטמן: תודה רבה, אדוני היושב-ראש

שמחה רוטמן:  כנסת נכבדה, חבריי חברי הכנסת, אני כבר אעשה איזה ספוילר ואני אגיד שאחרי שאני אדבר אני אסיר את ההסתייגויות

שמחה רוטמן:  שמעתי את הדברים שאמר יושב-ראש הוועדה חבר הכנסת אייכלר, שמבקש לאשר ללא הסתייגויות, ואני כמובן מכופף את שיקול דעתי לשיקול דעתו

שמחה רוטמן:  ואני – זו הזדמנות טובה להודות לו מאוד

שמחה רוטמן:  גם אני אחד המציעים, ונמצאת פה גם שרן וחברי כנסת אחרים שהציעו את הצעות החוק

שמחה רוטמן:  גם שרון פה

שמחה רוטמן:  אבל אני יכול להגיד שאני נכנסתי – צירפו את החוק שלי יחסית בישורת האחרונה, אבל ראיתי את האופן שבו חבר הכנסת אייכלר, יושב-ראש הוועדה, ניהל את הדיונים ביד רמה והוביל את הצעת החוק הזאת לאורך הדרך

שמחה רוטמן:  ואנו יודעים כמה תהפוכות היא עברה וכמה שינויים, ובסופו של דבר הביאה לדבר שאני לא יודע אם בתחילת הדרך האמינו – דיברו על 25%, היה שלב שדיברו על 50%, והגיע ל-75% מסכום הפיצויים שניתן יהיה לתבוע במקביל

שמחה רוטמן:       הדבר הזה הוא בשורה גדולה לנפגעי הטרור ובשורה גדולה לכל מי שמבין, וזה בעיניי הסוגיה העיקרית של הצעת החוק הזאת: בטרור נלחמים באמצעות גדיעת צינור החמצן שלו

שמחה רוטמן:  אנחנו במשך שנים דיברנו על זה שהבנקים הם החמצן של המדינה, זה הביטוי

שמחה רוטמן:  הכסף הוא החמצן של הטרור

שמחה רוטמן:  ארגוני הטרור הם מכונה משומנת - -     

משה רוט: Follow the money

שמחה רוטמן: בדיוק

שמחה רוטמן:  - - מכונה משומנת שלוקחת כסף, הרבה פעמים כספי סיוע, הרבה פעמים כספים שמועברים, כולל ממדינת ישראל, לוקחת כסף וממירה אותו לטילים; לוקחת כסף וממירה אותו למנהרות; לוקחת כסף וממירה אותו לפיגועי התאבדות; לוקחת כסף וממירה אותו לתג מחיר יקר וכואב שמביא לפגיעה בחיי אדם, שמביא להרוגים ופצועים בטרור

שמחה רוטמן:  ואת המכונה המשומנת הזאת חייבים לעצור

שמחה רוטמן:  את המכונה המשומנת הזאת חייבים לגדוע

שמחה רוטמן:  הצעת החוק הזאת מצטרפת להצעת חוק נוספת – נמצא פה גם חבר הכנסת פינדרוס, שהעביר לפני זמן קצר הצעת חוק בוועדת חוץ וביטחון שנותנת את החלק של הפיצויים לדוגמה, והצעת החוק הזאת סוגרת גם את הפינה של הפיצויים שאינם לדוגמה

שמחה רוטמן:  בעזרת ה', שתי ההצעות האלו ביחד ובמשולב יהיו מכת חנק לטרור

שמחה רוטמן:       ובנושא הזה, באמת, התודה והברכה לכל העוסקים במלאכה – גם לארגונים של הנפגעים מטרור שפעלו בנושא הזה, שליוו את דיוני הוועדה

שמחה רוטמן:  היו רבים לאורך השנים, כי באמת הצעת החוק הזאת בגלגולים שונים – גם שרן מכירה אותה מכנסות קודמות, גם אני הצעתי אותה בכנסות קודמות – היא מתגלגלת פה בכנסת שנים רבות

שמחה רוטמן:  אין המלאכה נקראת אלא על שם גומרה, ובאמת מגיע הכבוד והברכה ליושב-ראש הוועדה, שזכה להביא את העבודה הזו לידי גמר, ולכל חברי וחברות הכנסת שהיו שותפים למלאכה הזאת, ואני באמת רוצה להודות לכולם

שמחה רוטמן:      אני אגיד רק דבר אחרון שעלה פה בסוגיית ההתיישנות – בעזרת ה' ניתן מענה גם לזה

שמחה רוטמן:  כמובן שכאשר מדובר בקטינים שנפגעים בטרור, אז תקופת ההתיישנות נמדדת רק בגיל 18, וזה בעצם מביא עד לגיל 25

שמחה רוטמן:  אני מאוד מאוד מקווה שהצעת החוק הזאת תהיה רלוונטית – וזו תפילה שאני חושב שאני אומר בשם כולנו פה – שהצעת החוק הזאת תהיה רלוונטית רק בנוגע לעבר; שהחל מהיום, בעזרת ה', היא תהיה אות מתה, ושאף אחד לא יוכל להשתמש בה, כי לא יהיו, חס ושלום, לא פצועים ולא הרוגים מטרור

שמחה רוטמן:  אבל אם יהיו, חלילה וחס, הצעת החוק הזאת תהיה זו שתמנע את ההרוגים ואת הפצועים הבאים בכך שהיא תגדע את האינטרס הכלכלי לטרור

שמחה רוטמן:      ואני אגיד עוד משפט אחד אחרון

שמחה רוטמן:  ביקרתי רבות בשבוע האחרון, בשבועיים האחרונים, את משרד הביטחון, על כך שבמהלך הדיון האחרון של הוועדה הם העלו הסתייגות וטענו בשם מתאם הפעולות בשטחים שצריך להתנגד להצעת החוק הזאת, וגם אמרו שהם יעלו הסתייגות, בגלל שהיא תפגע ברשות הפלסטינית

שמחה רוטמן:  אני רוצה מעל הבמה הזאת להגיד תודה רבה לשר הביטחון יואב גלנט, שהחליט את ההחלטה הנכונה והאמיצה ולא חתם על ההסתייגות שאנשי משרדו העלו בוועדה, וככה הצעת החוק הזאת לא מוגשת עם הסתייגות מטעם משרד הביטחון, מטעם שר הביטחון

שמחה רוטמן:  היה עדיף שההסתייגות הזאת לא הייתה נאמרת בדיונים, אבל משהיא נאמרה, אני חושב שלצעד של שר הביטחון, שסירב לחתום עליה, יש אמירה מאוד מאוד משמעותית

שמחה רוטמן:  בסופו של דבר את המדיניות קובעים נבחרי הציבור, השרים וחברי הכנסת, והכנסת כולה, קואליציה ואופוזיציה, משרד הביטחון, ועדת הרווחה וכל חברי הכנסת ששותפים אומרים: די למימון הטרור

שמחה רוטמן:  די לתעריף הדמים שמשלמת הרשות הפלסטינית על כל פיגוע טרור

שמחה רוטמן:      אני אסיר את ההסתייגויות, גם, כמו שאמרתי, מפאת כבודו של יושב-ראש הוועדה וכדי שהצעת החוק הזאת תעבור כמה שיותר מהר, ללא מחלוקות וללא הסתייגויות

שמחה רוטמן:  אני אסיר את ההסתייגויות, ואני מצטרף לקריאתו של יושב-ראש הוועדה ומבקש לאשר את החוק בנוסח הוועדה

שמחה רוטמן:  תודה רבה, אדוני היושב-ראש

משה רוט: תודה רבה, אדוני

משה רוט:  לאור זה שהסתייגויות הוסרו, אז אנחנו נוכל להצביע על החוק

שרון ניר: רגע, רגע - - -     

משה רוט: לא שכחתי, לא שכחתי את גברתי

משה רוט:  לא שכחתי

משה רוט:  הוגשו בקשות רשות דיבור, ואני אקרא לפי הרשימה, לפי הסדר: חבר הכנסת אביגדור ליברמן – אינו נוכח; חבר הכנסת עודד פורר – אינו נוכח; חבר הכנסת יבגני סובה – אינו נוכח

משה רוט:  חברת הכנסת שרון ניר, בבקשה

שרון ניר: אדוני היושב-ראש, כנסת נכבדה, היום אנחנו עושים תיקון עוול היסטורי לנפגעי פעולות טרור במדינת ישראל

שרון ניר:  החוק שאנחנו הולכים להעביר יאפשר לראשונה למשפחות שיקיריהן נרצחו בפיגועים או לאזרחים שנפגעו בפיגועים את האפשרות לתבוע ישירות את המפגע או את הרשות הפלסטינית, שמעודדת מחבלים לפגע, בלי שאותם נפגעים יצטרכו לוותר על הפיצויים שמגיעים להם כנפגעי פעולות איבה

שרון ניר:  אנחנו בכך שולחים מסר ברור: טרור לא משתלם

שרון ניר:  זה תיקון עוול למשפחות השכולות, שיוכלו לתבוע תגמולים מהמזיק נוסף לתגמולים שהם זכאים להם מהמדינה

שרון ניר:  החוק מבקש להבטיח שהם לא ייאלצו לוותר על זכויותיהם כדי לקבל פיצוי מהמפגע

שרון ניר:       אני נרגשת במיוחד להעביר את הצעת החוק הזאת, שמטרתה להעניק קצת אור למשפחות שניזוקו, וזה בבחינת קצת אור בתוך חושך עצום

שרון ניר:  החוק הזה מסמל שינוי

שרון ניר:  הוא מסמל תקווה והכרה בכאב של אלו שאיבדו את יקיריהם

שרון ניר:  אני מלאת תקווה שזה יהיה צעד חשוב ובעיקר צעד מרתיע לגורמי הטרור

שרון ניר:      את ההצעה הזאת יזמתי בכנס הקודם ולפני אירועי 7 באוקטובר, וכעת, בצל אירועי 7 באוקטובר, היא מקבלת משנה תוקף וחשיבות

שרון ניר:  אני מברכת על קידום החוק הזה בשיתוף פעולה מלא של האופוזיציה והקואליציה, שמעניק מעט צדק כלפי המשפחות, וכמובן אני מקווה שכולם יתמכו בו

שרון ניר:  זה חלק מתפקידנו כמנהיגים להקשיב, להגיב ולפעול למען הציבור, בתקווה שלא נראה יותר נפגעי טרור במדינת ישראל ולא נאפשר לטרור להרים את ראשו

שרון ניר:       אני מבקשת והכי חשוב באמת בעניין הזה להודות קודם כול לשותפתי לדרך חברת הכנסת שרן השכל, שכבר בכנס הקודם התגבשנו יחד, להודות מקרב לב ובאמת מעומק הלב ליושב-ראש הוועדה ישראל אייכלר ולצוות הוועדה המסור, שעשו את כל מה שניתן כדי לקדם את ההצעה הזו צעד אחרי צעד, מתוך הכרה בנזק האדיר שנגרם לאותן משפחות, וכמובן, לחבר הכנסת שמחה רוטמן, שהצטרף להצעה הזו, והצלחנו להביא את זה לקו הסיום, ועם מקסימום תגמולים ותגמולי נזיקין עבור הנפגעים

שרון ניר:  תודה לכולם על העבודה החשובה על החוק הזה

שרון ניר:  תודה מיוחדת למשפחות השכולות של נפגעי הטרור, שהיו חלק בלתי נפרד מהעבודה הזאת, משלבי ההצעה במהלך הדיונים, והיוו עבורנו השראה

שרון ניר:  תודה לכולם

משה רוט: תודה רבה

משה רוט:  חברת הכנסת יוליה מלינובסקי – אינה נוכחת; חבר הכנסת חמד עמאר – לא נמצא

משה רוט:       אז נעבור להצבעה

משה רוט:  מאחר שההסתייגויות הוסרו, נעבור ונצביע בקריאה שנייה, נכון? הצבעה בקריאה שנייה על הצעת חוק התגמולים לנפגעי פעולות איבה (תיקון מס' 43), התשפ"ד–2024, כנוסח הוועדה

משה רוט:  הצבעה

משה רוט: בעד סעיפים 1–4 – 18 

משה רוט: נמנעים – אין  

משה רוט: 18 בעד, אפס מתנגדים, אפס נמנעים

משה רוט:  אני קובע כי הצעת החוק אושרה בקריאה השנייה

משה רוט:       כעת נעבור להצבעה בקריאה השלישית על הצעת חוק התגמולים לנפגעי פעולות איבה (תיקון מס' 43), התשפ"ד–2024

משה רוט:  הצבעה

משה רוט: בעד החוק – 18 

משה רוט: נמנעים – אין  

משה רוט: 18 בעד, אפס מתנגדים, אפס נמנעים

משה רוט:  אני קובע כי הצעת חוק התגמולים לנפגעי פעולות איבה (תיקון מס' 43), התשפ"ד–2024, התקבלה בקריאה השנייה והשלישית, ותיכנס לספר החוקים

מיקי לוי: של מדינת ישראל

משה רוט: אמרתי תיקון מס' 43

משה רוט:  ספר החוקים של מדינת ישראל, כן, אין לנו מדינה אחרת

נאור שירי: הדמוקרטית, הליברלית

משה רוט: כן

משה רוט:  גברתי רוצה לברך, מיוזמי החוק? גב' חברת הכנסת שרן השכל, בבקשה

משה רוט:  שלוש דקות לרשותך

משה רוט:  בבקשה

שרן השכל: תודה רבה

שרן השכל:  אני עליתי לברך על הצעת החוק הזו, שאנחנו עובדים עליה כבר תקופה ארוכה, כמובן יחד עם חברתי שרון ניר וחברי שמחה רוטמן, ישראל אייכלר

שרן השכל:  עברנו ככה מסע מאוד ארוך כדי להעביר את הצעת החוק הזו, ואני מודה לך וגם לאנשי צוות הוועדה

שרן השכל:      אבל אני עולה לכאן גם כדי לברך בברכה מיוחדת את מי שיושב ביציע, מאיר סחיווסחורדר

שרן השכל:  מאיר, אתה במשך שנים, עוד מאז הפיגוע בסבארו, עובד קשה כדי לוודא שהחוק הזה יעבור

שרן השכל:  זה חוק שביחד נאבקנו עליו תקופה מאוד מאוד ארוכה, והתודה מגיעה גם לך, מכל הנפגעים שנפגעו לאורך ההיסטוריה של מדינת ישראל בפיגועי טרור

שרן השכל:  תודה לך על כך

שרן השכל:  זה סוג של סגירת מעגל והכרה במה שנעשה לנפגעי פעולות הטרור ופעולות האיבה

שרן השכל:      היום אנחנו אומרים למערכת שלמה שמתגמלת, מסיתה לטרור ולפיגועים רצחניים ומזוויעים, שזה לא משתלם יותר

שרן השכל:  הכנסת מעבירה מפה מסר מאוד ברור למחמוד עבאס שנגמרה החגיגה, ושתשלום המשכורות למחבלים, אם הוא לא יעצור אותו מייד – הוא צריך לחשוב ולדעת שהוא יפשוט את הרגל; שישראלים שנפגעו מאותן פעולות יתבעו אותו, והוא ישלם מכיסו עבור פיצויים שאין להם מחיר, אבל לפחות יסייעו מעט בשיקום שלהם ובהתחלה חדשה

שרן השכל:  תודה רבה לכולם ותודה שהצבעתם בעד הצעת החוק

משה רוט: תודה רבה

משה רוט:  יש עוד מיוזמי החוק שביקשו לדבר? לא נמצאים, לא נוכחים

משה רוט: [מס' כ/1001; דברי הכנסת, חוב' כ"ג, ישיבה 161; נספחות

משה רוט: ] 

משה רוט: חברי הכנסת, הנושא הבא על סדר-היום – הצעת חוק לשכת עורכי הדין (תיקון מס' 43), התשפ"ד–2024

משה רוט:  אני מזמין את יושב-ראש ועדת החוקה, חוק ומשפט, חבר הכנסת שמחה רוטמן, להציג את הצעת החוק

משה רוט:  בבקשה

חוק ומשפט): תודה רבה

חוק ומשפט):  טוב, אני רק באמת אגיד שזמן מרגש – מאיר שם עדיין ביציע, אז באמת חשוב להגיד תודה

חוק ומשפט):  היה פה מרוץ שליחים של הרבה מאוד שנים

חוק ומשפט):  אני עוד זוכר את מאיר מהעתירות נגד שחרור המחבלים בעסקת שליט, שפגשתי אותו אז לראשונה

חוק ומשפט):  זה דבר שעובדים עליו הרבה מאוד שנים, ובאמת, יישר כוח על ההתמדה, יישר כוח על ההתמדה עבור ציבור גדול, לצערנו גדול מדי, של נפגעי טרור, שמקבל היום הזדמנות למעט צדק, גם אם באיחור

חוק ומשפט):  אבל אני מקווה שהדבר הזה גם ייתן צדק על העבר וגם ימנע את התופעה האיומה הזאת של תשלום למחבלים בעתיד

חוק ומשפט):  יישר כוח לכם על כך

חוק ומשפט):      אדוני היושב-ראש, כנסת נכבדה, אני מתכבד להביא בפני הכנסת לקריאה השנייה והשלישית את הצעת חוק לשכת עורכי הדין (תיקון מס' 43), התשפ"ד–2024

חוק ומשפט):  סעיף 18ב(ו) לחוק לשכת עורכי הדין, התשכ"א–1961, קובע כי חבר ועדת אתיקה בלשכת עורכי הדין מתמנה לתקופת כהונה של ארבע שנים ואפשר לחזור ולמנותו ובלבד שלא יכהן יותר משתי תקופות כהונה רצופות

חוק ומשפט):       בחודשים שחלפו מאז פרוץ מלחמת חרבות ברזל עלה מספר התלונות שהוגשו לוועדות האתיקה של הלשכה במידה ניכרת, והורגשה נחיצותה של הרציפות התפקודית של ועדות האתיקה בטיפול בתלונות וביישום המדיניות שהן קובעות

חוק ומשפט):  לפיכך, מוצע לתקן את החוק כך שמספר תקופות הכהונה הרצופות יוגבל לשלוש, במקום שתיים לפי הדין היום

חוק ומשפט):  כך יתאפשר לחברי ועדות אתיקה שצברו ידע מקצועי וארגוני, להציג את מועמדותם לכהן בוועדה תקופת כהונה נוספת, ולמועצה הארצית – לבחור בחברים שישמרו את הרציפות התפקודית בטיפול בתלונות

חוק ומשפט):       יצוין כי התיקון המוצע משווה בין המספר המרבי של תקופת הכהונה הרצופות לחברי ועדות אתיקה למספר המרבי של תקופות הכהונה הרצופות לחברי בתי הדין המשמעתיים בלשכה – סעיפים 14(ב) ו-15(ב) לחוק – ועולה בקנה אחד גם עם ההוראה הכללית שבסעיף 6א לחוק, שלפיה כל כהונה בתפקיד שאליו נבחר או התמנה חבר הלשכה בידי המועצה הארצית לא תהיה יותר משלוש תקופות כהונה רצופות

חוק ומשפט):       להצעת החוק לא הוגשו הסתייגויות והוגשו בקשות רשות דיבור

חוק ומשפט):  אני מבקש מהכנסת לאשר את הצעת החוק בקריאות השנייה והשלישית בנוסח שאישרה הוועדה

חוק ומשפט):       בנימה אישית, אני רוצה גם בהצעת החוק הזאת להודות – דבר ראשון, חשוב לומר שהצעת החוק הזאת הוגשה לבקשתו של ראש לשכת עורכי הדין

חוק ומשפט):  זה לא דבר טריוויאלי בכלל שראש לשכת עורכי הדין, בייחוד עם חילוקי הדעות שקיימים ביני לבין הלשכה ונמשכים גם בתוך ימים אלו ממש, ביני לבינו, בנושא הזה הוא פנה אליי ואל שר המשפטים – יותר נכון אל שר המשפטים ואליי – וסוכם שמאחר שבקשתו גם עולה בקנה אחד עם המדיניות העקבית של הוועדה ושל הממשלה בתקופה הזאת וגם מתקנת עיוות וחוסר שוויון של זמן רב, להיענות לבקשתו, ולכן הצעתי את הצעת החוק הזאת כהצעת חוק פרטית מטעמי

חוק ומשפט):       הדבר הזה זכה להסכמתם של קואליציה ואופוזיציה, גם בקידום שלה בוועדה, גם בקידום שלה כאן במליאה, ושוב – הם יושבים אחד ליד השני – גם מירב וגם אופיר התגייסו להעברת החוק הזה בלוחות זמנים קצרים

חוק ומשפט):  במיוחד אני רוצה להודות לאופיר, גם על הפטור מחובת הנחה, ולמירב, על ההסכמות להעלות אותו בסדר-היום בלוחות זמנים קצרים, בגלל החשיבות שבשימור הידע הארגוני של ועדות האתיקה, ואני רוצה להודות לשניהם על כך

חוק ומשפט):  כמובן, אני רוצה להודות לצוות הוועדה, לאלעזר מהייעוץ המשפטי, שליווה את הצעת החוק הזאת, למשרד המשפטים ולכל העוסקים במלאכה, וכמובן להנהלת הוועדה

חוק ומשפט):  תודה רבה לכולם

חוק ומשפט):  אבקש לאשר את הצעת החוק ללא הסתייגויות

משה רוט: תודה רבה

משה רוט:  לא, לחוק הזה לא הוגשו הסתייגויות, אבל הוגשו בקשות רשות דיבור

משה רוט:  חבר הכנסת איימן עודה – אינו נוכח; חבר הכנסת אחמד טיבי – אינו נוכח; חברת הכנסת עאידה תומא סלימאן -  אינה נוכחת; חבר הכנסת עופר כסיף – אינו נוכח; חבר הכנסת יוסף עטאונה – אינו נוכח

משה רוט:       אם כן, רבותיי, נעבור להצבעה בקריאה השנייה על הצעת חוק לשכת עורכי הדין (תיקון מס' 43), התשפ"ד–2024, כנוסח הוועדה

משה רוט:  רבותיי, הצבעה

משה רוט: בעד סעיף 1 – 12 

משה רוט: נמנעים – אין  

משה רוט: 12 בעד, אין מתנגדים, אין נמנעים

משה רוט:  אני קובע כי הצעת החוק אושרה בקריאה השנייה

משה רוט:       נעבור להצבעה בקריאה שלישית על הצעת חוק לשכת עורכי הדין (תיקון מס' 43), התשפ"ד–2024

משה רוט:  הצבעה

משה רוט: בעד החוק – 14 

משה רוט: נמנעים – אין 

משה רוט: 14 בעד, אין מתנגדים ואין נמנעים

משה רוט:  אני קובע כי הצעת חוק לשכת עורכי הדין (תיקון מס' 43), התשפ"ד–2024, התקבלה בקריאה השנייה והשלישית, ותיכנס לספר החוקים של מדינת ישראל

משה רוט: [מס' כ/995; דברי הכנסת, חוב' כ"א, ישיבה 156; נספחות

משה רוט: ] 

משה רוט: חברי הכנסת, הנושא הבא בסדר-היום – הצעת חוק איסור פרסומת והגבלת השיווק של מוצרי טבק ועישון (תיקון מס' 9), התשפ"ד–2024

משה רוט:  אני מזמין את יושב-ראש ועדת הכלכלה, חבר הכנסת דוד ביטן, להציג את הצעת החוק

משה רוט:  בבקשה

ועדת הכלכלה): אדוני היושב-ראש, כנסת נכבדה, אני מציג בפניכם את הצעת חוק איסור פרסומת והגבלת השיווק של מוצרי טבק ועישון (תיקון מס' 9), התשפ"ד–2024, לקריאה השנייה ולקריאה השלישית

ועדת הכלכלה):  הצעת החוק, שהיא הצעת חוק פרטית שיזם חבר הכנסת אושר שקלים וקבוצת חברי הכנסת, נועדה להזהיר משתמשים פוטנציאליים מפני הסכנות שבשימוש במוצרי טבק ועישון, בדרך של פרסום תמונה שמציגה את הנזקים שעלולים להיגרם בעקבות שימוש במוצרים אלו, ולפיכך עשויה לצמצם את היקף העישון בקרב הדור הצעיר ואולי אף לעודד מעשנים להיגמל, ובאופן זה להגן על בריאות הציבור

ועדת הכלכלה):      חוק איסור פרסומת והגבלת השיווק של מוצרי טבק ועישון, התשמ"ג–1983, קובע הגבלות על פרסומת ושיווק של מוצרי טבק ועישון כדי לצמצם את חשיפת הציבור בכלל וצעירים ומעשנים לשעבר בפרט למוצרים אלו, שגורמים נזק בריאותי כבד לאדם הצורך אותם, וכן לסביבתו באמצעות עישון פסיבי

ועדת הכלכלה):  החוק קובע כי חפיסות ואריזות של מוצרי עישון חייבות להיות אחידות וקובע הוראות ואיסורים נוספים לגביהן

ועדת הכלכלה):  בין השאר הוא מטיל חובת פרסום אזהרה בדבר נזקי העישון על גבי החפיסה או האריזה של מוצרי העישון, מחייב גוון מסוים של החפיסה או האריזה ומחייב את סימונה בסימונים כמפורט בחוק ובהם בלבד

ועדת הכלכלה):  מוצר עישון מוגדר בחוק בהגדרה רחבה, ונכללים בה, בין השאר, מוצרי טבק, מוצרים המשמשים לעישון טבק וסיגריות אלקטרוניות

ועדת הכלכלה):      הצעת החוק נועדה אף היא לצמצם את העישון ולמנוע כניסת משתמשים חדשים למעגל המעשנים

ועדת הכלכלה):  לפיכך, נוסף על הדרישות בדבר חפיסה או אריזה של מוצר עישון שפורטו לעיל, מוצע לקבוע חובה להציג תמונה של נזקי העישון על גבי החפיסה או האריזה

ועדת הכלכלה):  כמו כן, מוצע להסמיך את שר הבריאות, באישור ועדת הכלכלה של הכנסת, לקבוע בתקנות חובה אלו תמונות יוצגו על גבי החפיסות או האריזות וכן לקבוע הוראות לעניין התמונות: גודלן וצורתן ביחס לגודל האריזה וצורתה, עיצובן, אופן הצגתן, תדירות החלפתן, התאמתן לאזהרות ולסימון המופיעים על גבי האריזות ומיקומן על גבי האריזה בהתייחס לסוגים שונים של אריזות

ועדת הכלכלה):      עוד מוצע להסמיך את שר הבריאות לקבוע בתקנות רשות הוראות שונות ולייעד תמונת שונות לסוגים שונים של מוצרי עישון, וכן לקבוע כי החובה להציג תמונה על גבי חפיסה או אריזה של מוצר עישון תחול רק על מוצר או מוצרי עישון מסוימים

ועדת הכלכלה):      מכיוון שכניסת התיקון המוצע לתוקף תלויה בהתקנת תקנות, וכדי למנוע עיכוב בכניסתה לתוקף של החובה להציג על גבי חפיסה או אריזה של מוצר עישון תמונה של נזקי העישון, מוצע לקבוע כי תקנות ראשונות יובאו לאישור ועדת הכלכלה בתוך תשעה חודשים מיום תחילתו של התיקון המוצע

ועדת הכלכלה):      מוצע לקבוע כי הפרת החובה בדבר הצגת תמונה כאמור תהיה עבירה פלילית, כמו הפרת החובה בדבר ציון האזהרה, המנויה ברשימת העבירות החמורות לפי החוק

ועדת הכלכלה):  העונש הקבוע כיום בחוק על עבירות אלו הוא קנס בסכום השווה כיום ל-226,000 שקלים חדשים, וכפל סכום זה אם העבירה מבוצעת על ידי תאגיד

ועדת הכלכלה):      חברי הכנסת, אני מקווה כי הצעת החוק שיזם חבר הכנסת שקלים תסייע למשתמשים קיימים ופוטנציאליים להיות מודעים יותר לסכנות שבשימוש במוצרי טבק ועישון, ובעקבות כך תביא לצמצום שיעורי העישון ולשיפור בבריאות הציבור

ועדת הכלכלה):      להצעת החוק לא הוגשו הסתייגויות, ואני מבקש מכם לאשר אותה בקריאה השנייה ובקריאה השלישית

ועדת הכלכלה):  תודה רבה

משה רוט: תודה רבה

משה רוט:  לחוק לא הוגשו הסתייגויות

משה רוט:  הוגשו בקשות רשות דיבור

משה רוט:  חבר הכנסת איימן עודה – אינו נוכח; חבר הכנסת אחמד טיבי – אינו נוכח; חברת הכנסת עאידה תומא סלימאן – אינה נוכחת; חבר הכנסת עופר כסיף – אינו נוכח; חבר הכנסת יוסף עטאונה – אינו נוכח

משה רוט:      אם כן, רבותיי, אנחנו נעבור להצבעה בקריאה השנייה על הצעת חוק איסור פרסומת והגבלתה שיווק של מוצרי טבק ועישון (תיקון מס' 9), התשפ"ד–2024, כנוסח הוועדה

משה רוט: בעד סעיפים 1–4 – 17 

משה רוט: נמנעים – אין  

גלעד קריב: מברוכ, אושר

גלעד קריב:  מברוכ, אחי

משה רוט: 17 בעד, אין מתנגדים ואין נמנעים

משה רוט:  אני קובע כי הצעת החוק אושרה בקריאה השנייה

משה רוט:      נעבור להצבעה בקריאה השלישית על הצעת חוק איסור פרסומת והגבלת השיווק של מוצרי טבק ועישון (תיקון מס' 9), התשפ"ד–2024, כנוסח הוועדה

משה רוט:  הצבעה

משה רוט: בעד החוק – 17 

משה רוט: נמנעים – אין  

משה רוט: 17 בעד, אין מתנגדים ואין נמנעים

משה רוט:  אני קובע כי הצעת חוק איסור פרסומת והגבלת השיווק של מוצרי טבק ועישון (תיקון מס' 9), התשפ"ד–2024, התקבלה בקריאה השנייה והשלישית, והיא תיכנס לספר החוקים

משה רוט:      אחד מיוזמי החוק, חבר הכנסת אושר שקלים, רוצה לברך? בבקשה, חבר הכנסת

שקלים: אדוני היושב-ראש, חברי הכנסת, קודם כול, תודה רבה לכולם, לכל מי שהצביע

שקלים:  אני ממש מרגיש כמו איזה סוג של חתן בר-מצווה כזה

משה סעדה: זה יותר לידה

שקלים: עשינו היום את הספתח, אבל בכל זאת הנושא פה מאוד חשוב, מפני שבדוח שר הבריאות לשנת 2022 נמצא כי העישון גורם לכ-8,000 נפטרים מדי שנה, ואת זה אנחנו חייבים לתקן

שקלים:  הצעת החוק הזאת גם באה לתקן את הנושא הזה, מפני שמעבר לנושא הצלת חיים, שהוא ערך עליון, יש כאן גם סוגיה של איכות חיים

שקלים:  אם חלילה אדם חולה בסרטן ריאות, למשל, זה משפיע דרמטית גם על הסביבה שלו, על המשפחה, על מקום העבודה ועל החברים, ולכן המחויבות שלנו היא לצמצם את היקף תופעת העישון ואת עוצמת הפגיעה באיכות חייהם של רבים מדי

שקלים:      אחד העקרונות שמנחים אותי כחבר כנסת - - -     

משה רוט: סליחה

משה רוט:  רבותיי, המליאה רוצה לשמוע את חבר הכנסת

שקלים: אחד העקרונות שמנחים אותי כחבר כנסת הוא דאגה לשלום הציבור, לבריאות הציבור, וזו הסיבה לכך שהתעקשתי להיות חבר בוועדת הבריאות ויוזמתי והובלתי את היום ללא עישון שנערך בכנסת בשנה שעברה, ב-31 במאי, שאותו הקדשנו למידן קלר, זיכרונו לברכה, שנפטר כתוצאה משימוש בסיגריה אלקטרונית

שקלים:  החוק שהצבענו עליו כרגע הוא נגזרת של אותו דיון מפרה שקיימנו באותו יום ללא עישון, ובימים אלו אנחנו עובדים על קיום נוסף של יום ללא עישון בכנסת, שייערך כנראה ב-18 ביוני

שקלים:      אני כבר נתקלתי בכאלה שבאו ואמרו לי: מה אתה – בשביל מה עכשיו אתה מוציא לנו את החשק? להגעיל אותנו? מה אנחנו צריכים את התמונה האלה? הרי מי שכבר מעשן, זה לא ימנע ממנו להמשיך לעשן

שקלים:  אפשר להסתדר גם בלי התמונות האלה

שקלים:  אז אני אומר דבר פשוט לאותם אנשים: עצם זה שאנחנו ממחישים ומכניסים לתודעה של אותם אנשים עד כמה העישון מסוכן, יכול לגרום גם לאותם אנשים שמכורים לעשן פחות – וכבר זה שווה את החוק

שקלים:  אבל יתרה מכך, חשוב לנו להגיע למצב של מניעה, שאנשים יימנעו מלהתחיל לעשן, לרבות בני הנוער והילדים, כשאנו יודעים שזה פרק הזמן שבו אותה אוכלוסייה מתחילה לעשן

שקלים:        למעלה מ-100 מדינות כבר התחילו את המדיניות הזו; אנו רואים באמת תוצאות חיוביות בנושא מניעת עישון

שקלים:  יתרה מכך, יש כאן גם מסר חברתי וחינוכי מאוד חשוב, שכן לא צריך להיכנע למוסכמות חברתיות שעשויות לפגוע בנו בסופו של דבר

שקלים:       הרי אותו נער - -      

משה רוט: תודה רבה

שקלים: אני מסיים מייד

שקלים:  - - שיכול להיכנע לעישון, כתוצאה מלחץ חברתי להיות סוג של מקובל או להרגיש בוגר, עליו להגיע להתנהגות מסכנת, או לעשות מעשה קונדס או אפילו עבירה על החוק

שקלים:  החוק הזה הוא איזשהו כלי תודעתי גם בעבור בני הנוער והילדים, ורק בשביל זה באמת היה שווה לחוקק את החוק

שקלים:      אני מסיים פה, ממש בקצרה

שקלים:  בנימה אישית, אני שמח שכבר בשנה הראשונה לכהונתי בכנסת זכיתי להביא חוק פרטי, על כל שלביו המורכבים, ומטרתו היא נטו בעבור בריאות הציבור

משה רוט: תודה

שקלים: תודה מיוחדת ליושב-ראש ועדת הכלכלה חברי דוד ביטן, שניהל את ישיבות הוועדה בצורה עניינית, מקצועית ויעילה ביותר; למנהלת הוועדה הגב' עדית חנוכה, ליועץ המשפטי לוועדה מר איתי עצמון

שקלים:  תודה גם לארגונים החברתיים החוץ-פרלמנטריים, לרבות הקואליציה ללא עישון, שסייעו בידי בקידום החוק

שקלים:  תודה רבה, נמשיך לעשות ולהצליח ולקדם חוקים למען הציבור בישראל

משה רוט: תודה רבה וכל הכבוד

משה רוט: [נספחות

משה רוט: ]     

משה רוט: הנושא הבא על סדר-היום, חברי הכנסת – החלטת ועדת הפנים והגנת הסביבה בדבר פיצול מתוך פרק ג' בהצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג–2023

משה רוט:  אני מזמין את חבר הכנסת חנוך דב מלביצקי להציג את החלטת הוועדה

חנוך דב מילביצקי: כן

חנוך דב מילביצקי:  תודה, אדוני היושב-ראש

חנוך דב מילביצקי:  חברי הכנסת, על פי הצעת ועדת הפנים והגנת הסביבה מחליטה הכנסת לפי סעיף 84(ב) לתקנון הכנסת לאשר את החלטת הוועדה לפצל את הצעת החוק הכוללת את פרק ג' להצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024) להצעות חוק נפרדות, כך שחלק אחד מההצעה יכלול את סעיפים 6 ו-7 לפרק כאמור, וחלק האחר מההצעה יכלול את יתר הסעיפים באותו החוק

חנוך דב מילביצקי:       לאור האמור לעיל, מתבקשת הכנסת לאשר החלטה זו

חנוך דב מילביצקי:  תודה

משה רוט: תודה רבה, חבר הכנסת

משה רוט:       אנחנו נעבור להצבעה על פיצול הצעת החוק, של החלטת ועדת הפנים והגנת הסביבה

משה רוט: בעד ההצעה – 21 

משה רוט: נמנעים – אין 

משה רוט: 21 בעד, אפס מתנגדים

משה רוט:  אני קובע כי החלטת ועדת הפנים והגנת הסביבה בדבר הפיצול התקבלה

משה רוט: חברי הכנסת, הנושא הבא על סדר-היום – הצעת ועדת הכנסת בדבר העברת הצעות חוק מוועדה לוועדה

משה רוט:  אני מזמין את יושב-ראש ועדת הכנסת, חבר הכנסת אופיר כץ, להציג את החלטת הוועדה, בבקשה

): תודה רבה, אדוני היושב-ראש

משה רוט: סליחה, חברי הכנסת

משה רוט:  חברי הכנסת, אם אפשר, המליאה רוצה לשמוע את יושב-ראש הוועדה, תודה רבה

): הכנסת החליטה בישיבתה ביום א' באדר התשפ"ג, 22 בפברואר 2023, להעביר את הצעת חוק שיפוט בתי דין (בוררות), התשפ"ג–2023, פ/1178/25, של חבר הכנסת משה גפני, והצעה בעלת שם זהה של חבר הכנסת ישראל אייכלר, פ/1579/25, לדיון בוועדת החוקה, חוק ומשפט

):  ועדת הכנסת ממליצה לכנסת להעביר את שתי הצעות החוק האמורות מוועדת החוקה, חוק ומשפט, לדיון בוועדת הכספים, לשם הכנתן לקריאה הראשונה

):  אבקש את אישורה של הכנסת

):  אלו שתי הצבעות, ואחרי זה יש לי עוד שתי הודעות

משה רוט: יש לך עוד הצבעה

אלעזר שטרן: הוא מתבייש בזה, לכן הוא קרא את זה מהר

משה רוט: תודה רבה

משה רוט:  שנייה, חברי הכנסת, מי שקלט קלט

משה רוט:       חברי הכנסת, נעבור להצבעה על החלטת ועדת הכנסת בדבר העברת הצעת החוק מוועדה לוועדה

משה רוט:  שנייה

קריאה:   יש לנו שתי הצעות נפרדות

קריאה:  תעשה קודם את זה

משה רוט: אוקיי, אוקיי

משה רוט:  העברת הצעת חוק שיפוט בתי דין דתיים (בוררות), התשפ"ג–2023, פ/1178/25, של חבר הכנסת משה גפני וקבוצת חברי הכנסת, מוועדת החוקה, חוק ומשפט לוועדת הכספים – הצבעה

משה רוט:  סליחה

משה רוט: בעד הצעת ועדת הכנסת – 18 

משה רוט: נמנעים – אין 

משה רוט: 18 בעד

משה רוט:  סליחה, חברי הכנסת, אני יכול להכריז על ההצבעה?     

מירב בן ארי: עליזה - - -      

משה רוט: סליחה, חברי הכנסת

משה רוט:  שנייה אחת

מירב בן ארי: למה הסכמת?     

משה רוט: סליחה, חברי הכנסת, אם אפשר רק שנייה אחת

משה רוט:  18 בעד, שישה מתנגדים

משה רוט:  אני קובע כי התקבלה החלטת ועדת הכנסת שהצעת החוק שיפוט בתי דין דתיים (בוררות) תעבור מוועדת החוקה לוועדת הכספים

משה רוט:       חברי הכנסת, סליחה

משה רוט:  הנושא הבא – יש עוד הצבעה

משה רוט:  שנייה, אבל חבר הכנסת אופיר כץ כבר הציג את זה?      

אלינור ימין: כן, כן, הוא הציג את שניהם

משה רוט: כבר הצגת

משה רוט:       אם כן, חברי הכנסת, נעבור להצבעה על החלטת ועדת הכנסת בדבר העברת הצעת חוק מוועדה לוועדה

משה רוט:  העברת הצעת חוק שיפוט בתי דין דתיים (בוררות), התשפ"ג–2023

אלעזר שטרן: - - -      

משה רוט: סליחה, סליחה, סליחה

אלעזר שטרן: כספים

משה רוט: חבר הכנסת, קצת כבוד

אלעזר שטרן: כבוד למה? מה כבוד? הוא רוצה כבוד עוד

משה רוט: כבוד לבית

משה רוט:  העברה של הצעת חוק שיפוט בתי דין דתיים (בוררות), התשפ"ג2023–, פ/1579/25, של חבר הכנסת ישראל אייכלר, מוועדת החוקה, חוק ומשפט לוועדת הכספים – הצבעה

משה רוט: בעד הצעת ועדת הכנסת – 17 

משה רוט: נמנעים – אין 

משה רוט: 17 בעד, שישה מתנגדים

משה רוט:  אני קובע כי החלטת ועדת הכנסת בדבר העברת הצעת החוק מוועדה לוועדה, מוועדת החוקה, חוק ומשפט לוועדת הכספים נתקבלה

משה רוט: חבר הכנסת אופיר כץ, אתה רצית למסור הודעה, בבקשה

מירב בן ארי: איזו הודעה?      

אלעזר שטרן: עליזה, נכון לא ראית דבר כזה - - -      

): אדוני היושב-ראש, ועדת הכנסת החליטה כי הצעות החוק הבאות יועברו לדיון בוועדות כמפורט להלן: ועדת החוקה, חוק ומשפט תדון בהצעת חוק המאבק בטרור (תיקון – הסתה לטרור ברשתות חברתיות), התשפ"ד–2024, פ/4345/25, של חברת הכנסת לימור סון הר מלך

):      ועדת הכלכלה תדון בהצעות החוק הבאות: הצעת חוק השידור הציבורי הישראלי (תיקון – דיווח שנתי לוועדת הכלכלה של הכנסת), התשפ"ג–2023, פ/3776/25, של חבר כנסת אריאל קלנר

):  הצעת חוק לתיקון פקודת הבנקאות (חובת איתור בעלי חשבונות ללא תנועה), התשפ"ד–2024, פ/4262/25, של חבר הכנסת יונתן מישרקי

):      בנוסף, אדוני היושב-ראש, אבקש להודיע על חילופי אישים בוועדת הכנסת מטעם סיעת המחנה הממלכתי

):  במקום חבר הכנסת מתן כהנא תכהן חברת הכנסת פנינה תמנו-שטה, תודה

מיקי לוי: כובשת כל פסגה תמנו

משה רוט: תודה רבה

משה רוט:       חברי הכנסת, תם סדר-היום

משה רוט:  הישיבה הבאה תתקיים, בעזרת השם, מחר, יום רביעי י"ז באדר ב' התשפ"ד, 27 במרץ 2024, בשעה 11:00

משה רוט:  שרק נשמע בשורות טובות, שלום ושלווה לכל בית ישראל

משה רוט:  ישיבה זו נעולה